
Surorii mele 


Cuvânt-înainte la a șaptea ediţie în 
limba germană 


Cu excepţia bibliografiei care a fost actualizată, cea de-a șaptea ediție 
a fost extinsă cu o secțiune (v. cap. 12, „Omul în căutarea sensului 
ultim“), în cadrul căreia este publicată pentru prima oară traducerea 
în germană a unei conferințe ţinute in limba engleză, ce a avut loc cu 
prilejul câștigării Premiului Oskar Pfister din partea Academiei 
Americane de Psihiatrie, la congresul anual din 1985 din Dallas, 
Texas!. A fost pentru prima oară când acest premiu a fost acordat unui 
străin. Premiul poartă numele teologului elveţian Oskar Pfister, 
prieten și elev proeminent al lui Sigmund Freud. După cum se știe, cei 
doi au purtat o corespondenţă întinsă pe câţiva ani de zile, care între 
timp a fost publicată. (V. Briefe 1909-1939, coord. de E. Freud/ 
H. Meng, Frankfurt, 1981.) 


Viena, mai 1988 
Viktor E. Frankl 


1 O variantă a acestui text se regăsește si în cartea mea Logotherapie 
und Existenzanalyse. Texte aus fiinf Jahrzehnten, apărută la Editura 
Piper, München, 1987. 


Cuvânt-înainte la a treia ediţie în 
limba germană 


Această carte are la bază o conferință pe care am sustinut-o în fata 
unui grup restrâns de persoane, la invitaţia unui cerc în care s-au 
reunit, la putin timp după al Doilea Război Mondial, câţiva 
intelectuali vienezi. În 1948, conferinţa a fost publicată pentru prima 
oară sub formă de carte. 


Luând în considerare timpul scurs de la prima apariție, am acceptat cu 
reticentá propunerea Editurii Kósel de a publica o nouă ediție. Mi-a 
devenit clar că nu mai puteam subscrie în totalitate la ceea ce am 
afirmat în prima ediţie a lucrării. „Sau poate ar trebui să mă rusinez 
de faptul că gândirea mea a evoluat în mod considerabil de atunci și 
până acum?“, mă întreb in cuväntul-inainte la ediția în limba engleză. 


Într-adevăr, în ediția de față am adus câteva modificări uşoare. Cu 
toate acestea, Dumnezeul nestiut rămâne, în opinia mea, cartea cea 
mai bine structurată dintre toate lucrările mele și consider că ar fi fost 
păcat să distrug structura bine sistematizată a cărții, intervenind cu tot 
felul de adaosuri la textul initial. (Sectiunile 1-7.) Asa că am acceptat 
alternativa sugerată de editori si, dintr-o serie de publicaţii proprii 
ulterioare, am selecționat câteva materiale relevante pentru temele 
esențiale din Dumnezeul nestiut, pe care le-am reunit sub forma unei 
părți suplimentare. (Sectiunile 8-11.) 


Logoterapia nu ar trebui evaluată, în ceea ce privește stadiul actual al 
performanţelor ei, în mod exclusiv pe baza lucrării de fata, ci si din 
prisma anvergurii ei proprii. Referințele de la sfârşitul cărții îi oferă 
cititorului posibilitatea să descopere nu doar câteva surse de literatură 
care descriu modul de aplicare al logoterapiei in domeniul 
interdisciplinar format din teologie și psihoterapie, ci și câteva lucrări 
axate pe utilizarea ei clinică. În acelaşi timp, aceste lucrări abordează 
şi unele chestiuni legate de tehnica terapeutică, de teoria motivatiei 
din perspectiva logoterapiei (este vorba despre conceptualizarea 
„voinţei de sens“) — teorie ce a fost validată de curând și din punct de 
vedere empiric —, precum și de problema sentimentului lipsei de sens, 
aspect devenit tot mai predominant în prezent. În fata acestei nevroze 
în masă, care se propagă într-un ritm tot mai accelerat, nicio persoană 
onestă și care pretinde că ia în serios psihoterapia nu poate eluda 
(astăzi, la fel de putin ca acum 25 de ani) confruntarea acesteia cu 


teologia. 


Viena - San Diego, ianuarie 1974 


Viktor E. Frankl 


Esenta analizei existentiale 


Ecce labia mea non cohibui? 


De la Arthur Schnitzler ni s-a transmis o vorbă care spune că nu există 
cu adevărat decât trei virtuți: obiectivitatea, curajul și sentimentul de 
responsabilitate. Poate fi tentant să-i atribuim fiecăreia dintre aceste 
virtuţi câte una din școlile de psihoterapie născute pe tărâm vienez. 


Este evident că virtutea curajului corespunde psihologiei individuale a 
lui Alfred Adler. În definitiv, această psihologie își concepe metoda sa 
terapeutică în ansamblul ei ca nefiind altceva decât o încercare de 
încurajare a pacientului. Scopul acestei încurajări îl reprezintă 
depășirea sentimentelor de inferioritate, pe care psihologia adleriană 
le consideră factorul determinant, dacă nu chiar exclusiv, pentru 
formarea bolii. 


În același fel, o altă virtute dintre cele menţionate, si anume cea a 
obiectivitátii, putem spune că i se potriveşte psihanalizei. Ce altă 
virtute i-ar fi permis lui Sigmund Freud să privească, asemeni lui 
Oedip, în ochii Sfinxului — sufletul uman — și să-i dezlege misterul, 
cu riscul descoperirii a tot ceea ce poate fi mai dureros și mai 
neplăcut? Pe vremea sa, o astfel de încercare reprezenta ceva colosal, 
de aceea realizarea sa a fost una uriașă. Până în acel moment, 
psihologia și în special așa-numita psihologie academică a reușit să 
evite tot ceea ce Freud a așezat în centrul teoriei sale. Așa cum 
anatomistul Julius Tandler spunea în glumă despre somatologia ce se 
preda în învățământul liceal că era „o anatomie din care era exclus 
aparatul genital“, tot astfel, Freud ar fi putut spune că psihologia care 
se preda în învățământul academic era o psihologie din care era exclus 
libidinalul. 


Pe de o parte, psihanaliza i-a acordat obiectivitätii respectul cuvenit, 
pe de altă parte, însă, i-apicat acesteia victimă, pentru că 
obiectivitatea a condus în cele din urmă la obiectualizare, adică la 
transformarea în obiect a persoanei umane. Psihanaliza privește 
pacientul ca fiind dominat de „mecanisme“, iar terapeutul este, în 
viziunea sa, o persoană care știe cum să gestioneze aceste mecanisme. 
El stăpâneşte deci tehnica prin care aceste mecanisme dereglate pot fi 
reparate. 


Cât cinism se ascunde în spatele acestei interpretări a psihoterapiei în 


termeni de tehnică, de „psiho-tehnică“! Însă întrebarea este: Oare nu 
tindem să-l percepem pe terapeut ca simplu tehnician doar atunci 
când l-am perceput în prealabil pe pacient, pe omul bolnav, ca pe o 
mașină? Căci doar un „om-mașină“ ar avea nevoie de un „terapeut- 
tehnician“. 


Dar cum a ajuns psihanaliza la această concepţie tehnico-mecanicistă? 
Așa cum am menționat deja, această doctrină poate fi înțeleasă mai 
bine dacă luăm în considerare epoca istorică în care ea a apărut, însă 
nu trebuie să ne limităm doar la aceasta, ci trebuie să ţinem cont si de 
mediul social din acele vremuri — un mediu impregnat de multă 
pudoare. Psihanaliza a reprezentat o reacţie la tot acel context — o 
reacție depășită astăzi, cel puţin în unele privinţe, dar care, la drept 
vorbind, poate fi considerată „reacționară“. Pe de altă parte, Freud nu 
a fost doar cineva care a „reacționat“ împotriva timpului său, ci și 
cineva care a transpus în acțiune idei care pluteau în aerul epocii sale. 
Pe vremea când își construia teoria, el se afla cu totul sub influența 
psihologiei asociationiste, care începea pe atunci să se dezvolte si care 
mai târziu a devenit un curent dominant. Asociationismul a fost în 
mod absolut un produs al naturalismului, un fenomen ideologic de la 
sfârșitul secolului al XIX-lea și începutul secolului XX. Acest lucru este 
reflectat probabil cel mai vizibil de cei doi piloni fundamentali ai 
doctrinei psihanalitice: atomismul psihologic și teoria energiei 
psihice. 


Psihanaliza priveşte întregul ce formează psihicul uman la nivel 
atomist, adică fiind compus din parti individuale, din diverse pulsiuni, 
care la rândul lor sunt formate din pulsiuni parțiale, respectiv din 
elemente pulsionale. În acest fel, psihicul nu este doar atomizat, ci 
este și complet anatomizat: analiza psihicului se transformă, pas cu 
pas, în anatomia sa. 


Dar în acest fel, psihicul sau mai exact persoana umană este oarecum 
distrusă în întregul ei. Am putea spune că psihanaliza aproape că 
„depersonalizează“ omul. În același timp, ea personifică instanţele 
individuale din structura generală a psihicului, instanţe aflate adesea 
în conflict unele cu altele, de exemplu așa-numitul Se ori 
„complexele“ asociative. Uneori, acestea nu sunt doar personificate 
(transformate în entități pseudo-personale independente și autonome), 
ci si demonizatet. 


În acest fel, psihanaliza deconstruieste întregul unitar care este 
persoana umană, pentru a se regăsi în cele din urmă in fata sarcinii de 
a o reconstrui, din nou, din bucăţi. Acest lucru se vede cu cea mai 
mare claritate în teoria psihanalitică care concepe Eul ca fiind compus 


din „pulsiuni ale Eului“. Cu alte cuvinte, cenzura care refuleazá 
pulsiunile este ea însăși de natură pulsională. Este ca si cum am spune 
că un constructor care cládeste un edificiu din cărămizi este el însuși 
compus din cárámizi. Tocmai ín aceastá parabolá, ce ni se impune de 
la sine, putem vedea cát de materialist este modul de gándire 
psihanalitic, felul în care el se sfárseste în materie. (Ceea ce nu e 
același lucru cu materialitatea concretă.) Această materie constituie în 
același timp și baza atomismului ei. 


Am afirmat că psihanaliza se caracterizează nu doar prin atomism, ci 
și prin teoria energiei psihice. Într-adevăr, psihanaliza operează în 
mod constant cu noțiunile de energie pulsionalá? si de dinamică a 
afectelor. Conform psihanalizei, pulsiunile, respectiv elementele 
pulsionale funcționează în același mod ca un paralelogram de forte. 
Dar care este obiectul acestor forțe? Răspunsul este: Eul. În viziunea 
psihanalitică, Eul reprezintă în ultimă instanță mingea de joacă a 
pulsiunilor. Sau cum spunea odată Freud: Eul nu este stăpân în 
propria lui casă. 


Vedem astfel că psihicul nu este redus doar din punct de vedere 
genetic la pulsiuni, ci el este si determinat cauzal de acestea. Ambele 
procese au un caracter implacabil. Psihanaliza interpretează în mod a 
priori ființa umană ca fiind purtată de pulsiuni. Acesta este și motivul 
ultim pentru care Eul uman trebuie reconstruit ulterior, plecând de la 
pulsiuni. 


Dintr-o asemenea perspectivă atomistă, energetică si mecanicista®, 
psihanaliza îl priveşte pe om ca pe un aparat psihic ce funcționează 
precum un automat. 


Acesta este punctul în care intervine analiza existențială. Aceasta îi 
opune perspectivei psihanalitice o viziune diferită: in locul 
automatismului aparatului psihic, analiza existenţială vede în om 
autonomia existenței spirituale. Şi astfel, am ajuns din nou în punctul 
de la care am plecat: la lista virtuţilor propusă de Schnitzler. Așa cum 
am atribuit virtutea obiectivitátii psihanalizei, pe cea a curajului, 
psihologiei individuale adleriene, tot astfel putem afirma că virtutea 
sentimentului de responsabilitate corespunde analizei existenţiale. 
Pentru ea, ființa umană înseamnă, la modul cel mai profund, faptul- 
de-a-fi responsabil, iar pe sine însăși se înțelege ca „analiză cu privire 
la faptul-de-a-fi-responsabil“. La vremea la care conceptul de „analiză 
existențială“ prindea formă și ni s-a impus ca fiind necesar” pentru 
desemnarea acestui fapt-de-a-fi-responsabil, pe care noi l-am așezat în 
centrul fiintárii umane (Dasein), ni s-a revelat un termen utilizat de 
filosofia contemporană pentru a numi modul specific de a fi al omului: 


termenul de „existență“. 


Dacă ar fi să oferim o scurtă privire retrospectivă a procesului prin 
care analiza existențială a ajuns să considere faptul-de-a-fi-responsabil 
ca reprezentând trăsătura fundamentală a fiintárii umane (Dasein), 
atunci putem spune că mai întâi am plecat de la o inversare a 
întrebării privitoare la sensul fiintárii umane?. Astfel, ne-am străduit 
să scoatem în evidență faptul că viaţa este articulată de o serie de 
sarcini si datorii si că, în același timp, fiintarea umană (Dasein) este 
definită prin capacitatea de a răspunde: nu omul este cel care trebuie 
să pună întrebarea cu privire la sensul vieţii, ci mai degrabă omul 
însuşi este cel interogat, cel care trebuie să răspundă. Deci lucrurile 
stau exact invers: omul este cel care trebuie să ofere un răspuns, el 
însuși are sarcina să răspundă întrebărilor pe care viața i le adresează. 
Dar un astfel de răspuns este întotdeauna un răspuns ce se 
obiectivează „prin fapte“. Răspunsurile la „întrebările vieţii“ le putem 
oferi cu adevărat doar prin acțiunile noastre. Putem da răspunsuri 
doar în contextul caracterului „răspunzător“ al fiintárii noastre umane. 
Putem vorbi despre fiintarea „noastră“ umană (Dasein-ul „nostru“) 
doar în măsura în care ne-am asumat responsabilitatea pentru ea. 


A 


Însă responsabilitatea fata de ființa noastră nu se obiectiveazá doar „în 
fapte“. Dincolo de acestea, ea nu există decât „în aici și acum“ — în 
concretetea persoanei respective și a situaţiei respective. De aceea, 
responsabilitatea fata de fiintarea umană (Dasein) reprezintă pentru 
noi întotdeauna o responsabilitate ad personam și ad situationem. 


În măsura în care analiza existenţială se doreşte a fi o metodă 
terapeutică, ea se adresează în special unui mod nevrotic al fiintárii 
umane (al Dasein-ului), deci unui mod existenţial „decăzut“ sau căzut 
pradă nevrozei. Scopul ei ultim este de a-l face pe om (în special pe 
cel nevrotic) conștient de faptul-de-a-fi-responsabil sau de a-i aduce în 
conștient responsabilitatea pe care o are fata de propria fiintare 
umană. (Dasein.) 


În acest punct trebuie să ne oprim un pic. După cum se poate observa, 
si în analiza existențială ceva trebuie să devină sau să fie făcut 
conștient. Acest lucru înseamnă oare că, după toate aparențele, 
analiza existențială urmărește un scop analog cucel urmărit de 
psihanaliză? Nu chiar, de vreme ce în psihanaliză ceea ce este adus în 
conștiință sunt pulsiunile, în timp ce în analiza existenţială este făcut 
conștient un element esențialmente distinct de pulsiuni, și anume o 
componentă de natură spirituală. Faptul-de-a-fi-responsabil sau faptul- 
de-a-purta-o-responsabilitate reprezintă fundamentul ființei umane 
privită din latura ei spirituală, nu pulsională. Analiza existențială are 


ca obiect ființa umană nu ca ființă pulsionalä, ci ca ființă responsabilă, 
adică tocmai existenţa spirituală! 


Cu alte cuvinte, ceea ce analiza existențială îmi face conștient nu sunt 
pulsiunile mele, nu sunt lucruri din Se, ci propriul meu Eu. Aici nu Eul 
devine conștient de Se, ci mai degrabă Eul devine conștient de sine, 
ajunge la propria conștiință de sine, se găsește pe sine. 


2 Din latină, Cartea psalmilor: „lată, buzele mele nu le voi opri“. (N.t.) 


3 Este adevărat că psihanaliza recunoaşte astăzi faptul că în Eu există 
o zonă lipsită de conflicte. (Heinz Hartmann.) Însă nu înțelegem de ce 
ar trebui lăudată pentru faptul că acceptă un lucru ce le era cunoscut 
nepsihanalistilor de mult timp si pe care nu l-au negat (pentru a 
reveni apoi), asa cum au făcut psihanaliștii. Cu alte cuvinte, este de 
neînțeles de ce psihanaliza ar trebui să primească o medalie pentru 
curajul ei de a bate în retragere. 


* Psihanaliza merge atât de departe, încât, folosindu-ne de cuvintele 
lui Medard Boss, ea construieşte ipoteza, mai corect spus, ipostaza 
„unei instante a Eu-lui, a unei instante a inconştientului si a unei 
instante a Supraeului“ si astfel, „utilizează în fond vechea tehnică a 
basmelor pentru copii. Si basmele izolează comportamentele mamei, 
în forma lor dorită de către copil, față de celelalte posibilități, 
condensându-le în imaginea unei instanțe autonome, în figura unei 
zâne bune. În schimb, aspectele neplăcute, cele despre care copilul nu 
vrea să știe nimic și de care se teme, sunt personificate în ideea de 
vrăjitoare. Pe măsură ce credința în aceste figuri fabuloase va scădea, 
e probabil ca și reprezentările psihologice ale acestor instanțe să nu 
mai poată fi menținute pentru mult timp în viitor“. (Schweizerische 
Zeitschrift für Psychologie und ihre Anwendungen 19 [1960], p. 299.) 


5 Vezi Sigmund Freud: „Trei eseuri asupra teoriei sexualității“, in 
Studii despre sexualitate (Opere esenţiale, vol. 5), Editura Trei, 
București, 2010, p. 160: „Producerea excitatiei sexuale... furnizează o 
provizie de energie care va fi folosită în mare parte pentru alte scopuri 
decât cele sexuale, și anume... (prin intermediul refulării...) pentru 
edificarea barierelor sexuale de mai târziu“. Sau p. 144: „Il vedem 
atunci (libidoul) concentrându-se asupra obiectelor, fixându-se asupra 
lor sau abandonându-le, trecând de la ele la altele și dirijând de pe 
aceste poziţii activitatea sexuală a individului“. 


6 Freud însuși a fost cel care i-a descris pe psihanaliști cu termenul de 
„mecanicisti și materialisti incorigibili“. (Schriften, Imago Publishing, 
Londra, vol. XVII, p. 29.) 


7 Vezi V.E. Frankl, ,Philosophie und Psychotherapie. Zur Grundlegung 
einer Existenzanalyse“, în: Schweizerische medizinische Wochenschrift 
69 (1938), p. 707. 


8 Vezi Viktor E. Frankl, Doctorul si sufletul. Bazele logoterapiei si 
analizei existentiale. Zece teze cu privire la persoaná, Editura Meteor 
Press, 2019. 


Inconstientul spiritual 


Demersul nostru din secțiunea precedentă a rectificat în mod 
substantial viziunea predominantă cu privire la dimensiunea 
inconştientului. De aceea, în scopul delimitării conceptului de 
„inconștient“, ne vedem obligați să realizăm o revizuire a granițelor 
lui. Deci nu mai putem vorbi doar despre un inconștient pulsional, ci 
si despre un inconștient spiritual. Inconstientul nu se compune doar 
din elemente de natură pulsională, ci și din elemente de natură 
spirituală. Astfel, conținutul inconştientului se extinde in mod 
semnificativ, iar inconştientul însuși se divide într-o pulsionalitate 
inconștientă și o spiritualitate inconștientă. 


După ce am încercat, cu ajutorul așa-numitei logoterapii? (o „terapie 
centrată pe spirit“ şi care reprezintă o completare necesară adusă 
psihoterapiei tradiționale în sensul strict al cuvântului), să introducem 
în psihologie conceptul de spirit, ca un câmp fundamental distinct și 
independent de sfera psihicului, în sensul strict, acum se impune 
necesitatea de a include spiritul si în inconștient — în inconştientul 
spiritual. 


Bineînţeles, în acest fel are loc o reabilitare a inconștientului — lucru 
care în sine nu reprezintă ceva cu totul nou. În literatura de 
specialitate, se vorbeşte de mult timp despre „forțele creative“ ale 
inconştientului sau despre tendința sa „prospectivä“. Însă, aşa cum 
vom vedea, această separare atât de necesară nu s-a făcut până 
acum — mă refer la separarea, respectiv confruntarea dintre pulsiuni 


si spiritual în interiorul inconştientului. 


În orice caz, Freud vedea în inconștient doar pulsionalitatea 
inconștientă. Pentru el, inconştientul reprezenta în primul rând un 
rezervor de pulsiuni refulate. În realitate însă, nu doar pulsiunile pot fi 
inconștiente, ci şi spiritualul. Așa cum dorim să demonstrăm, factorul 
spiritual, existenţa, este în mod obligatoriu, deci în mod absolut 
necesar si esențialmente, de natură inconștientă, pentru că, într-o 
anumită măsură, existența este întotdeauna nereflectată, din simplul 
motiv că nu se poate reflecta asupra siesi. 


De vreme ce atât pulsiunile, cât și spiritualul pot fi de natură 
inconștientă, iar pe de altă parte spiritualul poate fi la rândul său atât 
conștient, cât și inconștient, trebuie să ne punem întrebarea „Cât de 
clare sunt de fapt liniile de demarcaţie ale acestei granițe duble?“. 


Observám cá limita dintre constient si inconstient este una foarte 
fluidă, oarecum permeabilá, că au loc treceri frecvente dintr-o parte în 
cealaltă. În privinţa acestei chestiuni, nu trebuie decât să rămânem la 
caracterul factual a ceea ce psihanaliza numește refulare: în actul 
refulării, un lucru conștient devine inconștient si invers, în cazul 
anulării refulării, ceva inconștient devine din nou conștient. După ce 
ne-am confruntat cu problema „reabilitării inconştientului“, ne aflăm 
acum în fața unei alte situații, cea privitoare la relativizarea 
constientului: conştientul nu mai poate fi privit acum ca un criteriu 
ultim. 


Dacă granița dintre conștient si inconștient este una „fluidă“, în 
schimb linia de demarcaţie dintre spiritual si pulsional ar trebui si mai 
bine întărită. Această situație a fost exprimată cel mai bine de o 
afirmaţie aparținând lui M. Boss, autor care descrie „pulsiunea și 
spiritul ca fenomene incomensurabile“. De vreme ce, așa cum știm, 
ființa umană autentică este ființă spirituală, devine evident că 
distincția dintre conștient și inconștient nu doar că este un criteriu 
relativ, ci, mai mult decât atât, ea nu reprezintă de fapt niciun fel de 
criteriu cu privire la ființa umană. Această distincţie nu reușește să fie 
un criteriu autentic, pentru că ea nu conţine în sine niciun fel de 
criteriu de autenticitate. Putem deriva un astfel de criteriu de 
autenticitate doar din actul de a decide dacă un anumit aspect al 
fiinţei umane este de natură spirituală sau pulsională, fiind cu totul 
irelevant dacă el este conștient sau inconștient. Fiinţa umană 
autentică, în contrast absolut față de concepția psihanalitică, nu este 
o ființă purtată de pulsiuni, ci este mai degrabă, asa cum afirmă 
Jaspers, o „ființă decizională“ sau, în sensul lui Heidegger, dar și al lui 
Binswanger, este „fiintare umană“. (Dasein.) În sensul analizei noastre 
existenţiale, ea este ființă responsabilă, adică o ființă existenţială. 


Omul poate fi deci foarte bine „autentic“, chiar dacă este inconștient. 
Dar, pe de altă parte, el poate fi „autentic“ doar în măsura în care nu 
este purtat de pulsiuni, adică este responsabil. Fiinţa umană autentică 
începe cu adevărat acolo unde nu mai sunt pulsiuni si se termină acolo 
unde se termină faptul-de-a-fi-responsabil. Ființa autentică există deci 
acolo unde omul nu se lasă purtat de Se, ci acolo unde Eul decide 
pentru sine. 


In schimb, despre psihanaliză, putem afirma că ea a înghesuit ființa 
umană înspre Se și i-a slăbit Eul. 


Mai înainte am afirmat că linia de demarcaţie dintre spiritual — în 
calitate de ceea ce este autentic în om — și pulsiune nu poate fi 
trasată niciodată cu suficientă claritate. Într-adevăr, putem vedea în 


ea, într-o oarecare măsură, un hiat ontologic ce separă două regiuni 
fundamental distincte din interiorul structurii totale a ființei umane: 
pe de o parte, existența, pe de altă parte, tot ceea ce tine de facticitate. 
În vreme ce existenţa, conform definiției noastre, este în esență de 
natură spirituală, facticitatea se compune atât din elemente 
psihologice, cât și fiziologice: ea conţine atât „fapte“ de natură 
psihică, dar si de natură fizică. Si dacă granița dintre existență si 
facticitate, acel hiat ontologic, trebuie trasată cu cea mai mare 
rigurozitate, în interiorul facticitátii psihofizice, linia dintre psihic si 
fizic nu mai poate fi trasată atât de simplu. Orice terapeut care a 
încercat să clarifice, de pildă, o  nevroză vegetativá in 
multidimensionalitatea structurii ei, știe foarte bine cât de dificil este 
să diferentieze între elementele psihogene (primare) și cele 
somatogene. 


După relativizarea diferenței dintre conștient si inconștient în baza 
unor criterii autentice (sau a unor criterii de stabilire a autenticității), 
ne-am lovit de o a doua relativizare: vechea problemă psihofizică, ce 
pare să fi trecut în plan secund. (Dar care nu a dispărut chiar cu totul.) 
Ea a devenit o problemă secundară în raport cu problema mult mai 
semnificativă cu care ne confruntăm acum, si anume cea a „existenței 
spirituale în opoziţie cu facticitatea psihofizică“. Această problemă nu 
are doar o semnificaţie ontologică mai amplă, dar ea este de cea mai 
înaltă relevanţă și din punct de vedere terapeutic. Psihoterapia este în 
special preocupată să trezească și să mobilizeze existența spirituală, în 
sensul unei stări de responsabilitate liberă (ceea ce ea si reprezintă 
pentru noi), ca un fel de contrapondere la facticitatea psihofizică pe 
care omul tinde să o accepte ca fiindu-i dată drept soartă. Constiinta 
libertăţii se cere desteptatá tocmai împotriva acestei facticitáti — o 
libertate și responsabilitate care constituie umanitatea autentică. 


În demersul nostru de trasare a granițelor ontologice, nu am ținut 
seama până acum de faptul că ființa umană nu este doar „o ființă 
decizională“, ci și o ființă separată: ființa umană nu „este“ altceva 
decât o ființă individuată. Din această perspectivă, ea este însă 
întotdeauna o ființă centrată; si este centrată în jurul unui nucleu — 
de fiecare dată în jurul nucleului ei. Dar ce se află în interiorul acestui 
nucleu? Care este conținutul lui? Să ne amintim de felul în care Max 
Scheler definea persoana. Pentru el, persoana este atât agentul, cât și 
„centrul“ acţiunilor spirituale. Dacă persoana este cea care inițiază 
actele spirituale, atunci ea reprezintă și centrul spiritual în jurul căruia 
se grupează psihofizicul. După ce o astfel de centrare a ființei umane a 
avut loc, putem vorbi nu doar, capână acum, despre existența 
spirituală și facticitatea psihofizică, ci şi despre persoana spirituală și 
componenta „ei“ psihofizică. Nu dorim să trecem cu vederea că 


termenul „ei“ din formularea noastră implică faptul că persoana „are“ 
un element de natură psihofizică, în timp ce ea „este“ un element de 
natură spirituală. Într-adevăr, nici nu aş putea să vorbesc în sensul 
propriu despre „persoana mea“, pentru că eu nu „am“ o persoană, ci 
„sunt“ de fiecare dată persoana mea. Nu pot nici să spun: „Eul meu“, 
pentru că eu sunt acest „Eu“, dar nu „am“ un Eu. Pot să „am“ cel mult 
un Se, în sensul facticitatii „mele“ psihofizice. 


Faptul că ființa umană este și integrată se datorează exclusiv faptului 
că ea este, în calitate de ființă individuată, centrată de fiecare dată în 
jurul unei persoane. (Ca nucleu spiritual-existential.) Doar persoana 
spirituală poate constitui fundamentul pentru unitatea și totalitatea 
ființei umane, totalitate însemnând in acest context integrarea 
aspectelor somatice, psihice si spirituale. Nu putem insista suficient de 
mult asupra faptului că doar această triplă totalitate este cea care 
formează omul complet. Nu se justifică sub nicio formă să vorbim 
despre om, asa cum se întâmplă adesea, ca despre un „întreg format 
din fizic si psihic“. Corpul si psihicul pot forma foarte bine o 
unitate — de exemplu, o „unitate“ psihofizică —, dar această unitate 
nu ar putea reprezenta niciodată, sub nicio formă, totalitatea umană. 
Factorul spiritual face parte, de asemenea, din această totalitate, din 
omul întreg. Mai mult decât atât, el reprezintă aspectul său cel mai 
autentic. Atâta vreme cât vorbim doar despre corp și suflet, nu poate 
fi vorba despre o totalitate. 


În ceea ce priveşte structura ontologică a ființei umane, până acum am 
preferat modelul straturilor față modelul treptelor. De fapt, am 
înlocuit organizarea pe verticală a treptelor („inconștient — 
preconstient — conștient“) cu straturile concentrice. Dar putem merge 
un pas mai departe și putem combina imaginea stratificată cu cea 
formată din trepte, astfel încât să ne imaginăm că straturile formează 
în același timp și un plan arhitectonic al ființei noastre — planul unei 
construcții tridimensionale. Nu trebuie decât să ne imaginăm că 
nucleul persoanei — centrul spiritual-existential în jurul căruia se 
grupează de fiecare dată straturile psihice și somatice periferice — se 
lungește de o asemenea manieră, încât nu-l mai concepem ca pe un 
nucleu, ci mai degrabă ca pe o axă a persoanei respective, axă care 
împreună cu straturile psihofizice ce o  învelesc traversează 
conştientul, preconstientul si inconştientul. Astfel, am dobândi o 
imagine pe jumătate metaforică, pe jumătate adecvată la realitate. 
Orice fenomen, fie el de natură spirituală, psihică sau fizică, indiferent 
că aparține axului personal sau straturilor psihofizice, se poate 
manifesta atât în plan conștient, cât si în plan preconstient, respectiv 
inconștient. 


uf 
Y) 
ke noa 


Întorcându-ne acum la procedeele analitice de tratament, folosite de 
psihanaliză, trebuie să ajustăm concepţia ei asupra structurării 
persoanei. Până în prezent, psihanaliza s-a ocupat doar de pulsiunile 
umane în profunzimea lor inconștientă si a investigat prea putin 
spiritualitatea omului, a persoanei umane, în profunzimea ei 
inconștientă. Cu alte cuvinte, psihanaliza a rămas, într-o oarecare 
măsură, o psihologie a Se-ului inconștient, si nu a Eului inconştient. În 
acest fel, obiectul investigaţiei sale a fost constituit doar din așa- 
numita „persoană în profunzimea ei“ (în sensul facticitátii psihofizice), 
în vreme ce persoana autentică (în calitate de centru al existenţei 
spirituale) a fost ignorată. Dar, așa cum știm, nu doar Se-ul posedă o 
anumită profunzime inconștientă, ci şi această persoană spiritual- 
existențială, și Eul. De fapt, atunci când vorbim despre „persoana în 
profunzimea ei“ (sau, am putea spune, despre „persoana abisală“), ar 
trebui sá ne referim doar la această persoană spiritual-existentialá, 
respectiv la profunzimea ei inconștientă: doar ea este adevărata 


persoană în profunzime. Să fim bine intelesi: ceea ce înțelegem în mod 
obișnuit prin „persoană în profunzimea ei“ nu este modul ei personal 
de a fi, ci mai degrabă felul ei de a fi în calitate de „lucru creat“ — 
acest aspect nu-l atribuim existenţei, ci facticitátii, si îl includem în 
psihofizic, nu în spiritual. Expresia „persoană în profunzimea ei“, 
atunci când o folosim în înţelesul ei obișnuit, nu se referă la un plan 
inferior laturii spiritual-existentiale, adică ființei umane adevărate, ci 
mai degrabă la un ceva de natură vegetativă „din“ om sau, în cel mai 
bun caz, la ceva de natură animalică. 


Așa cum am menţionat deja, adevărata persoană în profunzimea ei, 
spiritul existențial în dimensiunea sa profundă, sunt întotdeauna 
inconștiente. Persoana în profunzime nu este deci inconștientă în mod 
facultativ, ci în mod obligatoriu. Acest lucru se explică prin faptul că 
îndeplinirea spirituală a acţiunilor, și implicit esența persoanei în 
calitate de centru spiritual de la care pleacă aceste acțiuni, reprezintă 
o pură „realitate executivă“. Persoana este atât de absorbită de 
efectuarea acestor acte spirituale, încât în interiorul ființei sale 
autentice, ea nici nu poate reflecta cu privire la ceea ce este ea însăși. 
Ea nici măcar nu ar putea apărea în cadrul acestei reflecții. În acest 
sens, existența spirituală (adică Eul autentic, Eul „în sine“) nu poate fi 
reflectată. Eul autentic este „existent“ doar prin prisma a ceea ce face 
sau, cu alte cuvinte, doar în „realitatea executivă“. Existenţa autentică 
rămâne deci nereflectată pentru că asupra ei nu se poate reflecta. 
Ca atare, ea nu poate fi nici analizată. De aceea, prin expresia „analiză 
existențială“ nu ne referim niciodată la o analiză a existenţei, ci, așa 
cum am mai spus, la o „analiză cu privire la existență“. Existenţa în 
sine rămâne un fenomen primordial neanalizabil și ireductibil. Acest 
lucru este valabil și pentru fiecare dintre aspectele ei individuale pe 
care le-am identificat — conștientul si faptul-de-a-fi-responsabil: și ele 
reprezintă o astfel de stare fenomenologică primordială. Așa cum se va 
demonstra în special în cazul conștiinței morale, acest tip de fenomene 
primordiale nu suportă o reductie suplimentară sau, mai bine spus, 
în plan ontic, astfel de fenomene sunt ireductibile. Dacă vrem să le 
clarificăm, nu putem face acest lucru printr-un proces de reductie în 
dimensiunea lor ontică, ci trebuie să le transcendem, trecând în planul 
ontologic. În planul reflectiei psihologice imanente, atât conştientul, 
cât si faptul-de-a-fi-responsabil sunt si rămân probleme 
insolvabile. Însă de îndată ce le transpunem în dimensiunea 
ontologică, dintr-odată ele încetează să mai fie probleme: acolo ele 
reprezintă fenomene primordiale, trăsături constitutive ale ființei 
umane, sunt „existentialii“ eil Sunt cele două atribute fundamentale 
care îi aparțin ființei existenţiale și care fac parte din ea dintotdeauna. 


Să reținem deci: persoana în profunzime, mai exact persoana 


spirituală „profundă“, deci acea persoană care ea singură merită să fie 
numită astfel, este nereflectată, pentru că nu se poate reflecta asupra 
ei. În această ordine a lucrurilor, ea poate fi numită şi inconștientă. În 
timp ce persoana spirituală poate fi în principiu atât conștientă, cât si 
inconștientă, putem spune că persoana spirituală din planul profund 
este în mod obligatoriu inconștientă — deci nu în mod facultativ. Cu 
alte cuvinte: în profunzimea sa, „în fond“, spiritualul este necesar, 
pentru că el este în mod esenţial inconștient. 


Din cele spuse, reiese și faptul că „centrul“ ființei umane (persoana) 
este inconștient în „profunzimea“ sa. (Persoana în profunzime.) In 
originea sa, spiritul uman este spirit inconștient. 


Dacă ar fi să explicăm toate acestea cu ajutorul unui exemplu, am 
putea face comparatia cu un ochi. Asa cum retina își are „pata sa 
oarbă“ exact în locul în care ea începe, adică acolo unde nervul optic 
intră in ea, tot astfel, si spiritul este „orb“ fata de orice formă de 
autoobservare si autoreflectie exact în punctul său de origine. Acolo 
unde spiritul este „originar“, unde este cu totul „el însuși“, tocmai 
acolo el este inconștient cu privire la sine. Din acest punct de vedere, 
putem afirma despre el cu toată puterea ceea ce se spune în Vedele 
indiene antice: „Cel ce vede nu poate fi văzut; cel ce aude nu poate fi 
auzit; cel ce gândește nu poate fi gândit“. 


Însă spiritul este inconștient nu doar în planul originar, deci în 
adâncul său, ci și în dimensiunea sa cea mai înaltă, în „instanţa sa 
ultimă“. Spiritul este inconștient nu doar în planul săucel mai 
profund, ci și în cel mai înalt: instanța supremă, care decide în egală 
măsură atât asupra constientului, cât si a inconştientului, este ea însăși 
inconștientă. Trebuie doar să ne amintim că în vis există un așa-numit 
gardian al somnului — o instanță care veghează și decide dacă 
persoana care doarme și visează trebuie să se trezească sau dacă are 
voie să doarmă mai departe. Acest gardian al somnului este cel care o 
trezește pe mamă imediat, la cel mai mic semn de tulburare a 
respirației copilului ei, în timp ce ea poate să rămână cu totul 
indiferentă la nişte zgomote cu mult mai puternice, provenite din 
stradă. Acest gardian nu dă greș nici chiar în starea de hipnoză — 
subiectul se trezește de îndată ce e pe cale să se întâmple ceva ce el nu 
dorește. Această instanță reuşeşte să fie redusă la tăcere, într-o 
oarecare măsură, doar în narcoză, când este adormit si acest 
gardian. În rest, putem spune că, de regulă, acea instanță care 
reglementează somnul și starea de veghe, ea însăși nu doarme, 
ci veghează — fireşte, doar in măsura incare sta de pază. 
Acest gardian veghează asupra omului ca și cum el însuși ar fi în stare 
vigilă, dar, în cel mai bun caz, el este doar pe jumătate conștient. Într- 


adevăr, el ştie ce se întâmplă cu visátorul, dar totuși nu poate fi vorba 
despre o stare conștientă propriu-zisă. Ca atare, acea instanță care 
decide dacă un lucru devine conștient sau rămâne inconștient 
funcționează ea însăși la nivel inconștient. Dar pentru a putea lua o 
asemenea decizie, ea trebuie totuși să poată discerne. Ambele funcții, 
atât a decide, cât și a discerne, nu pot fi îndeplinite decât de o instanță 
spirituală. De aici reiese că factorul spiritual nu doar că poate fi, dar el 
chiar trebuie să fie inconștient, atât în forma sa cea mai elevată, cât și 
în originea sa. 


> Vezi V.E. Frankl, „Philosophie und Psychotherapie. Zur Grundlegung 
einer Existenzanalyse“, în: Schweizerische medizinische Wochenschrift 
69 (1938), p. 707. 


10 Termenul de „existentiali“ aparține filosofiei lui Martin Heidegger si 
se referá la acele caracteristici care sunt specifice doar existentei 
umane (Dasein-ului): faptul-de-a-fi-în-lume, înţelegerea, grija etc. 
(N.t.) 


Analiza existențială a conștiinței 
morale 


Pentru a clarifica mai bine conceptul de „inconștient spiritual“, pe 
care l-am expus anterior si pe care l-am așezat într-o opoziţie strictă în 
raport cu inconştientul pulsional, ne vom folosi în continuare de 
fenomenul „conștiinței morale“, care ne va servi în acest scop ca 
model. În acord cu cele afirmate referitor la faptul-de-a-fi-responsabil, 
conștiința morală este un „fenomen primordial“, inerent ființei umane 
în calitate de „ființă decizională“. Toate concluziile pe care am 
încercat anterior să le derivăm în mod deductiv ar trebui să ni se 
dezvăluie acum, cu ajutorul fenomenului conștiinței morale, în mod 
inductiv sau, mai bine spus, fenomenologic. Într-adevăr, ceea ce 
numim conștiință morală se înrădăcinează într-o profunzime 
inconștientă, descinde dintr-o rădăcină inconștientă: tocmai deciziile 
importante și autentice (autentice din punct de vedere existențial) ale 
ființei umane sunt luate întotdeauna în mod nereflectat și, ca atare, 
inconștient. Așadar, tocmai în originea sa, conștiința morală se 
cufundă în inconștient. 


Din această perspectivă, conștiința morală poate fi numită și 
iraţională. Ea este ilogică sau, mai bine spus, prelogică. Așa cum există 
o înțelegere prelogică a ființei, o înțelegere prestiintificä si 
premergătoare din punct de vedere ontologic, tot astfel există si o 
înţelegere premorală a valorilor, care precede orice morală explicită: 
aceasta este conștiința morală. 


Constiinta morală este iraţională pentru că, cel putin în privința 
realității sale executive imediate, în planul acțiunilor sale, ea nu poate 
fi redusă exclusiv la planul rațional. Ea se lasă explicată doar într-o 
fază ulterioară, sub forma unei „rationalizäri secundare“. De 
asemenea, orice examinare a conștiinței nu poate fi concepută decât 
retroactiv. Chiar și deciziile conștiinței sunt în ultimă instanță de 
nepătruns. 


Atunci când ne întrebăm din ce motiv conștiința morală trebuie să 
opereze in mod necesar într-o formă iraţională, trebuie să ţinem 
seama de următoarele lucruri. Ceea ce i se dezvăluie constientului este 
fiintarea, dar ceea ce i se arată conștiinței morale nu este atât o 
fiintare-care-este, cât o fiintare care nu este încă, adică o fiintá-ce- 
trebuie-să-fie. Această fiintá-ce-trebuie-sá-fie nu este deci ceva real, ci 


un lucru care trebuie sá deviná real. Ea nu este ceva actualizat, ci mai 
degrabă o potentialitate. (Bineînţeles, într-un sens mai amplu, această 
posibilitate reprezintă, la rândul ei, o necesitate.) Însă în măsura în 
care ceea ce i se arată conștiinței morale este un lucru ce trebuie să 
devină real, să fie actualizat, se ridică întrebarea: cum altfel ar putea fi 
realizat acel lucru dacă el nu a fost anticipat întâi, într-o formă 
oarecare, la nivel spiritual? Această anticipare spirituală are loc cu 
ajutorul a ceea ce numim intuiție: anticiparea spirituală survine printr- 
un act de „viziune“. 


În acest fel, conștiința morală ni se revelează ca o funcție 
esențialmente intuitivă. Pentru a anticipa ceea ce trebuie să se 
realizeze, conștiința trebuie întâi să intuiască acel lucru. Acesta e 
sensul în care moralitatea poate fi numită iraţională și motivul pentru 
care ea se lasă rationalizatá doar în mod retroactiv. Dar, din această 
perspectivă, conștiința morală nu este oare asemănătoare iubirii, care 
este de asemenea de natură iraţională și intuitivă? Într-adevăr, si 
iubirea intuieste, si ea își închipuie ceva ce nu fiinteazá încă. Dar, spre 
deosebire de conștiința morală, iubirea nu-și reprezintă o „fiintä-ce- 
trebuie-să-fie“, ci ceea ce iubirea dezvăluie este doar o fiintá-ce-ar- 
putea-fi. Iubirea vede si descoperă potentialitáti valoroase în persoana 
iubită. Deci și ea anticipează ceva în viziunea ei spirituală, și anume 
potentialitátile personale, nerealizate deocamdată, pe care persoana 
concretă, iubită, le ascunde în ea. 


Asemănarea dintre conștiința morală și iubire nu provine doar din 
faptul că atât una, cât și cealaltă au de-a face în aceeași măsură cu 
niște simple potentialitáti, si nu cu realități. Acesta este doar unul 
dintre motivele pentru care ambele pot opera doar într-o formă 
intuitivă. Mai există si un al doilea motiv pentru care funcționarea lor 
este în mod necesar iraţională, adică nu pot fi niciodată rationalizate 
în totalitate (primul motiv fiind acela că ele au o natură esențialmente 
intuitivă): ambele, atât conștiința morală, cât și iubirea, au de-a face 
cu o ființă individuală, unică în mod absolut. 


Sarcina conștiinței morale este să-i dezvăluie omului care este 
„singurul lucru necesar“!! spre care trebuie să tindă. Această unitate 
este însă întotdeauna unică, pentru că este vorba despre 
potentialitatea specifică și exclusivă a unei persoane concrete, în 
situația ei concretă, potentialitate pe care Max Scheler a descris-o prin 
termenul de „valoare situationala“. Este deci vorba despre o 
individualitate absolută, despre ceva ce „trebuie-să-fie“ într-un mod 
individual și care, din acest motiv, nu se lasă cuprins de nicio lege 
universală, de nicio „lege morală“ general valabilă (în sensul 
imperativului categoric kantian), ci care poate fi prescris doar de o 


„lege individuală“. (În accepțiunea lui Georg Simmel.) Nu este ceva 
perceptibil în termeni rationali, ci doar în termeni intuitivi. lar această 
funcție intuitivă este îndeplinită tocmai de conștiința morală. 


În măsura în care conștiința morală dezvăluie în mod intuitiv 
potentialitátile concrete și individuale ale valorilor, am putea fi tentaţi 
să descriem această manieră de operare a ei ca fiind de natură 
instinctivă si, prin urmare, să vorbim despre conștiința morală ca 
despre un instinct etic, aflat în contrast cu „raţiunea practică“. Dar la 
o privire mai atentă, observăm imediat că acest instinct etic se opune 
în mod semnificativ acelui instinct pe care-l numim, la modul general, 
instinctul vital. Instinctul animalelor tinteste un scop universal, 
el acționează doar „în plan general“, ceea ce înseamnă căel este 
esențialmente schematic. În funcţie de instinctele lor, animalele 
reacționează, prin sistemele „receptor si efector“,'? la mediul 
înconjurător specific doar conform unei anumite scheme rigide, 
definite o dată pentru totdeauna pentru toți indivizii aceleiași specii. 
Eficacitatea acestei scheme instinctive este determinată de faptul că ea 
funcționează doar la nivel de specie în general și este valabilă doar în 
cazul unui număr mare de indivizi. Însă în cazurile individuale, uneori 
ea nu numai că eșuează, ci îi și induce individului un comportament 
care, în anumite circumstanțe, poate fi, ce-i drept, în acord cu 
instinctul său, dar care tocmai din acest motiv poate fi „nechibzuit“ și 
inadecvat în raport cu scopul urmărit. Același tipar instinctiv de 
reacție care conservă sau salvează, de exemplu, viața majorității 
furnicilor dintr-un musuroi poate ucide în anumite condiții o anumită 
furnică particulară. Din perspectiva instinctului, acest lucru tine de un 
risc ce trebuie asumat pentru supraviețuirea coloniei: instinctul vital 
neglijează individualul. 


Instinctul etic funcționează cu totul diferit. În contrast cu instinctul 
vital, eficacitatea instinctului etic este garantată de faptul că țelul său 
nu urmărește un lucru universal, ci doar un lucru individual. El este 
îndreptat întotdeauna spre ceva concret. Si asa cum animalul este 
indus câteodată în eroare de instinctul său vital, tot astfel și omul este 
derutat uneori de preceptele rațiunii sale morale, în vreme ce doar 
instinctul etic, deci conștiința sa morală, îl poate face capabil să 
descopere acel „singur lucru necesar“, care nu este un lucru universal. 
Doar conștiința morală este capabilă să adapteze „legea morală“ 
general valabilă și „eternă“ la situaţia specifică în care se află o 
persoană concretă. O viata care izvorăște din conștiința morală este o 
viata absolut personalizată și adaptată unei situaţii absolut concrete — 
în acord cu ceea ce contează în fiintarea noastră individuală si unică. 
(În Dasein-ul nostru.) Constiinta morală include întotdeauna concretul 
acelui „aici“ („Da“ din Dasein) care definește „ființa“ mea personală. 


(„Sein“ din Dasein.) Să fim bine intelesi: tot ceea ce am afirmat în 
cadrul acestor explicații nu este îndreptat împotriva „legii morale“, ci 
este susținut spre cinstea conștiinței morale! 


În acest punct, dorim să demonstrăm că, şi în această privință, cea 
referitoare la intenția esențialmente individuală a conștiinței morale, 
există un anumit paralelism cu iubirea. Nu doar decizia conștiinței 
morale se orientează spre o posibilitate cu totul individuală, ci și 
decizia iubirii. Așa cum conștiința morală dezvăluie acel „singur lucru 
necesar“, tot astfel si iubirea dezvăluie „unicul posibil“, cu alte 
cuvinte, potentialitátile unice ale persoanei iubite. Într-adevăr, doar 
dragostea este capabilă să surprindă o persoană în singularitatea ei, în 
calitate de individ absolut. În acest sens, iubirea îndeplinește o 
importantă funcție cognitivă. Probabil că tocmai această capacitate 
cognitivă a ei a fost înțeleasă si apreciată într-o perioadă în care vechii 
evrei au ales să denumească cu același cuvânt actul iubirii şi pe cel al 
cunoașterii. 


Este oare justificat să comparăm deciziile conștiinței morale cu cele 
ale iubirii? Oare dragostea are într-adevăr de-a face cu actul 
decizional? Cu siguranță! Și în iubire, sau mai ales în ea, ființa umană 
este „ființă decizională“. Alegerea partenerului, alegerea iubirii, este o 
alegere adevărată doar atunci când ea nu este dictată de pulsiune. 
Atâta vreme cât un model inconștient, un „imago“ definit de Se îmi 
determină, de exemplu, alegerea dragostei, nu poate fi vorba deloc 
despre iubire. Nu doar în poezie, ci și în psihologie, rima dintre Liebe 
(iubire) și Triebe (pulsiune) este nepermisă. Atâta vreme cât un Eu se 
lasă „purtat“ de un Se către un Tu, nu putem vorbi despre iubire. În 
dragoste, Eul nu este purtat de către Se, ci Eul „se decide“ pentru un 
Tu. 


Însă nu doar eticul și eroticul, nu doar conștiința morală și iubirea își 
trag rădăcinile din profunzimea emoțională si intuitivă (nerationalá) a 
inconştientului spiritual. Mai există si un al treilea element, patosul, 
care, într-un anumit sens, isi are si el originea în acest loc. Aceasta in 
măsura in care în interiorul inconştientului spiritual există, pe lângă 
inconştientul etic (deci pe lângă conștiința etică), si un inconștient 
estetic — conștiința artistică. Atât în ceea ce privește producția, cât și 
reproducerea  artistică!*, artistul depinde si de spiritualitatea 
inconștientă. Intuitiei conștiinței morale, care este iraţională si de 
aceea nu pe de-a-ntregul rationalizabilá, îi corespunde în artist 
inspiraţia, care, și ea, este înrădăcinată tot într-o sferă a spiritualității 
inconștiente. Aceasta constituie izvorul creaţiei sale și, din acest 
motiv, sursele din care el își trage seva creativă sunt și rămân într-o 
zonă întunecată ce nu poate fi niciodată perfect iluminată prin prisma 


constientului. Mai mult decát atát, constatám de multe ori faptul cá o 
hiperreflectie conștientă perturbă procesul creativ „ce provine din 
inconștient“. Adesea, autoobservarea forțată, voința de „a produce“ la 
un nivel conștient ceea ce ar trebui să se întâmple de la sine într-o 
profunzime inconștientă, se poate transforma într-un handicap serios 
pentru creativitatea artistului. În acest context, orice reflecţie care nu 
este necesară nu face decât sá dáuneze. 


Cunoaștem, de pildă, cazul unui violonist care încerca întotdeauna să 
cânte cât mai conștient cu putință: de la felul în care își așeza vioara 
pe umăr până la cele mai mici detalii legate de tehnica de 
interpretare. El voia să „facă“ totul în mod conștient, să realizeze totul 
într-o stare completă de autoreflectie. Asa cum era de așteptat, acest 
lucru a condus la un eșec artistic total. Terapia a trebuit să se 
concentreze întâi pe eliminarea acestei compulsii la hiperreflectie si 
autooglindire si să aplice ceea ce, într-un alt loc, am numit tehnica 
dereflectiei'*, Tratamentul psihoterapeutic a trebuit să-i redea 
pacientului încrederea sa în inconștient, făcându-l să realizeze în mod 
repetat că inconştientul său este „mult mai muzical“ decât conştientul 
lui. Într-adevăr, tratamentul orientat în acest fel a condus la o dez- 
inhibare a „forțelor creatoare“ artistice aparținând inconștientului său. 
Procesul de (re)productie, care este esențialmente inconștient, a fost 
eliberat de efectele inhibatoare ale unei reflecții conștiente excesive. 


Cazul de mai sus aduce însă în discuţie și un alt factor important, care 
se referă la scopul psihoterapiei. În zilele noastre, nu mai putem 
susține opinia conform căreia scopul psihoterapiei este conştientizarea 
cu orice pret, pentru că psihoterapeutul face acest lucru doar in mod 
provizoriu. El trebuie să aducă în conștient un lucru inconștient 
(incluzând aici și elemente din inconștientul spiritual), doar cu scopul 
de a-i permite aceluiași lucru să revină ulterior în inconștient. Ceea ce 
terapeutul trebuie să facă este să faciliteze convertirea unei potentia 
inconștiente într-un actus!5 conștient, dar trebuie să facă acest lucru 
având ca unic obiectiv crearea în final a unui habitus care va fi din 
nou inconștient. Sarcina psihoterapeutului este să restabilească, la 
final, caracterul firesc al proceselor inconștiente. 


Oare cele spuse mai sus implică faptul că întreaga producţie sau 
reproducere artistică (sau poate, pe lângă actele provenite din patos, si 
cele etice și erotice) pot fi atribuite domeniului emoţiilor? În acest 
punct, trebuie să fim precauti, pentru că termenul de „emoţii“ a 
devenit astăzi extrem deinexact. Dacă ne gândim la distincția 
făcută de Scheler, în cazul acestui cuvânt nu e niciodată suficient de 
clar la ce se face referire — la o anumită emoție particulară, la o stare 
emoţională sau la o emoție intentionalá? În vreme ce, într-adevăr, 


emotiile intentionale pot fi atribuite foarte bine inconstientului 
spiritual, simplele stări sentimentale sau afective au însă la fel de 
putin de-a face cu ființa spiritual-existentialá, deci cu ființa umană 
autentică, precum stările determinate de pulsiuni. 


Dorim să subliniem în mod expres faptul că reproșul nostru cu privire 
la o oarecare inexactitate se adresează doar cuvântului „emoție“, si în 
niciun caz emotiei în sine. Cel puţin în ceea ce privește emoția 
intentionalá, în sensul lui Scheler, nimic din ea nu este inexact. 
Dimpotrivă, gradul de sensibilitate al emotiei poate fi mult mai mare 
decât ar putea fi vreodată gradul de pătrundere al rațiunii. 


Dificultăţile pe care cercetarea le întâmpină atunci când încearcă să 
exploreze din punct de vedere inconștient, chiar si în mod retroactiv, 
procesul de formare al realizărilor spirituale, proces fundamental, dar 
rămas neexplorat, ni se relevă din următoarea situaţie absolut banală: 
oamenilor de peste tot și dintotdeauna le place să facă glume și să 
râdă la ele. Dar până astăzi lipsește o explicaţie științifică completă cu 
privire la fenomenul glumei, respectiv la cel al râsului. Acest lucru 
arată cât de puţin depinde efectuarea unei acțiuni de cunoașterea ei 
reflexivă și de înțelegerea ei cognitivă. 


Întorcându-ne la paralela menţionată, mai putem adăuga următoarea 
concluzie: acolo unde Eul (spiritual) páseste într-o sferă inconștientă, 
ca fundament al său, putem vorbi de apariția conștiinței morale, 
aiubirii sau a artei. Acolo unde dimpotrivă, Se-ul (psihofizic) 
invadează inconştientul, vorbim de apariția nevrozei sau a psihozei, in 
funcție de ceea ce se află în interiorul unei astfel de patogeneze. 
Astfel, vom avea de-a face cu un caz psihogen (ca la nevroză) sau cu 
unul somatogen. (Ca la psihoză.) 


11 Aluzie la un pasaj din Noul Testament, în care se sugerează că, 
dintre diversele datorii morale, doar „un lucru trebuie“: credința în 
Hristos (Luca 10:42). (N.red.) 


12 Aluzie la modelul explicativ dezvoltat de biologul si ciberneticianul 
Jakob Johann von Uexküll, cu privire la felul în care animalele 
interacționează cu mediul lor înconjurător. (N.t.) 


13 Vezi secțiunea „Psychoterapie, Kunst und Religion“ din cartea mea, 
Viktor E. Frankl: Die Psychotherapie in der Praxis. Eine kasuistische 
Einführung für Arzte, München, 1986. 


14 Vezi Viktor E. Frankl, Teoria si terapia nevrozelor. Introducere in 
logoterapie si analizá existentialá, Editura Trei, Bucuresti, 2008. 


15 Potentia si actus formeazá impreuná o pereche de termeni folositi 
de filosofia scolastică pentru a desemna „potentialitatea“, respectiv 

> > 
„actualizarea“, realizarea acestei potentialitáti. (N.t.) 


Interpretarea viselor din perspectiva 
analizei existentiale 


Dacă din cele discutate până acum reiese că, încă de la început, este 
extrem de dificil să lămurim problema inconștientului spiritual, nu 
avem voie să uităm că există totuși o cale prin care putem explora 
inconştientul, inclusiv pe cel spiritual: calea viselor. De la 
introducerea în domeniul științelor de către Freud a tehnicii clasice a 
interpretării viselor, bazată pe metoda asociaţiilor libere, avem la 
dispoziţie această posibilitate. 


Ca atare, și noi dorim să ne folosim de această metodă. Bineînţeles că 
vom căuta să aducem în sfera constientului — si a responsabilitátii — 
nu doar fenomenele pulsionale inconștiente, ci si pe cele spirituale 
inconștiente. După cele spuse, ne putem aștepta ca, în vise, aceste 
producţii autentice ale inconştientului, să întâlnim nu doar elemente 
ale inconștientului pulsional, ci si elemente ale inconștientului 
spiritual. Deși ne folosim de aceeași metodă pe care a utilizat-o și 
Freud atunci când a mers pe urmele inconștientului pulsional, noi ne 
vom sluji totuși de ea într-un mod diferit, de vreme ce scopul urmărit 
de noi este altul, si anume aducerea la suprafață a inconstientului 
spiritual. Așa că îi vom spune psihanalizei: mergem la luptă împreună, 
dar atacăm separat. 


Si în cazul interpretării viselor, conștiința morală rămâne cel mai 
adecvat model pentru a demonstra felul în care operează inconştientul 
spiritual. Să luăm ca exemplu următorul vis: 


O pacientă visează că odată cu hainele murdare a trimis la spălătorie 
şi o pisică murdară. Când a primit hainele înapoi, a găsit printre ele și 
pisica moartă. Pacienta a făcut următoarele asociaţii libere cu privire 
la elementele visului: despre „pisică“ — spune că iubește pisicile „mai 
presus de orice“, dar în același timp o iubește „mai presus de toate“ și 
pe fiica ei, unicul ei copil. Din acest context putem deduce că aici 
„pisică“ înseamnă copil. Dar de ce este pisica „murdară“? Acest lucru 
se lămurește de îndată ce aflăm de la pacientă că în ultima vreme 
viaţa amoroasă a fiicei ei este subiectul multor bârfe în mediul lor 
social. În acest sens, într-adevăr, „s-au spălat rufe murdare“ în public. 
Acesta este si motivul pentru care pacienta o spioneazá si o urmărește 
constant pe fiica ei, după cum ea însăşi recunoaște. Ca atare, ce ne 
transmite visul în întregul lui? El reprezintă un avertisment: pacienta 


sá facá bine sá nu o mai tortureze pe fiica ei cu o educatie exageratá 
în privinţa „purității“ ei morale, altfel fiica ei va pieri. Visul exprimă 
astfel vocea propriei conştiinţe morale, care o avertizează pe pacientă. 


Nu vedem motivul pentru care ar trebui sá renuntám la o astfel de 
posibilitate simplă, aceea de a interpreta visul în toate elementele sale 
distincte. Nu trebuie să rămânem fideli opiniei preconcepute conform 
căreia în spatele acestor elemente trebuie să se ascundă cu necesitate 
nişte conținuturi de natură sexual-infantilă. Dimpotrivă, în explorarea 
datelor empirice ale inconştientului spiritual dorim sá ne lăsăm 
cáláuziti de marea virtute a psihanalizei: obiectivitatea. Însă 
pretindem o astfel de obiectivitate nu doar din partea analizandului, 
ci şi din partea analistului. Așa cum din partea obiectului investigat ne 
așteptăm la o sinceritate absolută (de exemplu, în privința asociaţiilor 
pe care acesta le produce), tot așa ne așteptăm la o impartialitate 
necondiționată și din partea subiectului care investighează, adică la o 
atitudine obiectivă ce nu-i permite să închidă ochii în fata faptelor 
inconștientului spiritual. 


Iată un vis aparținând unui alt pacient: 


Pacientul relatează un vis recurent, ce se repetă la intervale relativ 
scurte de timp, uneori chiar în decursul aceleiași nopți, când apare sub 
forma unor vise în lanţ. De fiecare dată, pacientul se află într-un 
anumit oraș din străinătate, unde intenționează să o sune la telefon pe 
o anumită doamnă, demers în care eșuează în mod constant. El nu 
reuşeşte să stabilească cu ea o convorbire telefonică, pentru că discul 
telefonului are o dimensiune exagerată (conţine circa o sută de 
numere), astfel că-i este imposibil să formeze numărul ei. Când se 
trezește, pacientul își dă seama că, în realitate, numărul pe care voia 
să-l formeze era doar asemănător cu cel al doamnei respective, în 
schimb el este identic cu numărul de telefon al companiei de 
producţie pentru care lucrează cu succes în prezent. În cadrul 
explorării visului, reiese că pacientul, de profesie compozitor, a 
petrecut într-adevăr, la un moment dat, o anumită perioadă în orașul 
respectiv, timp în care s-a ocupat de o lucrare compozitionalá ce i-a 
adus mari satisfacţii: era vorba despre muzică religioasă. În prezent, 
după cum am menţionat, lucrează cu succes pentru o companie unde 
face muzică de jazz pentru filme, lucru ce nu-i conferă însă un 
sentiment de împlinire sufletească. Pacientul declară hotărât că nu 
poate fi vorba despre un sentiment de nostalgie după orașul respectiv, 
de vreme ce, exceptând munca sa, anii petrecuţi acolo au fost 
neplácuti pentru el, din toate punctele de vedere. Nici în ceea ce o 
privește pe doamna respectivă nu poate fi vorba despre vreun 
sentiment de dor legat de ea, întrucât nu avusese cu ea nici cea mai 


vagă relaţie erotică. Pe de altă parte, pacientul afirmă în mod spontan 
că vede în acea parte a visului, în care apare discul enorm al 
telefonului, o reflecţie a stării sale actuale, acceptată cu resemnare, si 
anume imposibilitatea de a face o alegere!f. Evident că ne întrebăm, 
ce fel de alegere? Răspunsul vine de la sine: e vorba despre alegerea 
profesională, despre dificultatea de a se decide între a compune 
muzică profană sau muzică religioasă, el fiind atras de ultima din ele. 
Dintr-odată, înțelegem și semnificația conținutului central al visului, 
faptul că pacientul nostru se stráduieste în mod repetat, chiar dacă în 
zadar, „să se conecteze din nou“, să se „re-conecteze“. În latină, „re- 
conectare“ s-ar traduce prin re-ligare, de unde si cuvântul „religie“!”. 


Acest vis, spre deosebire de cel precedent, nu reprezintă un 
avertisment adresat visátorului, ci exprimă mai degrabă un 
autorepros. Ambele vise sunt însă expresii ale conștiinței morale, ale 
inconștientului spiritual. Dar în cazul celui de-al doilea, nu se face 
auzită doar conștiința etică, ci, în mod clar, și conștiința de natură 
artistică. Evident că problematica religioasă personală ce apare în 
acest vis— ca un conținut concret al spiritualității inconștiente — 
poate să ia în alte vise o formă mai directă, și anume nu ca 
problematică religioasă latentă, ci ca una manifestă, precum în 
exemplul următor: 


Un pacient visează că tatăl său îi înmânează niște zaharină pe care 
pacientul o refuză, afirmând cu orgoliu că mai bine își bea cafeaua sau 
ceaiul amare decât să le îndulcească cu niște înlocuitori. Cu termenul 
„a înmâna“ pacientul asociază următorul lucru: „Transmitere, tradiție. 
Însă ceea ce tatăl meu îmi transmite prin tradiție este confesiunea 
religioasă pe care o avem în comun“. Asociaţiile libere mai scot la 
iveală următoarele resturi diurne: cu o seară înainte, pacientul citise 
într-un ziar un articol ce reproducea dialogul dintre un filosof 
existențial și un teolog. Argumentele filosofului i se păruseră 
pacientului foarte plauzibile și a fost impresionat în special de refuzul 
acestuia cu privire la o religiozitate pe care o considera inautentică 
din punct de vedere existenţial. Îi rămăsese în minte mai ales acea 
parte a dialogului in care filosoful refuză „să fugă într-o împărăție a 
credinţei sau într-una a viselor“ și exclamă: „Ce fel de motiv poate fi 
acela care să ne facă să ne dorim să fim fericiți? Ceea ce ne 
interesează pe noi este realitatea!“ Deci și aici, în viaţa diurnă, 
pacientul refuză un lucru inautentic. Dar să mergem mai departe. În 
aceeaşi seară, pacientul a ascultat la radio o predică, pe care a 
perceput-o însă ca pe o mângâiere slabă si oarecum „dulceagă“. De 
asemenea, a reieșit că într-unul din pasajele articolului menționat se 
formulase următoarea întrebare: „Cum se simte atunci când ne 
pierdem gustul (!) pentru viață?“ Având toate aceste lucruri în minte, 


înţelegem cu ușurință felul în care religiozitatea, respectiv confesiunea 
religioasă transmisă, inautentice din punct de vedere existențial, au 
fost asociate electiv cu sfera gustului, iar pentru imaginea onirică a 
fost ales un îndulcitor inautentic, si anume zaharina, ce are rolul de a 
înlocui zahărul adevărat. Alegerea acestui simbol ni se limpezește cu 
totul atunci când aflăm că pacientul nostru poartă tot timpul la el, pe 
post de talisman, un anumit simbol specific confesiunii sale religioase 
„transmise“, cu scopul de a-l „apăra“ de privirile rău-voitoare ale celor 
din jur, pe care-l păstrează într-o cutiutá de lemn, care la origine a 
fost o cutiutá de zahariná. 


În ceea ce privește manifestările inconstientului spiritual, în alte vise 
întâlnim problematica religioasă personală a pacientului raportată nu 
doar la aspectul confesiunii sale religioase în general, așa cum este 
cazul ultimului vis, ci raportată si la aspectul instituţiilor bisericești in 
particular. Ca probă empirică pentru această variantă, propun să luăm 
în considerare următorul vis: 


O pacientă visează: „Merg la biserica Alser“. Cu acest lucru ea 
asociază: „Pe drumul spre psihoterapeutul meu trec pe lângă biserica 
Alser și, ajungând în dreptul ei, mi-a trecut de mai multe ori prin 
minte că sunt pe drumul spre Dumnezeu — dar nu direct prin biserică, 
ci oarecum prin psihoterapie. Drumul meu spre Dumnezeu trece, ca să 
zic așa, prin terapeut. Bineînțeles că atunci când mă întorc de la 
terapie, trec din nou pe lângă biserică. În acest fel, a merge la terapie 
reprezintă doar un ocol spre biserică“. Visul continuă după cum 
urmează: „Biserica lasă senzaţia de loc părăsit“. Interpretare: faptul că 
biserica „este“ abandonată semnifică faptul că pacienta a părăsit 
biserica. În realitate, pacienta a întors într-adevăr spatele bisericii. 
„Biserica a fost distrusă complet de bombardamente, acoperișul a 
căzut si doar altarul a rămas intact.“ Interpretare: zguduiturile — 
interioare — cauzate de experiența războiului au slăbit-o într-adevăr 
pe pacientă din punct de vedere psihic, dar în același timp i-au deschis 
ochii cu privire la locul central (altarul!) al religiei în viata sa. „Cerul 
albastru strălucește în interior, iar aerul circulă liber.“ Interpretare: 
zgältäielile interne menţionate i-au eliberat privirea către planul 
celest. „Însă deasupra mea mai sunt rămășițe de acoperiș, de lemnărie, 
ce amenință să cadă si mi-e frică de ele.“ Interpretare: pacienta se 
teme de o recădere, de starea de a-fi-îngropată-din-nou-sub- 
dărâmături. „Si fug afară, oarecum deziluzionată.“ Interpretare: într- 
adevăr, pacienta a avut parte în ultimul timp de unele dezamăgiri 
mărunte cu privire la aderarea ei nu doar la confesiunea religioasă, ci 
si la instituţiile ecleziastice. Credinţa ei necondiționată în biserică a 
fost stirbitá ocazional de anumite impresii legate de presupusa 
meschinárie și aparenta lipsă de generozitate ale unor preoți si teologi. 


În momentul în care aflăm că pacienta manifestă tendințe spre 
experiențe de natură mistică si extatică, nu mai suntem mirati de 
faptul că aspectul instituțional bisericesc îi crea anumite perturbări în 
sfera religioasă. De aceea e interesant să explorăm și această latură a 
problematicii ei religioase inclusiv în vise, pentru a vedea în ce 
măsură acest aspect al spiritualităţii ei inconștiente și-a găsit expresia 
în ele. Acest lucru este confirmat de următorul vis al pacientei: 


„Mă aflu în Piaţa Sf. Ștefan.“ Interpretare: centrul Vienei catolice. 
„Stau în faţa portalului Catedralei Sf. Stefan, care este astupat de un 
zid.“ Interpretare: accesul la creștinism îi este încă blocat. „În 
interiorul Catedralei este întuneric. Dar eu știu că Dumnezeu este 
acolo.“ La acest element pacienta produce următoarea asociaţie liberă: 
„Cu adevărat Tu esti un Dumnezeu ascuns“.!% Visul continuă: „Caut 
intrarea“. Interpretare: pacienta caută accesul la creștinism. „Este 
aproape ora douăsprezece.“ Interpretare: a sosit timpul. 
„Părintele N.N. ţine o predică înăuntru.“ (Pentru ea, părintele N.N. 
este o figură reprezentativă a creștinismului.) „Printr-o lucarnă îi pot 
vedea capul.“ Interpretare: persoana acestui părinte transmite doar 
o mică parte din ceea ce el reprezintă. „Vreau să pătrund în interior.“ 
Interpretare: vrea să se îndepărteze de aparenţă și să se îndrepte spre 
esență. „Alerg prin nişte coridoare strâmte.“ Interpretare: 
strâmt = anxietate!?. Pacienta se află într-o stare anxioasă, de 
aşteptare nelinistitá, dornică de a-şi atinge scopul. „Am o bombonierá 
la mine, cu inscripția: «Dumnezeu te cheamä».“ Interpretare: 
chemarea ei spre o viață religioasă (scopul ei spre care aspiră cu atâta 
nerăbdare), deci însăși calea într-acolo ascunde în sine dulceata unei 
experiențe mistico-extatice. „Scot o bomboaná din cutie si o mănânc, 
deşi ştiu că îmi poate dăuna.“ Interpretare: pacienta a relatat de mai 
multe ori faptul că prin extazele ei mistice se expune în mod conștient 
pericolului „de a cădea pradă nebuniei“, de a cădea bolnavă. „Mi-e 
teamă că cineva ar putea vedea inscripția de pe bombonieră. Mă 
rusinez şi încep să o şterg.“ Asociaţie liberă: pacienta știe că va fi 
publicat „cazul“20 ei si de aceea face tot posibilul pentru a împiedica 
această publicare. 


În acest punct, ne confruntăm cu un aspect important pentru 
investigațiile noastre ulterioare, si anume cu faptul că oamenilor le 
este uneori ruşine de religiozitatea lor si încearcă să o ascundă. Ar fi o 
greşeală enormă să confundám o astfel de ruşine cu o inhibitie 
nevroticá. Rusinea este un sentiment cu totul natural si nu poate fi 
asimilată sub nicio formă cu o inhibitie nevroticá. Datorită unui eseu 
al lui Max Scheler pe marginea acestui subiect, ştim că ruşinea 
îndeplineşte o anumită funcție protectivá si în iubire. Scopul ei constă 
în a preveni ca un lucru să se transforme pur si simplu într-un 


obiect — obiect al unor spectatori. Ca atare, putem spune că iubirea 
are aversiune fata de actul de a fi privită. De aceea, ea evită spațiul 
public. Omul se teme că un lucru sfânt lui îi va fi pângărit în sau de 
spaţiul public. Această profanare poate avea loc, de exemplu, printr-o 
pierdere a caracterului direct specific devotării fata de celălalt. Acest 
caracter imediat este amenințat de faptul că dăruirea este 
transformată nu doar într-un obiect supus privirii unor străini, dar și 
într-un obiect al autoobservatiei. În ambele cazuri, caracterul de 
autenticitate nemijlocită, originară, a iubirii, existentialitatea ei sunt 
supuse riscului de a pieri sau de a se transforma într-o facticitate a 
unei stări observate de alții sau a unei stări de autoobservare. Cu alte 
cuvinte, din cauza unei priviri străine sau a unei autoobservări, actul 
iubirii este în pericol de a-și slăbi partea de Eu și de a-și întări partea 
de Se. 


Ceva similar se întâmplă și în cazul unui alt lucru, nu mai puţin sacru 
pentru om, dacă nu chiar cel mai sacru dintre toate: religiozitatea sa. 
Să nu uităm că religiozitatea implică, la fel ca iubirea, o intimitate 
autentică. Ea îi este „intimă“ omului în două sensuri: pe de o parte, ea 
reprezintă lucrul „cel mai profund“ din el, pe de altă parte, asemenea 
iubirii, ea este protejată de pudoare. De dragul propriei autenticitáti, 
si religiozitatea adevărată se ascunde de privirea publică, se ascunde 
pentru a nu se trăda. De aceea, pacienții noștri se tem să-și „trădeze“ 
experiențele lor religioase „intime“, atât în sensul de „a le divulga“, 
cât și în sensul de „a comite o trădare“. Nu vor să-și afișeze experiența 
intimă în faţa unor oameni care ar fi incapabili să o înţeleagă sau să o 
privească drept fiind ceva autentic și care ar putea-o percepe ca pe 
ceva inautentic. Astfel de pacienți se tem că psihoterapeutul căruia i- 
ar divulga experienţele lor ar putea încerca să le demaste 
religiozitatea ca nefiind altceva decât oformä de sublimare a 
libidoului sau sá o deconspire ca pe ceva impersonal, ceva ce nu tine 
de sfera Eului, ci a Se-ului („inconştientul arhaic“) sau a mulțimii 
impersonale („inconştientul colectiv“). 


Doar dacă privim lucrurile în acest fel putem înțelege de ce ultima 
pacientă menționată trăia o profundă aversiune la gândul de a se 
vedea publicată ca un „studiu de caz“, în care sentimentele ei 
religioase urmau să fie degradate la statutul de obiect al unei 
investigații. Bineînţeles, această aversiune nu se referă doar la 
publicaţii, jena fata de sfera publică nu se rezumă doar la teama de a 
deveni un „caz public“, ci și la aceea de a fi prezentat unui „public“, 
ca obiect al unei observări. Ne gândim aici la experienţele pe care le- 
am avut până acum în activitatea noastră universitară în domeniul 
psihoterapiei. 


În timpul cursurilor, pacienții despre care discutăm nu sunt conduși in 
sala de curs, ci discuţiile cu ei se desfășoară mai degrabă într-o sală 
alăturată, între patru ochi si în fata unui microfon, care transmite in 
sala de curs ceea ce se discută, cu ajutorul unui sistem de amplificare. 
În acest fel, pacienţii nu sunt expuși privirilor publicului, ci urechilor 
lui, publicul fiind deci un „auditoriu“ în adevăratul sens al cuvântului. 
Astfel, nu se „arată“ nimic, cilucrurile sunt aduse la urechea 
„ascultătorilor“. Cu toate acestea, afirmaţiile pacienţilor sunt și rămân 
într-o oarecare măsură o declaraţie coram publico (în fața publicului), 
pentru că transmiterea convorbirii în sala de curs are loc, bineînţeles, 
cu acordul lor. E foarte interesant de remarcat faptul că aceiași 
pacienți care, în condiţiile optime create de noi cu privire la protecția 
anonimatului (lucru ce contribuie la diminuarea timiditátii lor), sunt 
extrem de deschiși să relateze despre viaţa lor sexuală în cel mai intim 
mod cu putință sau să vorbească despre diverse detalii perverse sunt 
cuprinși în schimb de tot felul de „inhibitii“ de îndată ce discuţia se 
îndreaptă spre viaţa lor religioasă intimă. De exemplu, în timpul unei 
astfel de discuţii purtate în faţa microfonului într-o încăpere de lângă 
sala de curs, o pacientă este întrebată în mod spontan despre visele ei. 
La această întrebare neașteptată, pacienta reproduce următorul vis: 


„Mă aflu în mijlocul unei mulțimi mari de oameni, un fel de bâlci. 
Toată lumea se mișcă într-o direcţie, în timp ce eu mă strădui să 
înaintez în direcția opusă.“ Interpretare: în învălmășeala bâlciului pe 
care o reprezintă această lume, majoritatea oamenilor sunt orientati 
cam în aceeași direcție, adică sunt „masificati“. Însă pacienta înoată, 
ca să spunem așa, împotriva acestui curent. „Oarecum, știu direcţia în 
care trebuie să merg, pentru că pe cer strălucește o lumină după care 
mă orientez. Această lumină devine din ce în ce mai intensă, luând în 
cele din urmă forma unei figuri.“ Interpretare: La început, pacienta 
cunoaşte doar aproximativ direcția de urmat, dar apoi îi este din ce în 
ce mai clară. O întrebăm despre ce fel de figură e vorba. Pacienta 
începe imediat să se fâstâcească și, după multă ezitare, ne întreabă cu 
o privire rugătoare: „Chiar trebuie să vorbesc despre asta?“ Ea 
reuşeşte să ne dezvăluie secretul abia după ce insistăm de mai multe 
ori: „Este figura lui Hristos“. În vis, conștiința morală îi impune să-l 
urmeze pe Hristos, să meargă pe calea ei în calitate de creştină. 


În acest vis, nu mai putem vorbi de o frământare religioasă propriu- 
zisă, de vreme ce, pentru pacienta noastră, religia și calea religioasă se 
află în afara oricărei îndoieli. Prin contrast, în visele relatate anterior 
ale altor pacienţi exista o neliniște religioasă clară, ce ni s-a arătat 
într-o manieră mai mult sau mai putin voalată, în funcție de gradul in 
care religiozitatea respectivului visător era una manifestă sau latentă, 
cu alte cuvinte, în funcție de modul în care religiozitatea persoanei 


respective îi era ei înseşi conștientă sau inconștientă, adică refulată. 
Faptul că religiozitatea poate fi „refulată“, ascunsă de Eul conștient, 
nu constituie o surpriză, dacă ţinem cont de cele spuse mai sus cu 
privire la caracterul cu adevărat „intim“ al religiozitátii autentice. Însă 
nu e surprinzător nici faptul că în mod ocazional dăm peste motive 
clar religioase în visele unor persoane nereligioase, întrucât am văzut 
faptul că, din motive profunde și esenţiale, nu există doar un libido 
inconștient sau refulat, ci si o religio inconștientă sau refulată. După 
cele discutate la început, e evident că, în timp ce primul dintre ele, 
libidoul, poate fi atribuit inconştientului pulsional, cea de-a doua, 
religia, tine în esență de inconştientul spiritual. Acest lucru constituie 
o premisă importantă pentru investigaţiile noastre ulterioare. 


16 Pentru a înţelege simbolismul visului, trebuie menţionat faptul că în 
limba germană cuvântul „wählen“ înseamnă atât „a forma un număr 
de telefon“, cât și „a alege“. (N.t.) 


17 Conform Sfântului Augustin, substantivul „religio“ (religie) provine 
din verbul latin „religare“ (a lega din nou) și semnifică legătura 
regăsită dintre om și Dumnezeu. (N.t.) 


18 Citat din Cartea lui Isaia. „Dumnezeul ascuns“ (în lat., „Deus 
absconditus“) este un concept teologic care se referă la faptul că nu 
putem cunoaște esența lui Dumnezeu pe calea rațiunii. (N.t.) 


19 În limba germană, „strâmt“ se traduce prin „eng“, iar „anxietate“ 
prin „Angst“, de unde asocierea pe care o face pacienta: 
„eng = Angst“. (N.t.) 


20 În limba germană, cuvântul „der Fall“ înseamnă atât „caz“, cât si 
„cădere“, de aceea pacienta asociază faptul de a cădea bolnavă cu 
publicarea cazului ei. (N.t.) 


21 Una dintre pacientele mele a exclamat odată în mod spontan: „Cum 
se face că îmi este rușine de toate lucrurile religioase, care îmi par a fi 
penibile și ridicole? Știu si eu foarte bine de ce mă rușinez de nevoile 
mele religioase: nota predominantă a psihoterapiei de care am avut 
parte în ultimii 27 de ani (cu alți terapeuti și în alte clinici) a fost 
mereu aceeași. Mi se spunea că asemenea dorințe nu reprezintă 
altceva decât visări, speculaţii absurde, că nu există decât ceea ce 
vedem și auzim, și că tot restul reprezintă doar un nonsens provocat 
de o traumă sau de o evadare în boală. (Cu scopul de a fugi de viata 
reală.) Așa că ori de câte ori vorbeam despre nevoia mea de 
Dumnezeu, îmi era teamă că acest lucru îmi va atrage cămașa de forță. 
Toate formele de tratament de până acum au fost niște discuţii purtate 


pe lângă subiect“. 


Transcendenta constiintei morale 


Dacá ín sectiunea precedentá, referitoare la interpretarea viselor din 
perspectiva analizei existențiale, am scos la iveală acest fapt 
psihologic al religiozitátii inconștiente (și refulate), scopul nostru 
acum este să arătăm în ce măsură rezultatele psihologice ale analizei 
existențiale corespund si așteptărilor ontologice. Într-adevăr, acest 
lucru se confirmă, pentru că analiza existenţială a conștiinței morale, 
asa cum am abordat-o în secțiunea anterioară, trebuie sá ne infatiseze 
(dacă e să o urmăm până la ultimele sale consecinţe) o situaţie de cea 
mai mare importanță, pe care dorim să o desemnăm încă de la început 
cu termenul de „transcendentä a conștiinței morale“. Pentru a explica 
ce înseamnă transcendenta conștiinței morale trebuie să pornim de la 
următoarele fapte: 


Orice libertate are un „față de ce“ și un „pentru ce“. La întrebarea 
„faţă de ce“ poate fi omul liber, răspunsul este: fata de ființa 
pulsională; altfel spus: Eul său este liber în raport cu Se-ul. Însă la 
întrebarea „pentru ce“ este omul liber, răspunsul este: pentru ființa sa 
responsabilă. Libertatea voinței umane înseamnă deci a fi liber „de“ 
ființa pulsională „în vederea“ faptului-de-a-fi-responsabil, de a avea 
conștiință morală. 


Aceste două fațete ale condiției umane sunt cel mai bine exprimate de 
următoarea frază imperativă, aparținând lui Marie von Ebner- 
Eschenbach: „Fii stăpânul propriei voințe și slujitorul propriei 
conștiințe morale!“ Pornind de la această afirmaţie, de la această 
cerință de natură etică, dorim să explicăm ceea ce am numit prin 
sintagma „transcendenta conștiinței morale“. Reflectiile noastre sunt 
următoarele: 


„Fii stăpânul propriei voințe...“ Stăpân al propriei voințe sunt deja, in 
măsura în care sunt om, cu condiția să-mi înțeleg în același timp în 
mod corect calitatea faptului de a fi om, adică să mă înţeleg ca ființă 
liberă, să-mi înțeleg întreaga fiintare ca fiind pe deplin responsabilă. 
Dacă sunt însă si un „slujitor al propriei conștiințe morale“, cu 
condiția sá pot face acest lucru, atunci această conștiință trebuie să fie 
altceva, ceva mai mare decât propria mea persoană. Fa trebuie sá 
fie mai presus de omul care doar își ascultă „vocea conștiinței“, ea 
trebuie să fie în afara sferei umanului. Cu alte cuvinte, nu pot să fiu 
slujitor al propriei mele conștiințe morale decât dacă, în înțelegerea 


mea cu privire la mine, concep constiinta moralá ca un fenomen ce 
transcende simpla mea ființă si, ca atare, má înțeleg pe mine însumi si 
existenta mea din aceastá perspectivá a transcendentei. Deci nu pot sá 
consider fenomenul constiintei morale doar prin prisma facticitátii 
sale psihice, ci trebuie să-l înţeleg si în esenţa sa transcendentalä. 
„Slujitor al propriei conștiințe morale“ pot fi doar atunci când dialogul 
cu conștiința mea este un dialog autentic, nu un simplu monolog, deci 
atunci când conștiința mea morală este dincolo de Eul meu, este o 
portavoce pentru un lucru distinct de mine. 


Să fie deci o greşeală a limbii atunci când vorbim despre „vocea“ 
conștiinței morale? Constiinta nu-și poate „avea propria voce“, de 
vreme ce ea însăși „este“ o voce — vocea transcendentei. Omul ascultă 
această voce, dar ea nu provine de la el. Dimpotrivă, abia caracterul 
transcendent al conștiinței morale ne permite să înțelegem omul și în 
special personalitatea lui, într-un sens mai profund. În această lumină, 
termenul de „persoană“ câștigă o nouă semnificație. Acum am putea 
spune: prin conștiința morală a persoanei umane per-sonat (răsună) o 
instanță aflată dincolo de uman. Despre ce fel de instanţă ar putea fi 
vorba nu ne putem da seama doar din perspectiva problematicii 
originii conștiinței morale sau a rădăcinilor ei transcendente. Însă 
putem afirma cu ușurință că, la rândul ei, această instanţă trebuie sá 
fie în mod necesar de natură personală, iar această concluzie 
ontologică ar trebui să ne facă să conchidem cu privire la „asemănarea 
după chip“ dintre această instanță personală transcendentă și persoana 
umană. 


În calitate de fapt psihic imanent, conștiința morală ne trimite deci la 
transcendentá. Ea poate fi înțeleasă doar prin referire la 
transcendentá, doar în calitate de fenomen transcendent. E ceva 
asemănător ombilicului uman, care ne-ar părea lipsit de sens dacă ar fi 
să-l privim ca fenomen separat. Ombilicul nu poate fi înţeles decât în 
contextul preistoriei sale, al istoriei de dinaintea nașterii omului, ca un 
„Test“ al acestei istorii ce trimite, dincolo de individul însuși, la 
organismul matern originar în care s-a format cândva. Tot astfel și 
conștiința morală se lasă înțeleasă pe de-a-ntregul doar atunci când ea 
este privită în calitate de fenomen ce trimite la o origine 
transcendentă. Atâta vreme cât în cadrul ontogenezei biologice tindem 
să privim omul ca individ izolat, în afara contextului originii sale, nu 
vom putea înțelege toate aspectele legate de organismul său. Același 
lucru este valabil și în cazul ontologiei omului. Nu-i vom putea 
înţelege toate aspectele (și mai ales conștiința sa morală) dacă nu ne 
raportăm la o origine de natură transcendentá. Constiinta devine 
comprehensibilă doar plecând de la o dimensiune extraumană, deci 
doar si numai atunci când înțelegem omul în calitatea sa de creatură, 


astfel că putem spune: ca stăpân al voinţei mele, sunt creator, însă ca 
slujitor al conștiinței mele, sunt ființă creată. Cu alte cuvinte, pentru a 
explica condiția umană de ființă liberă este suficientă existentialitatea, 
însă pentru a explica condiția umană a faptului-de-a-fi-responsabil 
trebuie să apelez la transcendentalitatea faptului de a avea conștiință 
morală. 


Astfel, conștiința morală, pe care ne-am luat-o ca model pentru a 
înțelege inconştientul spiritual, pare să joace un rol-cheie in 
dezvăluirea transcendentei esenţiale a inconstientului spiritual. Faptul 
psihologic al conștiinței morale nu este decât aspectul imanent al unui 
fenomen transcendent, este doar fragmentul ce pătrunde în imanenta 
psihologică. Constiinta morală nu este decât latura imanentă a unui 
întreg transcendent, care iese din planul imanentei psihice si care, 
astfel, transcende acest plan. De aceea, conștiința morală nu poate fi 
niciodată proiectată fără violență din spaţiul spiritului în plan psihic, 
aşa cum încearcă în van să demonstreze toate „explicaţiile“ 
psihologiste??. 


Constiinta morală este deci vocea transcendentei si, din acest motiv, 
este ea însăși transcendentă. Din această perspectivă, omul nereligios 
nu este nimic altceva decât omul care ignoră această transcendentá a 
conștiinței morale. Si omul nereligios „are“ o conștiință și „poartă“ o 
responsabilitate, dar el nu-şi pune întrebări suplimentare. El nu se 
întreabă nici care sunt acele lucruri de care este responsabil si nici de 
unde provine conștiința sa morală. Însă acest lucru nu trebuie să ne 
mire: 


În „Cartea întâi a Regilor“ (3:2-9) se relatează cum pe vremea când 
Samuel era slujitorul marelui preot Eli, într-o noapte, în timp ce 
dormea în templu, a fost trezit de o voce care-l chema pe nume. 
Samuel s-a ridicat și s-a dus să-l întrebe pe Eli ce dorea. Dar marele 
preot nu-l chemase pe Samuel, așa că l-a trimis să se culce la loc. Abia 
după ce această scenă s-a mai repetat de două ori, marele preot i-a 
spus lui Samuel ca data viitoare când isi mai aude numele chemat, să 
se ridice și să spună: „Vorbește, Doamne! Robul tău te ascultă!“ 


Pentru că era încă un báietandru, chiar și profetul Samuel a ignorat 
initial chemarea transcendentei care i se adresa. În aceste condiţii, 
cum ar putea oare un om obișnuit să recunoască cu ușurință caracterul 
transcendent al vocii sale, pe care o aude venind dinspre conștiința sa 
morală? De ce ar trebui atunci să ne mire faptul că el consideră 
această voce un lucru aflat pur și simplu în el? 


Omul nereligios este deci omul care isi percepe conștiința morală ca 


făcând parte din facticitatea psihică. Privind-o ca pe un fapt imanent, 
el se oprește. Se opreşte înainte de vreme. El consideră conștiința 
morală ca fiind lucrul ultim, instanța supremă, față de care se simte 
responsabil. Însă conştiinţa morală nu este etalonul suprem al 
faptului-de-a-fi-responsabil, nu este lucrul ultim, ci penultim. Pe 
drumul său în căutarea sensului vieţii, omul nereligios s-a oprit 
prematur, pentru că el nu reușește să treacă dincolo de conștiința sa 
morală, nu-și pune întrebări dincolo de ea. Elabia a atins un vârf 
secundar. Dar care ar putea fi motivul pentru care omul nereligios nu 
merge mai departe? Motivul este că el nu vrea să-și „piardă pământul 
de sub picioare“. Adevăratul vârf rămâne ascuns privirii sale, rămâne 
învăluit în ceață, iar el nu se aventurează în această ceaţă, în 
necunoscut. Doar omul religios întreprinde acest act de curaj. Dar ce i- 
ar împiedica pe cei doi să-și ia rămas-bun unul de la celălalt fără 
ranchiună, tocmai în punctul în care unul rămâne pe loc, iar celălalt 
pornește pe calea finală? 


Tocmai omul religios ar trebui să poată respecta această decizie 
negativă a semenului său. Ar trebui să o accepte atât ca pe o 
posibilitate de principiu, cât și ca pe o realitate de fapt, pentru că 
tocmai omul religios ar trebui să știe că libertatea unei astfel de 
decizii este una dorită și creată de Dumnezeu. Omul este atât de liber, 
a fost creat atât de liber de creatorul său, încât libertatea lui include și 
posibilitatea de a spune „Nu“. Libertatea sa merge până într-acolo, 
încât ființa creată să poată decide inclusiv împotriva creatorului ei, să- 
l poată nega pe Dumnezeu. 


Pe de altă parte, este adevărat că omul se mulțumește doar cu negarea 
numelui lui Dumnezeu. Din aroganță, el vorbește doar despre „divin“ 
sau despre „divinitate“. Și chiar si acesteia din urmă, el ar prefera să-i 
dea un nume particular sau să o ascundă cu orice pret în spatele unor 
expresii vagi, nebuloase, de natură panteistă. Căci, așa cum e nevoie 
de putin curaj pentru a-şi declara credinţa fata de un lucru pe care l-a 
cunoscut, tot așa e nevoie si de puţină smerenie pentru a-l desemna cu 
acel cuvânt cu care oamenii îl numesc de mii de ani: pur și simplu cu 
cuvântul „Dumnezeu“. 


Până acum ne-am ocupat în principal de acel ceva „pentru care“ 
suntem responsabili și am văzut cum întrebarea etică se transformă 
într-una de natură religioasă. Însă conștiința morală nu doar că trimite 
la transcendentá, dar ea și izvorăşte din transcendentá. Acesta este 
motivul pentru care ea este ireductibilă din punct de vedere ontic. 
Plecând de la problema originii conștiinței morale, soluția nu poate fi 
nici de natură psihologică, nici de natură psihogenetică, ci doar 
ontologică. 


Deja Hebbel a fost cel care a constatat inutilitatea tuturor tentativelor 
de a reduce ontic constiinta moralá, de a gási un ráspuns ontic 
la întrebarea privitoare la acel ceva din care ea provine. Într-o 
scrisoare (datată 13.05.1857) adresată lui Uechtritz, acesta scria: 
„Constiinta morală se află într-un contrast izbitor cu orice fel de 
scopuri materialiste ale omului și, dacă încercăm s-o fundamentăm pe 
instinctul sexual de conservare al speciei, în sensul de factor reglator 
şi corector al individului — lucru ce se va întâmpla, cu siguranță, mai 
devreme sau mai târziu, dacă nu s-a întâmplat deja —, această 
conștiință morală nu va fi câtuși de puţin nici explicată, nici anulată“. 
Ceea ce Hebbel profetea în acest loc s-a întâmplat între timp. Într- 
adevăr, psihanaliza a încercat să explice conștiința morală pe baza 
pulsiunilor, reducând-o la acestea. Psihanaliza numește conștiința 
morală Supraeu și derivă acest Supraeu din introiectarea imagoului 
tatălui. 


Dar asa cum Eul nu poate fi derivat din Se, tot astfel, nici Supraeul nu 
poate fi derivat din Eu. Aici ne aflăm în fata unei duble aporii: pe de 
o parte, existentialitatea Eului si, pe de altă parte, transcendentalitatea 
așa-numitului Supraeu. În privința primului fenomen, am menționat 
deja că faptul-(existential)-de-a-fi-responsabil, care este specific 
omului, nu poate fi niciodatá redus la aspectul sáu pulsional, cá Eul nu 
poate fi niciodatá derivat din sfera pulsionalá, cá notiunea de 
„pulsiuni ale Eului“ reprezintă mai degrabă o contradicţie în sine. 
Pulsiunile nu se pot refula, cenzura sau sublima pe ele însele. Și chiar 
dacă, din punct de vedere biologic, energia pulsională este folosită 
pentru canalizarea propriei pulsionalitáti, ceea ce ea pune în mișcare 
nu poate fi explicat, din nou, tot pe bază pulsională. 


Așa cum Se-ul nu se poate reprima pe sine, tot astfel nici Eul nu poate 
fi responsabil de sine însuși. Eul nu-și poate fi niciodată propriul său 
legislator etic. De aceea, el nu poate decreta niciun fel de „imperativ 
categoric“ autonom, pentru că orice imperativ categoric este legitimat, 
în ultimă instanță, exclusiv de transcendentá, nu de imanentá. 
Caracterul său categoric este si coincide cu cel al transcendentei sale 
si, din acest motiv, nu poate fi derivat din imanentá. Faptul că Eul, în 
contrast cu Se-ul aparținând pulsionalului, este în mod esenţial faptul- 
de-a-fi-responsabil, nu înseamnă nici pe departe că acest Eu 
responsabil este responsabil doar fata de sine însuși. Ființa liberă 
înseamnă foarte putin sau chiar nimic dacă nu are un etalon la care sá 
se raporteze. Dar nici ființa responsabilă nu este completă dacă nu are 
un „pentru ce“. 


Deci asa cum nici voința (Eul) nu poate fi derivată din pulsiuni (din 
Se), tot astfel nici sentimentul de datorie (Supraeul) nu poate fi 


derivat din vointá, cáci sá ne amintim de frumoasele cuvinte ale lui 
Goethe: „Orice vointá/e doar o vrere (...)/chef, vrere se supun la 
trebuintá“”. Datoria (ceea ce „trebuie“) precede astfel întotdeauna 
voinţa, este anterioară ei din punct de vedere ontologic. Așa cum nu 
pot să ofer un răspuns decât dacă mi s-a pus o întrebare și așa cum 
orice răspuns necesită un „ceva despre care“ vorbim, care să existe 
anterior răspunsului însuşi, tot astfel, acel „pentru ce“ din cadrul 
oricărei responsabilități trebuie să preceadă responsabilitatea însăși. 
Există o datorie (un „trebuie“) care îmi este dată dinainte, așa încât să 
am un „pentru ce“ să fiu responsabil, un ceva pe care să trebuiască să- 
l vreau. 


În spatele Supraeului omului nu se află Eul unui supraom, ci în spatele 
conștiinței morale stă un „Tu al lui Dumnezeu“. Constiinta morală nu 
ar putea reprezenta niciodată un cuvânt cu putere în planul imanent 
dacă nu ar exista „Tu“ în calitate de cuvânt al transcendentei. 


Niciun Supraeu și niciun „Ideal al Eului“ nuar putea fi vreodată 
eficiente dacă ele ar proveni doar din propria mea persoană, dacă ele 
ar reprezenta doar un model conceput și creat de mine și dacă, într-o 
oarecare măsură, nu ar avea natura unor lucruri pre-existente, gata să 
fie descoperite. Ele nu ar putea fi niciodată eficace dacă ar fi propriile 
mele invenții. 


Iar atunci când Jean-Paul Sartre spune că omul este liber și îi cere 
acestuia să aleagă, să se inventeze pe sine, să se „proiecteze“ pe sine, 
afirmând că omul se poate inventa pe el însuși fără a avea nevoie de 
vreun model sau de vreo intervenţie din afara sferei umane, atunci 
trebuie să ne întrebăm: un asemenea început nu seamănă oare cu 
celebrul truc indian al frânghiei? Magicianul aruncă în sus o frânghie 
ce rămâne apoi suspendată în aer și pretinde că pe ea se poate cátára 
un băiat. Și Sartre consideră, la fel, că omul își proiectează în nimic 
fiinta-ce-trebuie-sá-fie, fără a avea niciun sprijin de nicăieri, si crede 
că apoi acest om poate să progreseze, să se dezvolte pornind de la 
acest proiect. 


Vedem că aceasta nu reprezintă nimic altceva decât o psihanaliză 
ontologizată, o ontologizare a teoriei psihanalitice a Supraeului. Ceea 
ce psihanaliza susține nu înseamnă, nici mai mult, nici mai putin, 
decât următorul lucru: cu ajutorul Supraeului, Eul se trage singur de 
păr din mlaștina Se-ului. 


În realitate, nu Dumnezeu este imagoul tatălui, ci tatăl este un imago 
al lui Dumnezeu. Pentru noi, nu tatăl este prototipul oricărei forme de 
divinitate, ci exact invers, Dumnezeu este prototipul oricărei forme de 


paternitate. Tatál este primul doar din punct de vedere ontogenetic, 
biologic si biografic. Din punct de vedere ontologic, însă, Dumnezeu 
este cel dintâi. Deci relația tată-copil este într-adevăr anterioară, din 
perspectivă psihologică, relației om-Dumnezeu, dar, din perspectivă 
ontologică, ea nu este un model pentru cea din urmă, ci reprezintă o 
reflecţie a ei. Din punct de vedere ontologic, tatăl meu biologic, care 
m-a conceput, este doar întâmplător primul reprezentant al Celui care 
le-a creat pe toate. Deci în plan ontologic, creatorul meu natural nu 
este decât primul simbol și astfel, într-o oarecare măsură, imagoul 
Creatorului supranatural al întregii naturi”*, 


2 Vezi Viktor E. Frankl, Voința de sens. Fundamente și aplicații ale 
logoterapiei, Editura Trei, București, 2021. 


23 J.W. von Goethe, „Cuvinte originare. Orfice“, trad. de Grete Tartler, 
în Opere alese, vol. 1: Poezii, Rao, 2013, p. 378. 


24 Vezi declarația spontană a unei paciente: „Pentru că mi-am pierdut 
Tatăl ceresc, am căutat alte ceruri de substituție. Astfel am ajuns, în 
cazul meu, la acest dor nestăvilit după un tată biologic — pe care nu l- 
am cunoscut niciodată! — sila atașamentul meu față de mama 


decedată“. Cu o altă ocazie: „Nostalgia după Dumnezeu, dorința mea 
de a pătrunde în câmpul forțelor divine, este în cazul meu primară“. 


Religiozitatea de la nivel inconstient 


Dacá examinám nu doar rezultatele obtinute ín sectiunile precedente, 
ci le privim împreună cu celelalte rezultate dobândite anterior de 
analiza existenţială, atunci ni se dezvăluie în fata ochilor un proces in 
trei etape, ca rezultat al investigațiilor noastre: 


Punctul de plecare l-a constituit faptul fenomenologic fundamental că 
ființa umană este ființă conștientă și ființă responsabilă în același 
timp. Cu alte cuvinte, omul este sinteza sau „potentarea“ celor două 
aspecte în conștiința responsabilitátii, în fiinţa ce este conștientă că 
poartă o anumită responsabilitate. 


Într-o a doua fază de dezvoltare, analiza existenţială s-a aventurat 
către spiritualitatea inconștientă. Așa cum, în calitate de logoterapie, 
ea a extins domeniul psihoterapiei dincolo de sfera psihicului — ce 
fusese singurul obiect al psihoterapiei de până atunci— prin 
includerea sferei spirituale, tot astfel, ea a cunoscut și a vorbit și 
despre latura spirituală din inconștient, adică despre logosul 
inconștient: Se-ului, în calitate de inconștient pulsional, i s-a adăugat 
ca element nou inconştientul spiritual. Cu această spiritualitate 
inconștientă a omului — despre care am spus că tine de sfera Eului — 
a fost scoasă la iveală acea latură profundă și inconștientă în care se 
iau marile decizii autentice din punct de vedere existenţial. De aici am 
dedus, nici mai mult, nici mai puţin, că pe lângă conștiința 
responsabilitátii, respectiv responsabilitatea conștientă, trebuie sá mai 
existe și o responsabilitate de natură inconștientă. 


Cu descoperirea inconştientului spiritual, analiza existenţială a evitat 
pericolul căreia i-a căzut pradă psihanaliza, atunci când aceasta a 
identificat inconştientul cu Se-ul si l-a despărțit de Eu. Dar prin 
descoperirea noastră, analiza existențială a mai eludat o ameninţare 
internă. Mai exact, recunoscând inconștientul spiritual, ea a 
contracarat pe de altă parte orice posibilitate de intelectualizare și de 
rationalizare unilaterală cu privire la esența umană. Omul nu a mai 
putut fi considerat o ființă exclusiv rațională, o ființă ce se lasă 


purtată în totalitate de rațiunea „practică“ sau teoretică. 


În cea de-a treia fază de dezvoltare a ei, analiza existenţială a 
dezvăluit religiozitatea inconștientă aflată în interiorul spiritualității 
inconștiente a omului. Această religiozitate inconștientă 
trebuie înţeleasă ca o relație inconștientă cu Dumnezeu, o relație cu 


transcendenta, care, după toate aparentele, îi este imanentă omului, 
chiar dacă adesea rămâne într-o stare latentă. Deci, dacă odată 
cu descoperirea spiritualității inconștiente, Eul (spiritualul) a devenit 
vizibil în spatele Se-ului (inconştientul), atunci odată cu descoperirea 
religiozitátii inconștiente, în spatele Eului imanent a devenit vizibil un 
„Tu“ transcendent. Deci dacă Eul s-a dovedit a fi „si inconștient“, 
respectiv inconştientul s-a dovedit a fi „si spiritual“, atunci acest 
inconștient spiritual s-a dezvăluit a fi „si transcendent“. 


Această spiritualitate inconștientă care ni se divulgă — spiritualitate 
înglobată si inclusă în conceptul de „inconștient transcendent“ al 
omului — ne indică faptul că noi tindem întotdeauna în mod 
inconștient către Dumnezeu”, că avem dintotdeauna o relație 
intentionalá cu Dumnezeu, chiar dacă această relație ne rămâne 
inconștientă. Pe acest Dumnezeu îl numim Dumnezeul „inconștient“ 
sau „neștiut“. 


Dar vorbind despre Dumnezeul „nestiut“ sau „inconștient“, acest lucru 
nu înseamnă că Dumnezeu în sine sau pentru sine își este inconștient 
lui însuși, ci mai degrabă că uneori Dumnezeu este prezent, dar nu e 
constientizat de noi, că relaţia noastră cu el poate să nu fie conștientă, 
adică e refulată, rămânând astfel ascunsă chiar fata de noi insine?®. 


Despre „Dumnezeul ascuns“ se vorbea deja în Psalmi, iar Antichitatea 
greacă i-a închinat un altar sub forma „Zeului Necunoscut“. Conceptul 
nostru de „Dumnezeu nestiut“ se referă deci la relația ascunsă a 
omului cu un Dumnezeu ce rămâne ascuns. 


Această expresie trebuie separată însă de trei interpretări posibile care 
sunt eronate. În primul rând, acest „Dumnezeu nestiut“ nu trebuie 
înţeles în sens panteist. Este departe de intenția noastră să afirmăm că 
inconstientul sau chiar Se-ul ar fi de natură divină. Chiar dacă am 
demonstrat că inconştientul are „și un aspect spiritual“, incluzând deci 
în sine si o religiozitate inconștientă, acest lucru nu ar putea justifica 
niciodată gestul de a învălui inconștientul într-un nimb divin. Faptul 
că avem dintotdeauna o relație inconștientă cu Dumnezeu nu 
înseamnă nici pe departe că Dumnezeu este „în noi“, că locuiește în 
mod inconștient în noi sau că el ne umple inconştientul. Toate acestea 
nu ar reprezenta decât tezele unei teologii diletantiste. 


O altă posibilă interpretare incorectă a acestui concept ar fi aceea de a 
vorbi despre „Dumnezeul nestiut“ dintr-o perspectivă specifică 
ocultismului. Paradoxul conceptului nostru, cel de „cunoaștere 
inconștientă“ cu privire la Dumnezeu, ar putea conduce în acest caz la 


presupunerea că inconştientul este omniscient sau că, în orice caz, el 


ştie mai multe decât constientul însuși. Cu alte cuvinte, Se-ul ar sti 
mai multe decát Eul. Asa cum am mai spus, nu doar cá inconstientul 
nu este de naturá diviná, dar el nu detine nici mácar un singur atribut 
divin. Ca atare, el nu posedá nici atributul omniscientei. Dacá prima 
interpretare eronatá am putea-o atribui unei teologii diletantiste, 


KO 


această a doua interpretare ar tine de o metafizică „pripită“. 


Nicio știință nu se poate înțelege pe sine, nu se poate judeca pe sine, 
fără a se ridica deasupra ei înseși. Tot astfel, nicio știință nu poate să- 
si măsoare propriile rezultate si să prevadă implicaţiile acestora dacă 
nu-şi abandonează propria sferă ontică și nu se supune unei examinări 
ontologice. Și noi ne-am văzut obligaţi, în repetate rânduri, să 
transgresăm granițele câmpului strict științific, pentru a putea 
confrunta rezultatele științifice cu așteptările ontologice. Ca atare, este 
cu atât mai important pentru noi să nu ne pierdem de sub picioare 
pământul ferm al datelor empirice, pentru a nu cădea în ceea ce am 
numit mai înainte metafizică „pripită“, respectiv teologie diletantistă. 
Scopul nostru este să pornim de la câteva fapte simple ale experienței 
si să le evaluăm cu ajutorul metodelor științifice tradiționale. De 
exemplu, pentru interpretarea viselor am folosit metoda clasică a 
asociaţiilor libere. În același timp, a trebuit să le recunoaștem rangul 
cuvenit faptelor de natură fenomenologică. Realitatea acestor fapte 
era atât de evidentă, încât a trebuit să renuntám la o reductie analitică 
suplimentară a lor. Ne referim aici în primul rând la visele deosebit de 
clare în conținutul lor religios și care aparțin unor persoane aparent 
nereligioase. Dar lucrul cel mai izbitor din aceste vise este un 
sentiment extatic de fericire, necunoscut persoanei respective în viata 
sa vigilă. Dacă vrem să rămânem cinstiți cu noi, e imposibil să mai 
afirmăm că în spatele acestuia s-ar mai putea găsi un alt sentiment de 
fericire de natură sexualä?”. 


Ne-a mai rămas acum de discutat cea de-a treia și cea mai importantă 
posibilă interpretare greșită. Subliniem încă o dată următorul aspect: 
inconstientul nu doar că nu este nici de natură divină si nu este nici 
omniscient, dar, în măsura în care el conține o relaţie inconștientă cu 
Dumnezeu, atunci cu siguranţă el nu tine de domeniul Se-ului. 


Aceasta este eroarea comisă de C.G. Jung. Deși marele merit al acestui 
cercetător constă în faptul că a întrezărit în inconștient și elemente de 
natură religioasă, greşeala lui fundamentală a fost aceea de a schimba 
din nou direcţia religiozitátii inconștiente în zona Se-ului, localizándu- 
l greșit pe „Dumnezeul nestiut“. 


Jung a plasat religiozitatea inconștientă în Se, adică a atribuit-o Se- 
ului. În viziunea sa, religiozitatea nu tine de competența Eului, nu 


cade în responsabilitatea si zona lui decizională. 


Pentru Jung, Se-ul din mine este cel religios, asa încât „Eul“ nu poate 
fi credincios. Se-ul este cel care mă împinge spre Dumnezeu, deci nu 
eu sunt cel care má decid pentru Dumnezeu. 


La Jung, religiozitatea inconstientá este legatá de arhetipurile 
religioase, deci de elemente ale inconstientului arhaic sau colectiv. 
Religiozitatea inconstientá la Jung nu are nimic de-a face cu decizia 
personalá a omului. Ea reprezintá mai degrabá un eveniment colectiv, 
„tipic“, un eveniment arhetipal localizat „în“ om. Dimpotrivă, noi 
considerăm că religiozitatea nu putea să se nască din inconștientul 
colectiv tocmai pentru că ea tine de cele mai personale decizii pe care 
omul le poate lua si care tin de sfera Eului. E adevărat că ele pot fi 
luate si la un nivel inconștient, dar asta nu înseamnă că ele aparțin de 
sfera pulsională a Se-ului. 


Pentru Jung și discipolii lui, religiozitatea de la nivel inconștient este 
legată în mod fundamental de dimensiunea pulsionalá. H. Banziger?® 
explică fără ocolișuri: „Putem vorbi despre o pulsiune religioasă în 
același fel în care vorbim despre pulsiuni sexuale și agresive“. Însă ne 
punem următoarea întrebare: Ce fel de religiozitate ar fi însă aceea 
către care aș fi împins de pulsiuni în același fel în care ele mă împing 
spre sexualitate? În acest caz, ar trebui să ne mulțumim cu o 
religiozitate pe care am datora-o unei „pulsiuni religioase“. Însă 
religiozitatea autentică nu are caracterul unei pulsiuni, ci poartă 
semnele unei decizii. Ea există atâta timp cât își păstrează această 
trăsătură decizională și dispare odată ce capătă un caracter pulsional. 
Religiozitatea este existenţială sau nu este deloc. 


La Jung, ca si la Freud, de altfel, inconştientul, inclusiv elementele 
sale de natură „religioasă“, sunt ceva ce determină persoana. 
Pentru noi în schimb, religiozitatea inconștientă și în 
general inconştientul spiritual se află la nivelul existenței inconștiente 
decizionale, și nu la nivelul pulsionalului condus de inconștient. 
Pentru noi, inconştientul spiritual si în mod special elementele sale 
religioase (cu alte cuvinte, „inconştientul transcendent“) nu reprezintă 
un inconștient determinant, ci unul existent. Dar astfel, el aparţine 
existenței spirituale (inconștiente), si nu facticitátii psihofizice. Însă 
Jung înțelege prin arhetip „o condiţie sau însușire structurală proprie 
psihicului, care este legat cumva de creier“?%. Astfel, la Jung, 
religiozitatea se transformă cu totul într-o chestiune atribuită 
psihofizicului uman, în timp ce, în realitate, ea este un lucru ce tine de 
baza pe care stă acest strat psihofizic, adică de persoana spirituală. 
Pentru Jung, arhetipurile religioase reprezintă structuri impersonale 


ale unui inconștient colectiv, ce pot fi întâlnite într-o formă mai mult 
sau mai putin prestabilită în inconştientul individual, și anume ca 
fapte psihice, ca elemente ale facticitátii psihofizice. Pornind de aici, 
ele se impun apoi în mod autoritar, dacă nu chiar cu forța, asupra 
persoanei noastre. Însă în opinia noastră, religiozitatea de la nivelul 
inconștient descinde din centrul omului, din persoana însăși (în acest 
sens, ea „ex-sistă“ cu adevărat), în măsura în care ea nu rămâne în 
stare latentă ca religiozitate refulată în profunzimea persoanei, deci în 
inconștientul spiritual. 


Dacă îi recunoaștem religiozitátii inconștiente caracterul spiritual si 
existențial si nu încercăm sá o atribuim sferei facticitátii psihofizice, 
atunci ne va fi imposibil să o considerăm ca fiind un lucru înnăscut. 
Din punctul nostru de vedere, religiozitatea nu are cum să fie 
înnăscută, deoarece ea nu este legată de planul biologic. Prin aceasta 
nu dorim să contestăm faptul că toate formele de religiozitate se mișcă 
întotdeauna în cadrul unor tipare si al unor scheme prestabilite. Dar 
aceste scheme nu sunt arhetipuri înnăscute, moștenite, ci sunt niște 
matrițe confesionale existente, in care religiozitatea se așază. Suntem 
întru totul de acord că astfel de forme prestabilite există, dar aceste 
imagini primordiale religioase nu sunt arhetipuri ce ni se transmit pe 
cale biologică, ci ele ne survin pe calea tradiției, în funcţie de 
specificul mediului cultural si religios în care trăim. În consecinţă, 
această lume de imagini nu este înnăscută în noi, ci noi suntem 
născuți în ea. 


Nu contestăm în niciun fel faptul că omul găsește o formă pentru 
religiozitatea sa, o formă preexistentä la nivel faptic, pe care și-o 
insuseste într-o manieră existențială. Dar această formă prestabilită, 
aceste imagini primordiale nu sunt niște arhetipuri întâmplătoare, ci 
ele reprezintă rugăciunile tatilor noștri, ritualurile bisericilor noastre, 
revelatiile profeților noștri si exemplele sfinților noștri. 


Avem suficiente tradiții de acest gen, nu e nevoie să-l reinventăm de 
fiecare dată pe Dumnezeu. Însă nimeni nu-l posedă în el sub forma 
unor arhetipuri înnăscute. Religiozitatea autentică și, în acest sens, 
fundamentală nu are absolut nicio legătură cu religiozitatea arhaică, 
deci primitivă. Bineînţeles, cu totul altfel stau lucrurile atunci când 
observăm că religiozitatea existentă inițial și refulată ulterior este în 
cazul multor oameni una naivă — naivă în sensul că ea se manifestă 
sub forma unei credinţe infantile. Dar în măsura în care religiozitatea 
inconștientă este refulată, nici nu ne putem aștepta la altceva. Când 
acest refulat iese la suprafață, religiozitatea va fi în continuare 
asociată cu experiențele din copilărie. Într-adevăr, ori de câte ori 
analiza existențială scoate la iveală o astfel de religiozitate refulată și 


realizează o anamnezá în adevăratul sens al cuvântului (în sensul de 
„scoatere din uitare“), vedem cum ea stimulează o credință 
inconștientă pe care o putem numi infantilă în sensul cel mai propriu 
al cuvântului. Dar, indiferent cât de copilărească și de naivă este, în 
niciun caz nu o putem considera primitivă sau arhaică, în înțelesul lui 
Jung. Într-o analiză impartialá nu vom găsi nimic din elementele de 
mitologie pseudoarhaică, specifice interpretărilor oferite de școala 
jungiană. În schimb, genul de experienţe religioase inconștiente ce 
apar în cursul unei analize existenţiale se suprapun cu vechile imagini 
îndrăgite din copilărie. 


În ce priveşte fenomenul credinței religioase, analiza existențială vine 
deci cu o abordare diferită de psihanaliză. Astăzi nu trebuie să ne mai 
batem capul cu privire la „viitorul unei iluzii“, însă gândurile noastre 
se învârt în jurul vesniciei unei realități, în jurul eternității si a 
prezenţei (a omniprezentei) acelei realități care ni s-a dezvăluit a fi 
religiozitatea omului. Este o realitate în cel mai strict sens empiric, o 
realitate ce poate să rămână sau poate să devină și inconștientă, 
refulată. Însă tocmai aceasta este sarcina analizei existenţiale, aceea 
de a actualiza, de a face conștientă această realitate spirituală 
inconștientă, prezentă dintotdeauna. Scopul analizei existențiale este 
de a cerceta modul nevrotic al fiintárii umane (Dasein) până la ultimul 
său temei posibil. Adesea, cauza unei existente nevrotice se dovedește 
a fi un deficit al omului nevrotic: relația sa perturbată cu 
transcendenta. Relaţia sa cu transcendenta este una refulată. Însă 
această transcendentá refulatá emerge din când în când din starea de 
ascundere a „inconştientului transcendent“, făcându-și simțită 
prezența sub forma unei „neliniști a inimii“30, care poate conduce 
uneori și la anumite simptome nevrotice evidente, cu alte cuvinte, se 
poate manifesta sub forma unei nevroze. Deci ceea ce e valabil pentru 
inconștient în general este valabil și pentru religiozitatea inconștientă: 
şi ea poate fi de natură patogenă. Astfel, si religiozitatea refulată poate 
fi „refulată într-un mod nefericit“3!. 


În practica clinică, găsim suficiente exemple care validează această 
idee. Să luăm de pildă cazul unui pacient cu o nevroză obsesională 
gravă, de care pacientul suferă de mai multe decenii și care s-a 
dovedit rezistentă la mai multe tentative de tratament psihanalitic de 
lungă durată. În centrul temerilor nevrotice obsesiv-compulsive ale 
pacientului se află fobia lui că una sau alta dintre acțiunile sale ar 
putea conduce la un „blestem“ ce s-ar abate asupra mamei sale 
defuncte sau asupra surorii lui, care decedase si ea. Din acest motiv, 
pacientul refuzase, de exemplu, un post în administraţia publică, 
pentru că ar fi trebuit să depună un jurământ la începerea serviciului, 
jurământ pe care ar fi trebuit poate să-l încalce la un moment dat, 


chiar dacă într-o formă máruntá. Consecința pentru el ar fi fost aceea 
că mama și sora sa ar fi fost damnate. Tot din același motiv, pacientul 
s-a decis și împotriva căsătoriei, pentru că în cadrul ceremoniei el ar fi 
trebuit să-şi declare jurămintele și se temea că poate ar fi ajuns la un 
moment dat într-o situație care să-l facă să le încalce într-o forma sau 
alta, lucru ce ar fi putut conduce la damnarea apropiaților săi 
decedați. lar de curând, pacientul s-a abținut de la achiziționarea unui 
aparat de radio, pentru că în momentul în care a vrut s-o facă, i-a 
trecut prin minte următorul gând obsesiv: dacă el nu ar fi fost capabil 
să înţeleagă imediat un anumit detaliu tehnic legat de aparat, atunci 
mama și sora ar fi fost blestemate pe cealaltă lume. 


Confruntati cu o asemenea abundență de reprezentări de natură 
religioasă, chiar dacă în stare latentă, l-am întrebat pe pacientul 
nostru cu privire la viața sa religioasă, respectiv cu privire la 
atitudinea lui fata de chestiunile religioase. S-a declarat în mod decisiv 
ca fiind „liber cugetätor“ si un „adept al lui Haeckel“*?. Cu mândrie 
evidentă, ne-a povestit apoi cât de mult avansase în înțelegerea fizicii 
moderne. A declarat, de exemplu, că stăpânea la perfectie teoria 
electronilor. La întrebarea dacă are cunoștințe în problemele 
religioase, a răspuns că le cunoaște foarte bine, adăugând însă că „știe 
cartea de rugăciuni așa cum criminalul știe codul penal“, vrând să 
transmită prin aceasta că, deşi chestiunile religioase îi sunt cunoscute, 
nu crede în ele. La întrebarea dacă este ateu, ne-a oferit următorul 
răspuns: „Cine poate să spună asta despre sine? Din punct de vedere 
rațional, sunt cu siguranță ateu, dar din punct de vedere afectiv, poate 
că sunt credincios. Rational nu cred, în orice caz, decât într-un 
determinism bazat pe legile naturii și în niciun caz într-un Dumnezeu 
care recompensează si pedepsește“. Aceeași persoană care a pronunțat 
aceste cuvinte îmi vorbise cu puţin timp înainte despre impotenta sa, 
spunând: „În acel moment, eram bântuit de ideea asta obsesivă că 
Dumnezeu ar putea să se răzbune pe mine“. 


Freud afirmă: „Religia ar fi nevroza obsesională general umană, așa 
cum nevroza copilului a luat ființă din complexul Oedip, din relația cu 
tatăl“. Din perspectiva cazului relatat anterior, suntem tentaţi să 
răsturnăm afirmaţia lui Freud si sá-ndráznim să susţinem mai degrabă 
contrariul: nevroza obsesională este religiozitatea bolnavă din punct 
de vedere psihic. 


Când credința se atrofiază, pare că ea urmează un proces de 
distorsionare. Putem observa acest lucru și în sfera socio-culturală, nu 
doar la nivel individual: credinţa refulată degenerează în superstiție. 
Acest lucru se întâmplă peste tot acolo unde sentimentul religios 
devine victima unei refulări din cauza unei rațiuni despotice și a 


cunoaşterii tehnice. În acest sens, multe dintre aspectele de natură 
culturală din zilele noastre merită cu adevărat numele de „nevroză 
obsesională general umană“, folosind expresia lui Freud, cu o singură 
excepție: tocmai cu excepţia religiei. 


Dar despre nevroza obsesională cu adevărat individuală (și nu general 
umană) se poate afirma următorul lucru, valabil pentru un număr 
mare de cazuri: existența nevrotică este o răzbunare a relației 
deficitare cu transcendenta. 


25 Tibi loquitur cor meum.“ („Inima mea vorbește deja cu tine“ — 
prin această frază, Augustin arată că spiritul nostru este de la bun 
început îndreptat spre divinitate, chiar si fără știința noastră — n.red.) 


25 Vezi afirmaţia literală a unui pacient: „Oamenii sunt de la sine 
legați de natură si de Dumnezeu, doar că ei nu știu nimic despre asta“. 


27 Vezi afirmația pacientului: „In vis trăiam adesea o stare de plâns 
eliberatoare și împăciuitoare, pe care nu am trăit-o niciodată treaz 
fiind“. 


28 Schweizerische Zeitschrift fiir Psychologie VI (1947), pp. 281-282. 


22 Vezi C.G. Jung, „Psihologie si religie“, în Psihologia religiei vestice 
si estice (Opere complete, vol. 11), Editura Trei, București, 2010, 
p. 124. 


30 Vezi cazul unei nevroze cardiace prezentat de mine în cartea mea, 
Viktor E. Frankl, Doctorul și sufletul. Bazele logoterapiei si analizei 
existențiale. Zece teze cu privire la persoană, Editura Meteor Press, 
2019. 


31 Vezi afirmaţia unuia dintre pacienţii mei, care spunea: „Eu sunt 
dovada medicală a faptului că omul nu poate trăi fără Dumnezeu“. 


32 Ernst Haeckel, biolog, promotor al ideilor lui Charles Darwin. (N.t.). 


33 Vezi Sigmund Freud, „Viitorul unei iluzii“, în Studii despre societate 
si religie (Opere esenţiale, vol. 9), Editura Trei, București, 2010, 
p. 208. 


34 Când ne gândim azi la cuvintele lui Goethe, „Cine posedă știința și 
arta are și religia“, știm foarte bine încotro s-ar îndrepta lucrurile dacă 
umanitatea ar avea știință și nimic altceva. Foarte curând, omenirii nu 
i-ar mai rămâne altceva decât un singur lucru din toată „stiintificitatea 
absolută“: bomba atomică. 


Psihoterapie si religie 


În urma argumentelor de mai sus, dorim sá ridicăm următoarea 
întrebare: Ce legătură directă ar putea fi între chestiunile abordate si 
practica sau explorarea terapeutică? În definitiv, nu ţine de profesia 
psihoterapeutului ca el să fie interesat de problemele religioase. Însă 
atunci când aceste lucruri ajung să fie puse în discuţie în relația sa cu 
pacientul, el este obligat să dea dovadă de toleranță necondiționată. 


În ceea ce priveşte persoana terapeutului, putem spune că și pentru el 
este valabilă aceeași obligaţie de a arăta toleranţă fata de sine. Aceasta 
nu înseamnă nici pe departe că el va fi dezinteresat de religiozitatea 
sau nereligiozitatea pacientului său. El este interesat în cel mai înalt 
grad de aceste lucruri, dar nu ca terapeut, ci în calitate de om si de 
credincios. Dar să nu uităm un lucru: terapeutul va fi interesat nu doar 
de religiozitatea celuilalt, ci și de cât de spontană e această 
religiozitate. Cu alte cuvinte, el va trebui să fie extrem de preocupat 
ca religiozitatea pacientului să se manifeste în mod spontan și va avea 
suficientă răbdare ca această manifestare spontană să apară. Îi va fi 
cu atât mai ușor să facă acest lucru, cu cât el însuși este convins, în 
calitate de persoană religioasă, de faptul că religiozitatea latentă poate 
exista si într-o persoană declarată nereligioasă. Terapeutul credincios 
nu crede doar în Dumnezeu, ci și într-o credință inconștientă a 
pacientului. Cu alte cuvinte, el nu crede doar în mod conștient în 
propriul lui Dumnezeu, dar și în faptul că Dumnezeul lui este în 
același timp și „Dumnezeul neștiut“ al pacientului său. El știe că acest 
„Dumnezeu nestiut“ al pacientului este pur și simplu unul care 
„deocamdată“ nu a fost conștientizat. 


După cum spuneam anterior, religiozitatea este autentică doar în 
măsura în care ea este existențială, adică în măsura în care omul nu se 
simte împins către ea într-un mod pulsional, ci se decide pentru ea. 
Vedem deci că acestui caracter de existentialitate i se adaugă si cel de 
spontaneitate. Religiozitatea autentică, în măsura în care este 
existențială, are nevoie de timpul ei pentru a se putea dezvălui. 
Nimeni nu poate fi forțat vreodată spre ea. De aceea, putem afirma că 
omul nu poate fi împins spre religiozitatea autentică nici de către Se, 
nici de către terapeut. 


Așa cum știm de la Freud, care într-un context similar vorbea despre 
„două tipuri de conștient“, procesul prin care conținuturile 


inconstiente devin constiente are efect terapeutic doar dacá acest 
lucru se întâmplă în mod spontan. Același lucru este valabil si în cazul 
religiozitátii. Similar felului în care „complexele“ refulate își găsesc 
vindecarea doar dacă ajung să fie constientizate în mod spontan, tot 
astfel și religiozitatea inconștientă poate ajunge la vindecare doar prin 
irumperea ei spontană. 


A exercita orice fel de presiune în acest loc ar fi o eroare. Orice 
demers intentional, mai mult sau mai putin conștient, ar zádárnici 
efectul. Chiar si preoţii cunosc foarte bine aceste lucruri si nici măcar 
ei nu ar fi de acord să renunțe la spontaneitatea religiozitátii 
autentice. Îmi amintesc de o conferință în care un cleric povestea cum 
într-o zi a fost chemat la patul unui muribund, despre care știa că era 
necredincios. Omul simtise pur și simplu nevoia sá se descarce înainte 
să moară și de aceea l-a chemat la el pe preot. Însă preotul a refuzat 
să-i ofere persoanei respective ultima împărtășanie, din simplul motiv 
că muribundul nu o ceruse în mod spontan. Atât de mare era accentul 
pe care acest preot îl punea pe spontaneitate! 


Ar trebui oare ca noi, terapeutii, să fim mai catolici decât Papa? 
Dimpotrivă, nu ar trebui oare să respectăm, cel puţin la fel de mult pe 
cât o fac preoții, decizia liberă a oamenilor care ni se confesează, a 
pacienţilor care ni se destăinuie, mai ales în ceea ce privește 
problemele lor religioase? 


În cercurile psihoterapeutice s-au făcut auzite recent tot mai multe 
voci care susțin că psihoterapeutul ar trebui să-l întreacă pe preot. 
Însă acest lucru ar constitui o aroganță. Trebuie sá separăm foarte 
strict funcția psihoterapeutică de misiunea sacerdotală. Asa cum 
terapeutul ateu trebuie să respecte credința pacientului credincios, tot 
astfel și terapeutul credincios trebuie să-i lase preotului ceea ce-i 
aparține doar lui: misiunea si funcția sa. 


În alt loc am afirmat despre pacientul obsesiv-compulsiv că el se simte 
constrâns de o forță de-a dreptul faustică de a se asigura că acționează 
„sută la sută“ bine: el caută cunoașterea sută la sută certă si vrea să ia 
decizii sută la sută corecte. Așa că el se află sub vraja dată de 
promisiunea sarpelui: „Eritis sicut Deus, scientes bonum et 
malum“35, (Într-adevăr, aroganta nevroticului obsesional constă 
tocmai în această dorință a lui de a se situa deasupra condiţiei sale de 
creatură. Acesta e locul de unde se trage lipsa lui de smerenie, 
hybrisul său, care nu are nimic de-a face cu vreo pierdere a „simțului“ 
moral, așa cum se teme el.) lar în privința psihoterapeutilor care vor 
sá uzurpeze rolul preoților, pretinzând că sunt egalii lor, putem spune 
despre ei că își doresc următorul lucru: „esse sicut pastores, 

demonstrantes bonum et malum“°®, 

Despre logoterapie am afirmat adesea cá ea nu poate si nici nu-si 
dorește să înlocuiască psihoterapia, ci doar să o completeze. Tot astfel, 
am declarat de la început că nimic nu se află mai departe de îngrijirea 
psihoterapeutică a sufletului decât dorința de a deveni un substitut 
pentru îngrijirea sacerdotală a aceluiași suflet. 


Obligatia de a-i scoate în evidență unui pacient credincios 
perspectivele religioase nu aparține niciodată terapeutului în calitate 
de terapeut, ci totdeauna în calitate de credincios care i se adresează 
altui credincios. Mai mult decât atât, el are dreptul să facă acest lucru 
doar în măsura în care el însuși este o persoană credincioasă, pentru 
că un psihoterapeut nereligios nu ar fi niciodată îndreptăţit să se 
folosească de religie ca de un instrument oarecare, ce merită încercat 
pentru atingerea scopului terapeutic. Acest lucru ar însemna o 
degradare a religiei, transformarea ei într-un simplu dispozitiv folosit 
pentru insänätosire sau pentru menţinerea sănătății. 


Oricât de pozitiv ar fi efectul psihoterapeutic al religiei, intenţia ei 
primară nu este totuși una de natură terapeutică. Desi religia poate 
influența în mod favorabil aspecte precum sănătatea mentală și 
echilibrul psihic, scopul ei nu este vindecarea sufletului, ci mântuirea 
acestuia. Religia nu reprezintă o asigurare pentru o viață liniștită, 
pentru eliberarea totală de conflicte sau pentru orice alt tip de 
obiectiv. Religia îi oferă omului mai mult decât psihoterapia, dar, în 
același timp, pretinde mai multe de la el. Orice interferență mutuală a 
acestor două sfere, care în principiu sunt asemănătoare în privința 
efectelor lor, dar ale căror intenţii sunt foarte diferite, trebuie evitată 
din principiu. 


În lumina acestei exigente, trebuie să respingem si toate acele intenții 
sacerdotală, pretinzând din partea psihoterapiei să renunţe la 
autonomia sa în calitate de știință, precum si la independenţa sa fata 
de religie, în favoarea rolului său de „ancilla theologiae“?’. 


La fel cum demnitatea omului se fundamentează în libertatea sa — o 
libertate ce trebuie să includă posibilitatea de a spune „Nu“, ce merge 
deci până într-acolo încât omul să poată alege să se închidă în faţa lui 
Dumnezeu —, tot astfel și demnitatea științei se întemeiază pe 
libertatea necondiționată ce-i garantează independența cercetărilor 
sale. Așa cum libertatea umană trebuie garantată și trebuie să includă 
posibilitatea de a spune „Nu“, tot astfel și libertatea explorărilor 
științifice trebuie asigurată chiar și cu riscul ca rezultatele ei să fie în 


contradictie cu adevárul credintei. Doar o astfel de cercetare dedicatá 
poate avea parte de triumful ce constă într-o încadrare lipsită de 
contradicții a rezultatelor ei printre adevărurile credinței aflate la un 
nivel superior. 


Atunci când vorbim despre „demnitate“, indiferent dacă ne referim la 
demnitatea omului sau la cea a cercetării științifice, definim 
demnitatea ca valoare în sine, care e opusă valorii utilitare, e opusă 
față de ceea ce e „bun pentru mine“. Așa că acum putem afirma că 
cine încearcă să transforme psihoterapia într-o „ancilla theologiae“, 
într-o slujitoare, acela îi răpește, odată cu libertatea explorării, si 
demnitatea de ştiinţă autonomă. În acelaşi timp, o privează si de o 
posibilă valoare utilitară, pe care ea ar putea-o avea pentru religie. 
Psihoterapia nu poate avea o asemenea valoare utilitară decât prin 
efectele ei și niciodată doar datorită intentiilor sale. Dacă va fi ca ea sá 
servească vreodată religia — fie prin rezultatele empirice ale 
explorărilor ei, fie prin efectele psihoterapeutice ale tratamentului —, 
va putea face acest lucru doar dacă nu se va mișca pe o traiectorie 
predeterminată, cu obiective trasate încă de la început. Doar 
rezultatele științifice impartiale, obținute în urma unei cercetări 
independente, pot fi utile și valoroase pentru teologie. 


În măsura în care psihoterapia trebuie să facă vreodată dovada 
faptului că psihicul uman este într-adevăr ceea ce noi îl considerăm a 
fi — „anima naturaliter religiosa“38 —, această dovadă va putea fi 
oferită doar de o psihoterapie în calitate de „scientia naturaliter 
irreligiosa“*%, adică de o formă de știință care nu este legată „prin 
natura ei“ de religie, ci care este pur și simplu o știință autonomă si 
care vrea să rămână astfel. 


Cu cât psihoterapia va fi mai puţin dispusă să-i servească teologiei ca 
slujitoare, cu atât mai mari vor fi serviciile pe care i le va putea aduce 
cu adevărat. 


Nu trebuie să fii servitor pentru a fi capabil sá slujesti unei cauze. 


35 Din latină: „Veţi fi ca Dumnezeu și veţi cunoaște binele si răul“ 
(Facerea 3:5). (N.t.) 


36 Din latină: „Să fie ca preoții, ca să stabilească ce este bine si ce este 
rău“. (N.t.) 


37 În latină: „slujitoare în serviciul teologiei“. (N.t.) 


38 În latină: „suflet religios prin natura sa“. (N.t.) 


39 În latină: „ştiinţă nereligioasá prin natura sa“. (N.t.) 


Logoterapie si teologie 


Religia este un fenomen prezent ín om, ín pacient, un fenomen printre 
multe alte fenomene cu care logoterapia se intálneste. Ín principiu, 
existenta religioasá si cea nereligioasá reprezintá pentru logoterapie 
fenomene coexistente, iar logoterapia este obligată sá aibă față de ele 
o atitudine neutrá. Logoterapia este o orientare psihoterapeuticá si ea 
poate fi practicatá (cel putin ín Austria) doar de cátre medici. Ca 
atare, dincolo de jurámántul hipocratic, logoterapeutul trebuie sá aibá 
grijá ca metodele si tehnicile sale logoterapeutice sá fie aplicabile 
tuturor pacientilor sái, indiferent dacá acestia sunt sau nu credinciosi, 
iar logoterapia sá poatá fi folositá de orice terapeut, indiferent de 
viziunea lui personală asupra vieţii. Cualte cuvinte, pentru 
logoterapie, religia nu poate fi decât un obiect, si nu un „punct de 
ancorare“. După ce-am așezat deci logoterapia în rândul științelor 
medicale, ne vom îndrepta acum atenţia spre delimitarea ei fata de 
teologie, delimitare ce poate fi schitatá în felul următor: 


Scopul psihoterapiei este vindecarea psihică, în timp ce scopul religiei 
este mântuirea sufletului. Cât de diferite sunt aceste două scopuri între 
ele reiese din faptul că, în anumite condiţii, preotul va lupta pentru 
mântuirea sufletului credinciosului său până într-acolo încât îl va 
expune pericolului de a-l arunca în niște tensiuni emoționale și mai 
mari, neferindu-l de ele. Interesul primar al preotului nu este de 
natură psiho-igienică. Religia reprezintă mai mult decât un simplu 
mijloc de a-i scuti pe oameni de durerile psihosomatice, de ulcerul 
gastric, după cum se exprima cu umor un preot iezuit american. Dar 
cu toate că intenţia originară a religiei nu priveşte nici pe departe 
vindecarea psihică sau profilaxia de tip medical, ea produce efecte de 
natură psiho-igienică și psihoterapeutică, conform rezultatelor ei (şi 
nu conform intenţiei ei), prin faptul că-i inlesneste omului un 
sentiment de protecţie şi de sprijin fără seamăn, pe care acesta nu l-ar 
putea găsi nicăieri altundeva — protecţie și sprijin în transcendentá, 
în absolut. 


Un efect secundar analog poate lua naștere și în cazul psihoterapiei, în 
măsura în care pe parcursul tratamentului observăm că pacientul se 
reconectează la sursele rămase ascunse și îngropate ale unei credințe 
originare, inconștiente și refulate. Însă ori de câte ori acest lucru se 
întâmplă, el nu se datorează niciodată intenţiei legitime din partea 
terapeutului, cu excepţia situației în care terapeutul se situează pe 


acelasi teren confesional cu pacientul sáu, actionánd astfel dintr-un 


anumit tip de „uniune personală“ cu el. Dar, în acest caz, el nu s-a 


raportat fata de pacient în calitate de terapeut. 
Cf. Viktor E. Frankl, Omul în căutarea sensului vieţii, Editura Vellant, 
București, 2018. 
prin intenţie 
vindecarea psihică 


psihoterapie 


efect 
prin 
mántuirea sufletului 


religie 


prin intentie 


Bineínteles cá scopurile psihoterapiei si cele ale religiei nu stau pe 
acelasi plan existential. Nivelul ierarhic pe care sánátatea psihicá se 
situeazá este altul decát cel pe care se plaseazá mántuirea sufletului. 
Dimensiunea în care omul religios înaintează are deci o amplitudine 
mai înaltă, mai cuprinzătoare decât cea în care acționează 
psihoterapia. Însă pătrunderea în această dimensiune mai înaltă nu se 
face prin cunoaștere, ci prin credință. 


Dacă vrem să determinăm raportul dintre dimensiunea umană și cea 
divină, extraumaná, ne putem folosi de comparatia cu secțiunea de 
aur. Conform acesteia, dacă impártim un segment în două bucăți, 
raportul dintre partea mai scurtă și partea mai lungă este egal cu 
raportul dintre partea mai lungă și întregul segment. Dar acest lucru 
nu este oare asemănător felului în care animalul se raportează la om, 
iar omul, la Dumnezeu? După cum se știe, lumea animalului este o 
simplă lume ambiantă, în timp ce omul „are o lume“. (Max Scheler.) 
Dar lumea umană se raportează la lumea de sus în același fel în care 
lumea animalului se raportează la lumea omului. Acest lucru 
înseamnă că, așa cum animalul nu are capacitatea de a înțelege omul 
si lumea acestuia pornind de la propria lui lume ambiantă, tot astfel si 
capacitatea omului de a-și face o idee clară cu privire la lumea de 
deasupra sa, de a-l înțelege pe Dumnezeu sau chiar motivele acestuia, 
este una foarte redusă. 


Să luăm ca exemplu cazul unei maimuțe căreia i se fac mai multe 
injecții dureroase, cu scopul unor teste pentru un nou ser. Ar putea 
înțelege oare maimuța de ce trebuie să sufere? Din perspectiva lumii 
ei ambiante, ea nu este capabilă să urmeze rationamentele omului 
care face experimente pe ea. Lumea umană, o lume a sensului, nu-i 
este accesibilă, nu poate intra în dimensiunea ei. Dar oare nu trebuie 
să admitem faptul că și lumea umană este surclasatá de o altă lume, 
care, la rândul ei, nu-i este accesibilă omului și al cărei sens sau 
suprasens este singurul care poate da o noimă suferinței omenești? 


Psihoterapia trebuie să se miște deci în planul de dincoace de credința 
revelată, pentru că recunoașterea revelatiei ca atare presupune 
existența deja în om a deciziei de a crede. De aceea, a-i vorbi unui 
necredincios despre faptul că există revelație nu are niciun efect 
asupra lui, pentru că, dacă ar admite-o, acest lucru ar însemna că el 
este deja credincios. 


Chiar dacă religia reprezintă pentru logoterapie „doar“ un obiect, așa 


cum am afirmat la început, ea este extrem de relevantă pentru 
logoterapie, dintr-un motiv foarte simplu: „logos“ înseamnă sens. Într- 
adevăr, fiintarea umană (Dasein) trimite întotdeauna dincolo de ea 
însăși, indică întotdeauna un sens transcendent. Din această 
perspectivă, pentru ființa umană, esenţială nu este niciodată plăcerea, 
puterea sau autorealizarea; ce contează pentru om este sá dea vieţii 
sale un sens. În logoterapie, vorbim despre „voinţa de sens“. 


Sensul este un zid dincolo de care nu mai putem trece; mai degrabă 
trebuie să-l acceptăm așa cum e. Trebuie să asumăm acest sens ultim, 
pentru că dincolo de el nu mai putem pune întrebări. Iar acest lucru se 
întâmplă pentru că, în încercarea de a răspunde la întrebarea 
privitoare la sensul ființei, dăm întotdeauna peste ființa sensului care 
exista deja de dinainte. Pe scurt, credința omului în sens este o 

„categorie transcendentală“ în înțelesul lui Kant. 


Așa cum știm de la Kant, nu are sens să ne întrebăm ce se află dincolo 
de spațiu si timp, din simplul motiv că nu putem gândi ceva care sá nu 
fie în spaţiu și timp — orice lucru presupune din start înglobarea în 
aceste categorii. Tot astfel, ființa umană este o ființă orientată spre 
sens, chiar dacă acest lucru îi este încă foarte putin cunoscut. Există 
ceva ca un fel de pre-cunoastere a sensului, iar această „presimtire“ a 
lui constituie baza „voinţei de sens“. Indiferent dacă vrea sau nu, 
indiferent dacă recunoaște sau nu, atâta timp cât continuă să respire, 
omul crede în sens. Chiar si sinucigasul crede în sens, chiar dacă nu în 
sensul vieţii, ci în sensul vieţii de după, adică al morţii. 


Dacă nu ar mai crede cu adevărat în sens, el n-ar fi capabil să miște 
niciun deget și, de aceea, nu ar avea nici determinarea să se sinucidă. 


Am văzut atei convinși, care toată viata lor au refuzat cu groază si în 
mod categoric să creadă într-o „ființă superioară“ sau în ceva 
asemănător, într-un sens superior al vieţii, de o semnificație mai 
înaltă. Dar care apoi, pe patul de moarte, în „ceasul cel din urmă“, au 
avut parte de o stare pe care nu au trăit-o niciodată înainte, timp de 
decenii: un sentiment de protecţie și siguranță, care nu doar că desfide 
concepţia lor cu privire la lume, pe care au avut-o toată viața, dar 
care, în această ultimă clipă, nici măcar nu mai poate fi intelectualizat 
sau rationalizat. Ceva irumpe și răzbate „de profundis“*%, o încredere 
totală iese la suprafață, care nici măcar nu știe către cine este 
îndreptată si nici fata de ce se încrede, dar care ne contrazice 
anticipările pesimiste. 


Din aceeași perspectivă vorbește și Walter von Baeyer atunci când 
scrie: „Urmăm observaţiile și gândurile formulate de medicul Herbert 


Pliigge. Din punct de vedere obiectiv, nu mai există speranță. 
Bolnavul, care este perfect lucid, trebuie să fi înţeles că este pierdut. Și 
cu toate acestea, el speră, speră până în ultima clipă. Dar ce speră el? 
Speranţa acestor bolnavi, care la o primă vedere nu poate fi decât una 
iluzorie cu privire la vindecarea în această lume și care lasă să i se 
întrevadă conţinutul transcendent cu privire la sens doar într-un strat 
mai ascuns, trebuie să fie inerentă ființei umane ce nu poate fi 
niciodată lipsită de speranţă, trimițând astfel la o împlinire viitoare, în 
care este firesc și adecvat ca omul să creadă — chiar și omul lipsit de 
credință“. 


Dacă psihoterapia privește fenomenul credinţei nu ca pe o credinţă în 
Dumnezeu, ci, de o manieră mai amplă, ca pe o credinţă în sens, 
atunci este perfect legitim ca ea să se ocupe de acest fenomen. În acest 
caz, perspectiva asupra ei este asemănătoare celei a lui Albert 
Einstein, care consideră că a pune întrebarea cu privire la sensul vieţii 
înseamnă a fi religios. 


Doresc să mai adaug că o afirmaţie similară a fost făcută și de Paul 
Tillich, care ne oferă următoarea definiţie: „A fi religios înseamnă a 
interoga cu pasiune sensul existenței noastre“*?, 


În orice caz, se poate spune că logoterapia— care in mod 
fundamental este o psihoterapie, fiind astfel înrudită cu psihiatria și 
medicina — este indreptätitä sá se preocupe nu doar de voința de 
sens, ci si de voința de un sens ultim, de un supra-sens, cum îmi place 
să-l numesc, credința religioasă reprezentând în ultimă instanță 
credinţa și încrederea într-un astfel de supra-sens. 


Cu siguranță, perspectiva noastră cu privire la religie are putin de-a 
face cu orizontul confesional îngust și cu ceea ce implică el, cu miopia 
religioasă, care, după toate aparențele, vede în Dumnezeu o ființă ce 
nu este interesată decât de un singur lucru, și anume ca un număr cât 
mai mare de oameni să creadă în el, și asta într-o anumită manieră, 
prescrisă de o anumită confesiune religioasă. 


Însă eu nu-mi pot imagina că Dumnezeu este atât de meschin. Așa 
cum nu pot nici să-mi imaginez că o biserică îmi cere să cred. Nu pot 
să vreau să cred. Așa cum nu pot să vreau să iubesc, să mă constrâng 
să iubesc. La fel de puţin pot să mă oblig să sper, de exemplu, atunci 
când ceea ce știu este contrar posibilităţii de a avea o speranţă. Există 
deci lucruri care nu pot fi obținute la simpla comandă a voinţei, care 
nu pot fi condiționate de un ordin. lată un exemplu simplu: nu pot 
râde la comandă. Dacă cineva vrea să mă facă să râd, acea persoană 
va trebui să-și dea silinta si să-mi spună o glumă. 


Într-un mod analog stau lucrurile si în privinţa iubirii si a credinţei: 
ele nu pot fi manipulate. Ca fenomene intentionale, iubirea și credința 
se ivesc mai degrabă atunci când un conținut si un obiect adecvat isi 
fac apariţia. 


Odată am fost intervievat de către o reporteră a revistei americane 
Time. Ea m-a întrebat dacă tendinţa noastră este să ne îndepărtăm de 
religie. I-am răspuns că tendinţa nu este să ne îndepărtăm de religie, ci 
mai degrabă de acele confesiuni care aparent n-au nimic mai bun de 
făcut decât să lupte una împotriva celeilalte și să-și fure una alteia 
credincioșii. Atunci reportera a continuat întrebându-mă dacă acest 
lucru înseamnă că mai devreme sau mai târziu se va ajunge la o 
religie universală, ceea ce am negat. Dimpotrivă, am spus eu, nu ne 
îndreptăm spre o religiozitate universală, ci mai degrabă spre una 
personală sau profund personalizată, o religiozitate cu ajutorul căreia 
fiecare din noi își va putea găsi propriul său limbaj personal și intim 
atunci când i se adresează lui Dumnezeu. 


Bineînţeles, acest lucru nu înseamnă nici pe departe că nu vor exista 
ritualuri și simboluri comune. Deși există o multitudine de limbi pe 
pământ, multe dintre ele utilizează un alfabet comun. 


În mod similar, diferitele religii se aseamănă între ele în diversitatea 
lor, așa cum o fac diferitele limbi între ele. Nimeni nu poate spune că 
limba lui este superioară altor limbi, pentru că omul poate accede la 
adevăr în orice limbă, adevăr care este unul singur. Tot aşa cum omul 
poate să înșele sau sá mintă în orice limbă. Tot astfel, el își poate găsi 
drumul către Dumnezeu pe calea oricărei religii— pentru că 
Dumnezeu este unic*, 


40 În latină: „din adâncul sufletului“. (N.t.) 


4“ W. v. Baeyer, „Psychologie am  Krankenbett“, in: 
Gesundheitsfiirsorge — Gesundheitspolitik 7, 1958, p. 197. 


“2 P, Tillich, „Die verlorene Dimension in der Religion“, in Abenteuer 
des Geistes, Giitersloh, 1961, p. 234. Ludwig Wittgenstein ne oferá 
următoarea definiție: „A crede în Dumnezeu înseamnă a vedea că 
viaţa are un sens“. (Jurnale 1914-1916, Editura Humanitas, București, 
2010, p. 169.) 


43 Augustine Meier (Frankl's «Will to Meaning» as Measured by the 
Purpose in Life Test in Relation to Age and Sex Differences, disertaţie 
doctorală, Universitatea din Otawa, 1973) a putut arăta cu ajutorul 
testelor și măsurătorilor statistice faptul că găsirea unui sens este 


posibilá independent de várstá, de nivelul de educatie sau de gen, dar 
si de trásátura «persoaná religioasá sau nereligioasá», iar dacá 
persoana este religioasá, independent de confesiunea la care aderá. 
Acest lucru coincide în totalitate cu rezultatele cercetării lui Leonard 
Murphy (Extent of Purpose-in-Life and Four Frankl-proposed Life 
Objectives, disertaţie doctorală, Universitatea din Otawa, 1976), 
bazată de asemenea pe teste și măsurători statistice: „Persoanele care 
l-au ales pe Dumnezeu și persoanele care au ales o altă persoană ca 
obiective in viata nu diferă semnificativ în scorurile lor în privința 
variabilei «scop în viata». Ambele grupuri găsesc la fel de mult sens in 
viata lor“. Următoarea concluzie trasă de Meier se referă nu 
la trăsătura «persoană credincioasă sau necredincioasäv, ci la 
confesiunea religioasă: „Imposibilitatea de a demonstra cu claritate 
faptul că subiecţii diferă între ei în ceea ce priveşte variabila «scop în 
viata» în funcție de confesiunea lor religioasă susține ideea lui Frankl, 
conform căreia Dumnezeu, așa cum este trăit în funcție de diversele 
apartenente religioase, poate oferi la fel de mult sens tuturor 
subiecților“. 


Asistenta medicalá a sufletului 


O problemá aparte este cea care poate fi formulatá astfel: Ce se 
întâmplă cu persoanele nereligioase atunci când, avide după un 
răspuns la întrebarea ce le frământă lăuntric, acestea se adresează 
dintr-odată medicului? Cabinetul medicului a devenit un punct de 
întâlnire pentru toţi cei disperaţi din cauza vieţii, a celor care se 
îndoiesc de faptul că viaţa lor are vreun sens. 


„Că-i place sau nu, medicului i se cere astăzi în mod frecvent să 
îndeplinească rolul de consilier în chestiuni legate de situații de 
restriște în viata, în afara celor de boală; i se cere deci sá ia locul 
preotului“ si „nu putem evita faptul că în situaţii dificile de viata, 
oamenii se adresează astăzi în cea mai mare parte nu preotului, ci 
consilierului pentru viata, pe care-l văd în medic“. (H.J. Weitbrecht.) 
Este vorba aici despre un rol pe care medicul este forțat să îl joace 
(Karl Jaspers, Alphons Maeder, G.R. Heyer ș.a.) „Pacienţii sunt cei 
care ne pun în fata sarcinii de a ne asuma funcțiile unui îndrumător 
spiritual.“ (Gustav Bally.) „De prea multe ori psihoterapia este împinsă 
să se transforme în îngrijirea sufletului.“ (W. Schulte.) După spusele 
lui Victor von Gebsattel, „migrarea umanităţii occidentale de la preot 
la neurolog“ este o stare de fapt fata de care preotul nu are voie sá se 
închidă și o cerere din fața căreia neurologul nu are voie să se 
sustragă. „Chiar si în acele situații în care nu știe sau nu vrea sá 
recunoască acest aspect, psihoterapia este în mod inevitabil, 
întotdeauna, și o formă de îndrumare spirituală. Adesea ea se vede 
obligată să realizeze intervenţii în acest plan.“** 


Obiectia conform căreia psihoterapia nu are sarcina să consoleze, 
chiar și în acele cazuri în care ea (sau medicina, în general) nu mai 
poate obține vindecarea, nu se susține. Faptul că atributia medicului 
nu este doar de a vindeca, ci și aceea de a oferi consolare bolnavilor se 
desprinde, nu în ultimul rând, și din recomandarea Asociaţiei 
Americane a Medicilor: „Medicul trebuie să consoleze sufletul. Aceasta 
nu este în niciun caz misiunea exclusivă a psihiatrului. Este pur și 
simplu sarcina oricărui medic practicant“. Sunt convins că vorbele 
milenare ale lui Isaia — „Mängäiati, mángáiati pe poporul meu!“ — 
nu doar că sunt în continuare actuale în zilele noastre, ci ele i se 
adresează şi medicului. 


Este logoterapia moralizatoare în practica sa? Nu, nu este. Și aceasta 


din simplul motiv cá sensul nu este ceva ce poate fi prescris printr-o 
retetá. Medicul logoterapeut nu poate da sens vietii pacientului. Ín 
general, sensul nu este ceva ce poate fi dat, ci trebuie gásit, mai exact, 
pacientul trebuie să-l găsească el însuși, prin propriul lui efort. 
Logoterapia nu decide în privința sensului si a lipsei de sens sau în 
privința valorii şi absenței valorii. Nu logoterapia, ci șarpele a fost cel 
care le-a promis oamenilor în paradis că-i va transforma în ființe 
„asemănătoare lui Dumnezeu, cunoscătoare într-ale binelui și răului“. 


E clar că există alte școli psihoterapeutice care au un discurs mai 
moralizator decât cel al logoterapiei. Mă refer la un articol din 
International Journal of Psychoanalysis**, in care F. Gordon Pleune 
explică: „Terapeutul psihanalist este în primul rând si înainte de toate 
un moralist. El exercită influență asupra comportamentului moral și 
etic al oamenilor“. În fine, însuşi Freud a fost cel care, cu o anumită 
ocazie, a descris „acțiunea psihoterapeutului“ ca fiind „acţiunea unui 
profesor, a unui iluminist, a unui vestitor a unei noi concepţii cu 
privire la lume, o concepţie mai bună“*$. Chiar si terapia 
comportamentală — care după părerea mea reprezintă o direcție 
foarte seacă și care, din fericire, a contribuit la „demitologizarea“ 
nevrozei (cum numesc eu acest proces) — nu este liberă de aspirații 
moralizatoare, așa cum demonstrează L. Krasner atunci când scrie: 
„Terapeutul este cel care trebuie să decidă ce e bine și ce e rău în 
comportamentul uman“*”. 


Acest lucru nu-l poate face nici educatorul, nici psihiatrul. lar cu 
morala în sens clasic se va isprăvi în curând de la sine. Mai devreme 
sau mai târziu, nu vom mai da lecții de morală, ci vom ontologiza 
morala: binele și răul nu vor mai fi definite în sensul a ceea ce trebuie 
să facem, respectiv nu avem voie să facem, ci „bun“ va fi considerat 
acel lucru care ajută la împlinirea sensului revendicat și solicitat de 
fiintare, iar „rău“, ceea ce împiedică această realizare a sensului. 


Sensul nu poate fi dat, ci el trebuie găsit. Unei planșe Rorschach i se dă un 
sens, adică o interpretare, și, în funcţie de subiectivitatea ei, subiectul 
testului (proiectiv) Rorschach „se dezvăluie“. Dar în viaţă nu este vorba 
despre a da un sens, ci despre a găsi unul. Viaţa nu este un test Rorschach, 
ci o enigmă. Sensul vieţii nu poate fi inventat, ci el trebuie descoperit. 


Nimeni nu neagă faptul că, în anumite circumstanţe, omul nu poate 
înţelege sensul, ci el trebuie interpretat. Dar acest lucru nu înseamnă 
nici pe departe că o astfel de interpretare trebuie să fie arbitrară. Așa 
cum pentru fiecare întrebare există un singur răspuns, cel corect, iar 
pentru fiecare problemă avem o singură soluție, cea valida, tot astfel, 
pentru fiecare situaţie există un singur sens, cel adevărat. Odată, in 


timpul unei discutii ce a avut loc dupá una dintre conferintele mele 
ţinute în Statele Unite, am fost confruntat cu o întrebare pe care am 
primit-o în scris, pe o bucată de hârtie: „Cum este definit 600 în teoria 
dumneavoastră?“ Văzând întrebarea, moderatorul discuţiei a vrut să 
pună deoparte biletelul si, în timp ce stătea îndreptat spre mine, 
spuse: „Prostii! «Cum este definit 600 în teoria dumneavoastrá?»...“ La 
care eu am luat bucata de hârtie în mână, i-am aruncat o privire 
scurtă si am constatat că moderatorul — în treacăt fie spus, de 
profesie teolog — se înşelase. Întrebarea fusese scrisă cu majuscule, 
iar în limba engleză, în care era scris textul în original, dacá-ti dádeai 
putin silinta, se putea vedea că „600“ era de fapt cuvântul „GOD“ 
(Dumnezeu). Datorită acestei ambiguitáti, s-a ajuns la un test proiectiv 
involuntar, ale cărui rezultate, în cazul teologului și al meu însuși ca 
psihiatru, erau cel putin paradoxale. Mai târziu, în cadrul cursurilor 
mele de la Universitatea din Viena, i-am confruntat pe studenții 
americani cu textul original în engleză, reiesind că nouă dintre ei 
citiseră „600“ si alți nouă, „GOD“, în timp ce patru oscilau între aceste 
două versiuni. Ceea ce vreau sá evidentiez prin acest exemplu este 
faptul că aceste interpretări nu erau echivalente, deși doar una dintre 
ele era cerută și solicitată. Autorul întrebării a intenționat să spună un 
singur lucru, „Dumnezeu“ și, ca atare, întrebarea a putut fi înțeleasă 
doar de cei care au citit „Dumnezeu“! 


Sensul trebuie găsit, el nu poate fi zămislit. Ceea ce se poate confectiona 
este fie un sens subiectiv, adică un vag sentiment al sensului, fie un 
nonsens, o absurditate. Astfel, putem înțelege de ce omul care nu este 
capabil să găsească un sens în viata lui va fi la fel de putin capabil să 
inventeze unul și va căuta să se refugieze de sentimentul crescând al lipsei 
de sens, născocind fie un sens absurd, fie un sens subiectiv. În vreme ce 
primul dintre ele se joacă pe o scenă — teatrul absurdului! —, cel de-al 
doilea se întâmplă în starea de ametealá, în special în cea indusă de LSD. 
În cazul din urmă, riscul este acela de a trece pe lângă sensul adevărat, pe 
lângă sarcinile si problemele autentice ale lumii reale. (Contrare 
experiențelor trăite lăuntric, de natură pur subiectivă.) Acest lucru îmi 
amintește întotdeauna de animalele pe care se fac experimente și cărora 
cercetătorii californieni le-au implantat electrozi în hipotalamus. Ori de 
câte ori curentul era deconectat, animalele trăiau o stare de satisfacţie, 
indiferent dacă era vorba despre impulsul sexual sau despre instinctul de 
hrănire. În cele din urmă, ele au învățat să deconecteze singure curentul, 
ignorându-și partenerii sexuali reali și hrana reală ce le fusese oferită. 


* A. Görres, în Jahrbuch der Psychologie und Psychotherapie 6, 1958, 
p. 200. 


45 Numărul 46, 1965, p. 358. 


46 Cf. A. Görres, în Praxis der Psychotherapie 14, 1969, p. 184. 


47 Citat după D. Großmann, in Psychotherapie 5, 1968, p. 53. 

Organul pentru sens 


Nu doar că sensul trebuie găsit, dar el chiar poate fi găsit, iar omul este 
ghidat în căutarea lui de către conștiința sa morală. Într-un cuvânt, 
conștiința morală este „organul pentru sens“. Ea poate fi definită ca 
facultatea de a detecta sensul unic și inconfundabil ce se ascunde în orice 
situație. 


Ceea ce face conștiința morală, de fiecare dată când este identificat 
sensul unic al unei situaţii, este să-i dea o formă acestui sens. lar ea 
face acest lucru bazându-se pe ceea ce numim „voința de sens“, pe 
care James C. Crumbaugh și Leonard T. Maholick o descriu ca fiind 
capacitatea tipic umană de a descoperi forme de sens nu doar în real, 
ci si în posibilă. 


În mod remarcabil, nici mai mult, nici mai puţin decât însuși creatorul 
psihologiei experimentale a formei (a Gestalt-ului), Wertheimer, este 
cel care are curajul să vorbească despre cerințele situației ca despre 
nişte „calități obiective“, pe când Kurt Lewin se referă într-un mod 
asemănător la „caracterul de provocare“ al situaţiei. Cât despre noi, 
putem descrie sensul într-un mod mai ocolit, prin cuvintele lui Rudolf 
Allers, ca fiind trans-subiectiv. Dar sensul nu se referă doar la o 
anumită situație determinată, ci și la o anumită persoană, implicată în 
acea situație. Cu alte cuvinte, nu doar că sensul se transformă de la o 
zi la alta și de la o oră la alta, ci el variază, de asemenea, de la om la 
om. Este sens atât ad situationem, cât și ad personam. 


Însă în același timp, conștiința morală poate să-l și inducă pe om în 
eroare. Mai mult decât atât, omul nu știe până în ultima clipă, până la 
ultima suflare, dacă și-a împlinit într-adevăr sensul vieții sale sau dacă 
nu cumva s-a înșelat: ignoramus et ignorabimus*. Faptul că nici 
măcar pe patul de moarte nu putem ști dacă nu cumva organul pentru 
sens, conștiința noastră morală, a suferit o „iluzie de sens“ înseamnă 
totodată că nici nu putem ști dacă nu cumva conștiința morală a unei 
alte persoane este cea care a avut dreptate. Acest lucru nu înseamnă 
că nu există adevăr. Nu poate exista decât un singur adevăr, dar 
nimeni nu poate sti dacă el este cel care îl posedă sau altcineva posedă 
acel adevăr. 


In timp ce sensul este legat de o anumită situaţie unică și particulară, 
mai există de asemenea și anumite universalii ale sensului, legate de 
condiția umană ca atare. Aceste posibilități cuprinzătoare de sens 


constituie ceea ce numim „valori“. Usurarea pe care omul o resimte 
datorită faptului că posedă niște valori de ordin mai mult sau mai 
putin general, nişte principii morale si etice, asa cum se cristalizează 
ele în cadrul societății umane de-a lungul istoriei sale, această ușurare 
omul o plătește cu prețul căderii sale în conflicte între valori. Nu este 
vorba despre conflicte legate de conștiința morală — astfel de 
conflicte nu există în realitate, pentru că ceea ce conștiința ne 
transmite este lipsit de echivoc. Caracterul de conflict este mai 
degrabă inerent valorilor însele, prin faptul că, spre deosebire de 
sensul concret al unei situaţii, care este de fiecare dată unic și 
particular, valorile sunt prin definiție universalii abstracte ale 
sensului. Ca atare, ele nu pot fi aplicate pur și simplu anumitor 
persoane determinate, aflate în situaţii irepetabile, ci validitatea lor se 
extinde asupra unui areal mai vast, format din situaţii tipice și 
repetitive, iar aceste zone interferează unele cu celelalte. Există deci 
situații în care omul se confruntă cu o pluralitate de valori dintre care 
trebuie să aleagă, el trebuie să se decidă între principii care se 
contrazic unul pe celălalt. Dacă vrea ca o astfel de alegere să nu se 
întâmple în mod arbitrar, atunci el apelează din nou la conștiința sa 
morală de care depinde. Această conștiință este singura care-l face pe 
om să-și ia deciziile liber, dar nu în mod arbitrar, ci într-un mod 
responsabil. Bineînţeles că el este liber în raport cu conștiința sa, dar 
această libertate constă doar în alegerea dintre două posibilități: aceea 
de a asculta si de a urma ceea ce dictează conștiința sau aceea de a 
ignora avertismentele ei. Atunci când conștiința morală este reprimată 
şi sufocată în mod sistematic și metodic, se ajunge ori la conformismul 
occidental, ori la totalitarismul estic, în funcție de modul în care 
„valorile“ generalizate în mod exagerat îi sunt oferite omului sau ii 
sunt impuse cu forța de către societate. 


Cu toate acestea, nu e chiar atât de sigur că acest caracter conflictual 
este inerent valorilor. De fapt, posibilele interferenţe dintre zonele de 
acțiune ale valorilor pot fi pur și simplu aparente, din cauza faptului 
că ele iau naștere printr-o proiecție, adică prin ignorarea adevăratei 
lor dimensiuni. 


Din Viktor E. Frankl, Voința de sens. Fundamente și aplicaţii ale 
logoterapiei, Editura Trei, București, 2018, p. 54. 


Abia atunci când ignorám diferența de ordin ierarhic dintre două 
valori, acestea par să se întretaie, iar în spațiul dat de această 
suprapunere, ele se ciocnesc una de cealaltă — ca două sfere ce sunt 
proiectate din spațiul lor tridimensional într-un plan bidimensional si 
care, doar în mod aparent, se întrepătrund. 


Trăim într-o eră caracterizată de un sentiment al lipsei de sens. În 
această epocă a noastră, scopul educaţiei nu trebuie să fie doar acela 
de a transmite cunoștințe, ci și acela de a rafina conștiința morală, 
astfel încât omul să devină suficient de perspicace în a „auzi“ și 
interpreta solicitarea imanentă oricărei situaţii particulare. Într-o 
epocă în care cele zece porunci par să-și piardă pentru mulți 
valabilitatea, omul trebuie să devină capabil să perceapă cele 10 000 
de porunci încifrate în cele 10 000 de situaţii cu care viata il 
confruntă. Nu doar că viaţa lui i se va părea din nou plină de sens 
(plină de sens însemnând plină de sarcini), dar el însuși va fi imunizat 
împotriva conformismului si totalitarismului, pentru că doar o 
conștiință morală trează îl poate face „rezistent“, astfel încât să nu se 
supună conformismului si să nu se lase îngenuncheat în fata 
totalitarismului. 


Prin urmare, astăzi, mai mult decât oricând, educaţia înseamnă 
educație cu privire la responsabilitate. Trăim într-o societate a 
abundenței, dar această abundență nu este doar una de bunuri 
materiale, ci și o abundență de informaţii, o explozie informațională. 
Tot mai multe cărți și reviste se adună pe masa noastră de lucru. 
Suntem copleșiți de o multitudine de stimuli, care nu sunt doar de 
natură sexuală. Dacă omul vrea să supraviețuiască acestei revărsări de 
stimuli ce vine dinspre mijloacele de comunicare în masă, atunci el 
trebuie să ştie ce e important și ce nu, ce e esenţial și ce nu, într-un 
cuvânt, ce are sens și ce nu. 


48 J.C. Crumbaugh si L.T. Maholick: „The Case of Frankl’s «Will to 
Meaning»“, în Journal of Existential Psychiatry 4, 1963, p. 42. 


49 In latină: „ceea ce nu stim si nu vom sti niciodată“. (N.t.) 

Caracterul prereflexiv si ontologic al 
autointelegerii umane 


Cu cât un sens este mai amplu, cu atât mai greu poate fi înțeles. Un 
sens infinit nu este deloc comprehensibil pentru o ființă finită. În acest 
punct, știința se dă bătută, iar înțelepciunea preia cuvântul, mai exact, 
înțelepciunea inimii, despre care Blaise Pascal spunea odată: „La coeur 
a ses raisons, que la raison ne connaît point“°°. Si în Psalmi se 
vorbeşte despre „sapientia cordis“°'. În mod asemănător, putem vorbi 
si despre o autointelegere de sine prereflexivă și ontologică a omului. 
Doar o analiză fenomenologică clară și metodică a felului în care omul 
simplu, „omul de rând“, se înțelege pe sine ne poate ajuta să pricepem 
că a fi om înseamnă a fi confruntat în permanenţă cu situaţii care 
fiecare în parte reprezintă un dar și o sarcină în același timp. Sarcina 
pe care o primim din partea unei situații constă în realizarea sensului 
ei, iar darul pe care ea ni-l oferă este posibilitatea de a ne actualiza pe 
noi înşine, împlinindu-i sensul. Fiecare situaţie reprezintă un apel si o 
chemare pe care trebuie să o ascultăm și căreia trebuie să ne 
supunem. 


O analiză fenomenologică a experienţei imediate și nefalsificate a 
omului simplu, „de rând“, pe care o primim în mod direct de la acesta 
şi pe care nu avem altceva de făcut decât să o traducem în limbaj 
ştiinţific, ne-ar dezvălui nu doar faptul că omul este în căutarea unui 
sens — în virtutea voinţei sale de sens —, dar că el îl si găsește, 
și anume în trei maniere diferite. În primul rând, el vede un sens prin 
ceea ce face sau prin ceea ce creează. Apoi, el vede un sens prin ceea 
ce trăieşte, prin iubirea față de cineva. In al treilea rand, chiar și într-o 
situație disperată, în fata căreia el se află într-o stare de neputinţă, 
omul poate găsi, în anumite condiții, un sens. Ceea ce contează este 
atitudinea si postura cu care el își întâmpină destinul inevitabil si 
imuabil. Această atitudine îi permite să depună mărturie despre un 
lucru de care numai omul este capabil, și anume să transforme 
durerea și suferința într-un lucru pozitiv. Doresc să ilustrez această 
situație cu un fragment dintr-o scrisoare. Un student la medicină din 
Statele Unite îmi scrie: „Aici, în America, sunt înconjurat din toate 
părțile de oameni tineri de-o seamă cu mine, dar si de persoane mai in 
vârstă, ce caută cu disperare un sens al fiintárii lor umane. Unul dintre 
cei mai buni prieteni ai mei a murit de curând, tocmai pentru că nu a 
putut găsi un astfel de sens. Astăzi știu că as fi putut să-l ajut, grație 


logoterapiei, dacá ar mai fi ín viatá. Dar el nu mai este. Cu toate 
acestea, moartea lui má va ajuta mereu sá le pot fi aláturi tuturor 
celor aflati ín suferintá. Cred cá un motiv mai profund decát acesta nu 
poate exista. Ín ciuda durerii mele legate de moartea prietenului meu 
si în ciuda complicitátii mele la moartea lui, fiintarea lui — precum si 
fiinta-sa-care-nu-mai-este — este una pliná de sens. Dacá voi avea 
vreodatá suficientá fortá pentru a lucra ca medic si a má ridica la 
ináltimea responsabilitátii mele, atunci inseamná cá el nu a murit 
degeaba. Mai mult decât orice pe lumea asta îmi doresc sá pot 
împiedica repetarea unei astfel de tragedii, săise mai întâmple 
cuiva“. 


Nu există nicio situaţie în viata care să fie realmente lipsită de sens°”. 
Acest lucru se datorează faptului că aspectele aparent negative ale 
existenței umane, în special triada tragică formată din suferință, 
vinovăție și moarte, pot fi transformate în ceva pozitiv, atunci când 
sunt întâmpinate cu atitudinea si postura corecte. Omul simplu știe 
toate aceste lucruri, chiar dacă el nu este capabil să le verbalizeze. 
Omul de rând nu consideră despre sine, dintr-un fel de înțelegere de 
sine primordială, că persoana sa este un teatru de război în care se dă 
o luptă civilă între Eu, Se și Supraeu. Dimpotrivă, viaţa reprezintă 
pentru el o serie de situaţii în care el este pus, pe care într-un fel sau 
altul trebuie să le gestioneze, fiecare dintre ele având un sens anume, 
care-l priveşte doar pe el si care i se adresează doar lui. Această 
autointelegere primordială îi spune lui că trebuie să facă toate 
eforturile pentru a da de urma acestui sens. Fenomenologia nu face 
decât să traducă această autointelegere în limbajul științific. Ea nu 
emite judecăţi de valoare despre niște fapte oarecare, ci se mulțumește 
să constate aceste fapte cu privire la actele valorizante ale omului 
simplu. Logoterapia  retraduce cunoaşterea elaborată de 
fenomenologie cu privire la posibilitățile de a găsi un sens in viata în 
limbajul omului simplu, pentru a-i da și acestuia posibilitatea de a găsi 
un sens în viata. 


Considerăm că acest lucru este perfect posibil. În acest context, doresc 
să citez cazul unei infirmiere, care mi-a fost prezentat cu ocazia unui 
seminar pe care l-am ţinut în cadrul Departamentului de Psihiatrie de 
la Universitatea Stanford. Această pacientă suferea de un cancer 
inoperabil, iar ea știa acest lucru. Scăldată în lacrimi, ea a pășit în 
încăperea în care se adunaseră psihiatrii de la Stanford și, cu o voce 
suspinândă, ne-a povestit despre viaţa ei, despre copiii ei talentaţi și 
plini de succes, dar și despre dificultatea pe care o avea acum de a-și 
lua rămas-bun de la toate acestea. Recunosc că, până în acel moment, 
nu găsisem niciun punct de sprijin pornind de la care să introduc în 
discuţie vreun gând logoterapeutic de folos. Dar în fața posibilității de 


a transforma unul dintre cele mai negative lucruri din ochii ei, lásarea 
în urmă a acelui lucru prețios pentru ea, în ceva pozitiv, plin de sens, 
situația s-a schimbat. A fost suficient să o întreb ce crede că ar spune, 
într-o astfel de situație, o femeie care nu a avut copii. Sunt convins că 
nici viata unei femei fără copii nu trebuie să rămână în niciun caz 
lipsită de sens. Dar pot să-mi imaginez foarte bine că o astfel de 
femeie ar fi întâi disperată, tocmai pentru că nu avea pe nimeni și 
nimic acolo pe care ea „trebuia acum să-l lase în urmă“ când se 
apropia momentul de a-și lua rámas-bun de la lume. În această clipă, 
trăsăturile chipului ei s-au luminat. Dintr-odată, pacientei i-a fost clar 
că cel mai important lucru nu-l reprezintă faptul că trebuie să ne luăm 
rămas-bun, pentru că mai devreme sau mai târziu cu toţii trebuie să 
facem asta. Lucrul cu adevărat important este faptul că există ceva de 
care trebuie să ne despártim. Ceva ce putem lăsa în urma noastră în 
ziua în care ne-a sunat ceasul, ceva ce reprezintă realizarea sensului și 
a noastră înşine. Greu de descris ușurarea resimţită de pacientă după 
ce dialogul nostru socratic a luat această întorsătură copernicană. 


Aș dori în continuare să compar intervenţia în stil logoterapeutic cu 
intervenţia în stil psihanalitic, asa cum aceasta din urmă reiese dintr-o 
lucrare a lui Edith Weißkopf-Joelson (o adeptă americană a 
psihanalizei, convertită in prezent la  logoterapie): „Efectul 
demoralizant al negării unui sens al vieţii, în special al unui sens mai 
profund, inerent suferinței, poate fi ilustrat cu ajutorul unei 
psihoterapii aplicate de o terapeută freudiană unei femei ce suferea de 
un cancer incurabil“. Weißkopf-Joelson continuă, dându-i cuvântul lui 
K. Eissler: „Pacienta a făcut o comparaţie între plenitudinea de sens a 
vieţii ei de mai demult cu lipsa de sens din situația prezentă. Pe de 
altă parte, inclusiv acum, când nu mai putea să lucreze în meseria ei și 
trebuia să stea întinsă în pat mai multe ore pe zi, viata ei părea, totuși, 
să aibă un sens, spunea ea, prin faptul că existenţa ei era importantă 
pentru copiii ei, ea având astfel o misiune de îndeplinit. Dar, odată ce 
va fi internată, fără speranța de a se mai putea întoarce vreodată 
acasă, si odată ce nu va mai fi capabilă să se miște din pat, teama ei 
era că se va transforma într-un bot de carne inutilă si fetidă, viata ei 
pierzându-și astfel orice sens. Era dispusă să suporte toate durerile, 
atâta vreme cât acest lucru mai avea încă un sens. Dar de ce voiam să 
o condamn să suporte toată suferinţa și într-o fază in care viata isi va 
fi pierdut deja sensul? I-am răspuns că, după părerea mea, făcea o 
mare eroare, pentru că întreaga ei viață era una lipsită de sens și nici 
nu avusese vreodată unul, încă dinainte de a se îmbolnăvi. Găsirea 
unui sens în viață, am mai completat, era un lucru pe care 
filosofii încă se chinuiau în van să-l realizeze, iar singura diferență 
dintre viaţa ei din trecut și cea prezentă consta pur și simplu în faptul 


că în cea anterioară ea putuse sá creadă încă într-un sens al vieţii, pe 
cánd ín cea actualá nu mai putea face acest lucru. Ca atare, am insistat 
eu, ambele faze ale vietii ei erau lipsite de sens ín mod absolut. 
Confruntatá cu aceastá perspectivá, pacienta a reactionat printr-o stare 
de perplexitate, recunoscând că nu putea să înțeleagă întru totul ce-i 
spuneam, așa că a izbucnit in plâns“55. 


Nu doar că Eissler nu i-a insuflat pacientei credința că și în suferință 
putem găsi un sens, dar mai mult decât atât, el i-a răpit-o si pe aceea 
că întreaga viata ar putea avea chiar și cel mai mărunt sens. Ne 
întrebăm cum ar putea nu doar un psihanalist, ci si un terapeut 
comportamental să abordeze aceste situații ce tin de tragismul 
condiției umane, precum propria moarte sau moartea cuiva apropiat. 
Unul dintre reprezentanţii cei mai de seamă ai teoriei schimbării 
comportamentale ne spune că, în astfel de cazuri, „pacientul ar trebui 
să stabilească contacte telefonice cu cei apropiaţi, să taie gazonul sau 
să spele vasele, iar terapeutul să laude sau să gratifice aceste activități 
ale pacientului“°*, 


Dacă în suferința autentică pot detecta o ultimă posibilitate, cu 
siguranţă cea din urmă, de a găsi un sens, atunci ceea ce fac nu este să 
acord primul ajutor, ci ultimul. Vă ofer în continuare transcrierea unui 
dialog înregistrat dintre mine si o pacientá, ce a avut loc în cadrul 
unuia din cursurile mele clinice. Discutia cu această pacientă s-a 
desfășurat în fata auditoriului meu format din studenţi la medicină, 
filosofie și teologie. Se înțelege de la sine că discuţia a fost una 
spontană si improvizată, de la început până la sfârșit. Pacienta avea 
80 de ani si suferea de un cancer inoperabil. 


Frankl: „Stimată doamnă Kotek, când vă uitati în urmă la viața 
dumneavoastră lungă, ce părere aveți? Ati avut o viata frumoasă?“ 


Pacienta: „Ah, domnule profesor! Trebuie să recunosc că am avut într- 
adevăr o viață bună. A fost atât de frumoasă! Și trebuie să-i 
mulțumesc lui Dumnezeu pentru toate lucrurile pe care mi le-a dăruit. 
Am mers la teatru, am ascultat concerte. Familia în a cărei casă am 
slujit în Praga timp de mai multe decenii mă lua câteodată la concerte. 
Si pentru toate aceste lucruri frumoase îi sunt recunoscătoare lui 
Dumnezeu!“ 


Însă eu am vrut să-i aduc în conştient disperarea ei inconștientă și 
refulată. Trebuia să lupte cu ea, asa cum a luptat Iacob cu îngerul, 
până când acesta l-a binecuvântat. Trebuia să o aduc până în punctul 
in care ea însăşi să-şi poată binecuvânta propria viata, să poată spune 
„Da!“ destinului ei ce nu mai putea fi schimbat. Deși sună paradoxal, 


am vrut sá o fac sá se îndoiască de sensul vieţii ei în plan conștient — 
căci în plan inconștient ea se îndoia deja de acest sens, doar că își 
refulase disperarea. 


Frankl: „Vorbiti despre niște trăiri atât de frumoase, doamnă Kotek! 
Dar toate acestea vor dispărea în curând, nu-i așa?“ 


Pacienta (gânditoare): „Da, toate astea se vor termina în curând“. 


Frankl: „Credeţi că prin asta toate lucrurile frumoase pe care le-aţi 
trăit dispar cu totul de pe lume? Că vor deveni astfel lipsite de 
valoare, că vor fi distruse?“ 


Pacienta (aflată în continuare într-o stare de reflecţie): „Aceste lucruri 
frumoase pe care le-am trăit...“ 


Frankl: „Credeţi că cineva poate să șteargă cu buretele fericirea pe 
care ati trăit-o? Credeţi că cineva o poate anula?“ 


Pacienta: „Aveţi dreptate, domnule profesor, nimeni nu poate anula 
ceea ce am trăit“. 


Frankl: „Poate cineva să șteargă bunătatea pe care ati întâlnit-o în 
viata dumneavoastră?“ 


Pacienta: „Nu, nici acest lucru nu se poate întâmpla“. 


Frankl: „Poate cineva să facă să dispară ceea ce ati realizat și obținut 
prin forțele proprii?“ 


Pacienta: „Aveţi dreptate, domnule profesor, nimeni nu poate să facă 
acest lucru“. 


Frankl: „Sau ar putea oare cineva desființa tot ceea ce ati înfruntat cu 
vitejie si curaj? Ar putea cineva să înlăture aceste lucruri din trecutul 
dumneavoastră? Dintr-un trecut în care ati conservat și cules toate 
aceste lucruri? În care ati păstrat si înmagazinat?“ 


Pacienta (miscatá acum până la lacrimi): „Nimeni nu poate să facă 
asta. Nimeni!“ (După un oarecare timp:) „E-adevărat că am avut mult 
de suferit. Dar am încercat să accept loviturile pe care mi le-a dat 
viata. Vedeţi, domnule profesor, eu consider că suferința este o 
pedeapsă. Eu cred în Dumnezeu“. 


În ceea ce mă priveşte, nu mi-as fi luat niciodată dreptul de a vorbi 
despre sens în lumina unui sens religios si de a lăsa apoi lucrurile la 


latitudinea pacientei. Ínsá de indatá ce atitudinea religioasá pozitivá a 
pacientei a ieșit la iveală, am socotit că nu mai exista niciun obstacol 
în calea includerii ei în psihoterapie. 


Frankl: „Dar nu credeți că suferința poate reprezenta si o încercare? N- 
am putea privi lucrurile și în sensul că Dumnezeu a vrut să vadă 
capacitatea doamnei Kotek de a suporta? Iar la final, el ar trebui să 
admită: «Da, le-a îndurat pe toate cu curaj!» Și acum v-as ruga să-mi 
spuneți ce părere aveţi, arputea oare cineva să anuleze aceste 
realizări?“ 


Pacienta: „Nu, nimeni nu poate să facă acest lucru“. 
Frankl: „Aceste lucruri rămân, nu-i așa?“ 
Pacienta: „Cu siguranţă că rămân!“ 


Frankl: „Doamnă Kotek, nu doar că ati reușit să realizați tot felul de 
lucruri în viața dumneavoastră, dar ati scos tot ce era mai bun posibil 
chiar și din suferința dumneavoastră! Și, din acest punct de vedere, 
sunteți un model pentru pacienţii noștri! Îi felicit pe ceilalți pacienți, 
colegii dumneavoastră de suferință, pentru faptul că vă pot lua ca 
exemplu!“ 


În acest moment, auditoriul a izbucnit în aplauze! Dar eu m-am întors 
din nou spre femeia în vârstă: „Vedeţi, doamnă Kotek? Aceste aplauze 
vă aparţin, ele sunt dedicate vieții dumneavoastră, care reprezintă o 
mare realizare. Puteţi să fiți mândră de o asemenea viata! Cât de 
puțini sunt oamenii care pot fi mândri de viata lor! Doresc sá vă spun, 
doamnă Kotek, că viata dumneavoastră reprezintă un monument, un 
monument pe care nicio persoană de pe lumea asta nu-l poate 
dărâma!“ 


Bătrâna a părăsit încet sala de curs. O săptămână mai târziu a murit. A 
murit ca Iov: încărcată de ani. În ultima sa săptămână de viata, femeia 
nu a mai fost deprimată. Dimpotrivă, era mândră și plină de credință. 
Se pare că am reușit să-i arăt că si viata ei fusese una plină de sens, 
dar, în același timp, că şi suferința ei avea un sens profund. După cum 
spuneam, înainte femeia se simtise apăsată de grija de a nu fi trăit 
decât o viata inutilă. Însă ultimele ei cuvinte, asa cum au fost ele 
consemnate în fișa ei medicală, au fost următoarele: „Viaţa mea e un 
monument, asa le-a spus domnul profesor studenţilor din sală. Viața 
mea nu a fost deci în zadar...“ 


50 În franceză: „Inima are ratiunile ei, pe care rațiunea nu le înţelege“. 
(N.t.) 


51 În latină: „înţelepciunea inimii“. (N.t.) 


52 După cum descrie Thomas D. Yarnell, cu ajutorul testului „sensului 
in viata“ („Purpose in Life Test“) s-a putut stabili faptul că nici la cei 
40 de membri ai forțelor aeriene și nici la cei 40de pacienți 
schizofrenici internați nu s-a putut găsi nici măcar o minimă corelație 
între sentimentul de a fi găsit un sens si vârsta lor, respectiv 
coeficientul lor de inteligență. Acest rezultat confirmă observaţia lui 
Crumbaugh, conform căreia testul „sensului în viata“ nu corelează nici 
cu nivelul de educaţie. După toate aparențele, omul este capabil sa 
găsească un sens în viață independent de lucruri, precum vârsta sa, 
coeficientul de inteligență și nivelul educațional, conchide Yarnell. 
(„Purpose in Life Test: Further Correlates“, în Journal of Individual 
Psychology 27, 76, 1972.) Rezultate similare au reieșit și în urma 
muncii de cercetare efectuată de Augustine Meier, bazată de asemenea 
pe teste. Acest lucru a fost valabil nu doar cu privire la nivelul de 
educație, ci si în raport cu genul masculin, respectiv feminin, precum 
si cu trăsătura de credincios, respectiv necredincios. (Frankl’s „Will to 
Meaning“ as Measured by the Purpose in Life Test in Relation to Age 
and Sex Differences, disertaţie, Univ. din Ottawa, 1973.) Meier 
consideră aceste rezultate statistice ca „fiind compatibile cu teoria lui 
Frankl care afirmă că toți oamenii sunt capabili să găsească scopuri 
pline de sens, în jurul cărora să-și orienteze viețile“. 


53 K, Eissler, The Psychiatrist and the Dying Patient, New York, 1955, 
p. 190. 


54 J. Wolpe, în American Journal of Psychotherapy 25, 1971, p. 362. 

Omul în căutarea sensului ultim”? 


Doamnelor și domnilor, atunci când vine un conferenţiar de la Viena, 
cu siguranță că vă aşteptaţi ca el să vorbească cu accent vienez. Într- 
adevăr, vorbesc cu accent vienez. Dacă el este însă și psihiatru, atunci 
vă așteptați, de asemenea, ca el să-și înceapă conferința invocându-l 
pe Sigmund Freud. De ce nu? Cu toţii am învăţat de la Freud să vedem 
în om o ființă preocupată în principiu de un singur lucru: de căutarea 
plăcerii. În definitiv, Freud a fost cel care a introdus conceptul de 
„principiu al plăcerii“, iar coexistenta unui principiu al realității nu 
contrazice sub nicio formă ipoteza lui, conform căreia căutarea 
plăcerii reprezintă motivaţia de bază a omului. După cum însuși Freud 
a subliniat în mai multe rânduri, principiul realităţii se află în slujba 
principiului plăcerii, în sensul că el reprezintă o „modificare“ a 
principiului plăcerii. Astfel, Eul ascultă de principiul realității „care 
dorește si el de fapt să obțină pläcere“°® si care „într-un anumit sens 
reprezintă o extindere a principiului plăcerii cu alte mijloace“°”. În 
acest fel, „o plăcere momentană, nesigură în urmările ei, e 
abandonată, însă doar pentru a câștiga în acest nou mod o plăcere 
sigură, care apare mai târziu“58. Dar cu toate acestea, nu avem voie sá 
trecem cu vederea sau să uităm faptul că principiul plăcerii — cel 
putin asa cum îl descrie Freud — nu se află, la rândul lui, decât in 
slujba unui alt principiu mai cuprinzător, si anume în serviciul 
principiului homeostaziei, în sensul lui B.W. Cannon°°. Scopul acestui 
principiu îl constituie reducerea tensiunilor interne, în vederea 
menţinerii sau restabilirii echilibrului interior. Tot astfel a descris 
Freud și „aparatul psihic“, „intenţia“ lui fiind aceea de a „domina și 
suprima mulțimea de stimuli, de mărimi de excitație“ 60. 


Ceea ce lipseşte dintr-o astfel de imagine a omului este nici mai mult, 
nici mai putin decât acea caracteristică fundamental ontologică a 
fiintárii umane (Dasein), pe care eu o numesc transcenderea de sine a 
existenței. Prin aceasta vreau să spun că tot ceea ce tine de ființa 
umană trimite la ceva mai înalt decât sine, la ceva diferit de ea 
însăși — la ceva sau la cineva! Cu alte cuvinte, omul nu este 
preocupat în mod profund și ultim de niște condiţii interioare 
oarecare, indiferent că e vorba de plăcere sau de homeostazie, ci omul 
este orientat spre lume, spre lumea exterioară, în interiorul căreia el 
este preocupat de găsirea unui sens pe care să-l împlinească sau a unui 
om pe care să-l poată iubi. Datorită caracterului prereflexiv 
si ontologic al autoíntelegerii umane, individul știe cumva că el se 


poate actualiza tocmai în măsura în care el uită de sine. Dar el poate 
uita de sine doar în măsura în care poate servi unei cauze mai înalte 
decât el însuși sau poate iubi o persoană, alta decât el. 


Se pare că nici cea de-a doua dintre cele două școli vieneze clasice de 
psihoterapie — psihologia individuală a lui Alfred Adler— nu ia 
suficient în considerare transcenderea de sine a existenței. Adler 
privește omul ca pe o ființă dornică să-şi depășească o anumită stare 
interioară — sentimentul de inferioritate —, de care încearcă să scape 
prin dezvoltarea unei stráduinte către superioritate — un concept 
congruent în mare măsură cu „voința de putere“ a lui Nietzsche. 


Atâta timp cât teoria motivatiei pivoteazá în jurul „voinței de 
plăcere“ — după cum am putea redenumi principiul plăcerii în sensul 
lui Freud — sau în jurul aspiratiei către superioritate, în sensul lui 
Adler, vorbim despre psihanaliză ca „psihologie abisală“. Prin 
contrast, o „psihologie a înălțimilor“! ar include în imaginea ei 
despre om și o anumită categorie de aspirații aflate „dincolo de 
principiul plăcerii“ și de voința de putere. Iar printre aceste tendinţe, 
căutarea sensului se află pe primul loc. Oskar Pfister recomandase 
deja în 1904 ca cercetarea să se orienteze în această direcție, afirmând 
că „în contrast cu psihanaliza, recunoașterea înălțimilor spirituale ale 
naturii umane este mai importantă, iar aceste înălțimi sunt la fel de 
puternice ca adâncurile ei“. 


Psihologia înălțimilor nu este un substitut pentru psihanaliză 
(înțeleasă ca „psihologie abisală“), ci reprezintă o completare a ei, 
chiar dacă e o completare indispensabilă. Fa se concentrează pe acest 
fenomen atât de specific omului, nevoia de sens — cea mai umană 
dintre toate nevoile umane. Din această perspectivă, ea se opune celor 
două teorii ale motivatiei, psihanaliza și psihologia individuală, prin 
conceptul de „voință de sens“®. 


În prezent, voinţa de sens este o nevoie frustrată la scară largă. Omul 
de astăzi este luat tot mai mult în stăpânire de un sentiment al lipsei 
de sens, care adesea este acompaniat de un sentiment de „vid 
interior“. Este vorba despre ceea ce eu am descris cu termenul de „vid 
existential“*?, În principal, acesta se manifestă sub formă de plictiseală 
și apatie. În timp ce plictiseala denotă o pierdere a interesului — a 
interesului fata de lume —, apatia indică o lipsă de inițiativă — 
inițiativa de a schimba ceva în lume, de a o îmbunătăți! 


Dar atât despre fenomenologia vidului existenţial! Ce putem spune 
însă despre răspândirea sa, despre epidemiologia sa? Dati-mi voie sá 
aleg la întâmplare un pasaj din Psihoterapia existenţială a lui Irvin D. 


Yalom**: „Astfel, din patruzeci de pacienţi, doisprezece (30 de 
procente) au avut probleme mari implicând sensul (cum reiese din 
autoevaluări si evaluările terapeutilor independenți)“. În ceea ce mă 
privește, eu nu cred că orice caz de nevroză (sau chiar de psihoză) 
poate fi explicat pe baza sentimentului lipsei de sens. Dar nu cred nici 
că sentimentul lipsei de sens conduce cu necesitate, în fiecare caz în 
parte, la nevroză. Cu alte cuvinte, nu orice nevroză este „noogenă“65, 
adică provine dintr-un vid existenţial, tot așa cum nici vidul 
existential nu este patogen în orice situație, deci cu atât mai putin 
patologic. Capacitatea de a ne întreba cu privire la sensul vieţii, dar și 
de a pune sub semnul întrebării acest sens este mai degrabă un 
privilegiu de care se poate bucura doar omul. Niciun animal nu-și 
ridică o asemenea întrebare, nici măcar gâștele cenușii cu care vorbea 
Konrad Lorenz. 


Dacă vidul existenţial nu poate fi considerat de natură noogenă sau 
psihogenă, el poate fi considerat în schimb o nevroză sociogenă. 
Societatea industrializată este axată pe satisfacerea tuturor nevoilor 
umane, iar corolarul ei, societatea de consum, este concentrată pe 
crearea continuă a unor noi și noi nevoi, pe care să le poată apoi 
satisface. Dar în acest tablou, tocmai cea mai umană dintre toate 
nevoile posibile, nevoia de sens, este cea care rămâne nesatisfăcută. 
Industrializarea vine la pachet cu urbanizarea și îl dezrădăcinează 
astfel pe om, înstrăinându-l de tradiţii și de valorile transmise prin 
aceste tradiții. În aceste condiții, înțelegem atunci de ce în special 
generaţia tânără este cea care suferă de sentimentul lipsei de sens, 
lucru demonstrat de cercetările empirice. Doresc să amintesc aici de 
sindromul nevrotic colectiv format din triada „dependență, 
agresivitate și depresie“, sindrom datorat sentimentului lipsei de sens. 
Pentru a má limita la un singur exemplu: dintre dependentii de 
droguri studiati de Stanley Krippner, 100% dintre ei sufereau de faptul 
că toate lucrurile li se păreau pur si simplu fără sens. 


Acum a sosit însă momentul să ne întrebăm: Ce înțelegem de fapt prin 
„sens“? În logoterapie, sensul nu reprezintă ceva abstract, ci este 
vorba despre un sens cât se poate de concret, mai exact, sensul concret 
al unei situaţii cu care o persoană, la fel de concretă, se confruntă. În 
ceea ce privește însă perceperea unui astfel de sens, trebuie spus că ea 
se situează undeva între o percepere detip Gestalt, în sensul 
psihologiei formei a lui Max Wertheimer, si o experiență de tip 
„Aha!“, în sensul conceptului lui Karl Biihler. Atât Kurt Lewin, cât si 
Max Wertheimer‘® au descris „caracterul de provocare“ inerent unei 
situații date. Într-adevăr, orice situație de viață cu care ne confruntăm 
reprezintă o provocare pentru noi, ne ridică o întrebare la care 
încercăm să oferim un răspuns prin faptul că actionám într-un fel sau 


altul în privinţa ei, într-un cuvânt, o receptám ca pe o chemare la 
luptá. Astfel, perceperea sensului se deosebeste de conceptul clasic al 
perceperii de tip Gestalt prin faptul cá, ín cazul celei din urmá, 
devenim brusc conștienți de o „figură“ ce se profileazá pe un „fundal“, 
în timp ce perceperea sensului, asa cum o înţeleg eu, poate fi definită 
drept conştientizarea subită a unei posibilități profilate pe fundalul 
realității. 


Nu cred că mai e nevoie să menţionăm faptul că noi, psihiatrii, nu 
suntem în poziția să le „prescriem“ pacienților noștri sensul vieții. 
Sensul nu poate fi dobândit printr-o rețetă. Însă ce putem face este să-i 
ajutăm pe pacienți să înţeleagă că în funcţie de posibilități, viata 
noastră este întotdeauna una plină de sens în orice condiţii și că asa 
va rămâne până în ultimul moment. Nu mai puţin de 20 de cercetători 
au adus dovezi empirice pentru susținerea ideii că omul este în mod 
fundamental capabil să găsească un sens în viata, independent de gen, 
vârstă, coeficient de inteligență (1Q), nivel de educaţie, structură de 
personalitate, mediu și — cel mai remarcabil — indiferent dacă este 
sau nu o persoană religioasă, iar dacă este religioasă, indiferent de 
confesiunea căreia îi aparține. Mă refer aici la lucrările lui Brown, 
Casciani, Crumbaugh, Dansart, Durlac, Kratochvil, Levinson, Lukas, 
Lunceford, Mason, Meier, Murphy, Planova, Popielski, Richmond, 
Roberts, Ruch, Sallee, Smith, Yarnell si Young. (Pe unii dintre acești 
cercetători i-ati putut vedea citați în capitolele de mai sus.) 


Rezultatele acestor cercetări științifice sunt în contradicție cu 
sentimentul lipsei de sens, dar confirmă caracterul prereflexiv si 
ontologic al înțelegerii umane de sine si a sensului. Analiza 
fenomenologică a acestor aspecte ne permite să aruncăm o privire 
asupra felului în care „omul de rând“ procedează cu privire la găsirea 
sensului în viata si la împlinirea lui. După toate aparențele, el are la 
dispoziţie trei căi. Pe prima dintre ele, omul ajunge la un sens printr-o 
acțiune pe care o întreprinde sau printr-o operă pe care o creează. A 
doua cale constă în faptul că omul are anumite trăiri sau întâlnește pe 
cineva; cu alte cuvinte, sensul poate fi găsit nu doar în muncă, ci și în 
iubire. În afară de aceste două căi, omul ştie că mai există o a treia 
cale ce-l poate conduce la sens: ori de câte ori se confruntă cu o 
situație pe care nu o poate schimba, el are întotdeauna posibilitatea 
să-și schimbe atitudinea față de acea situaţie — atitudinea si pe el 
însuși, crescând si maturizându-se, înălțându-se mai presus de sine. 
Acest lucru este valabil în egală măsură pentru toate cele trei 
componente ale „triadei tragice“, formate din suferință, vinovăţie și 
moarte. Suferinta o putem transforma în realizări si abilități, 
vinovăția — în capacitatea de schimbare, iar caracterul efemer al 
fiintárii umane — într-un îndemn la acțiuni responsabile”. 


Modul în care omul poate transforma o tragedie personală într-un 
triumf uman poate fi ilustrat cu ajutorul următoarei povești relatate 
de episcopul Georg Moser. La câţiva ani după cel de-al Doilea Război 
Mondial, un medic consultă o femeie evreică, care purta o brățară de 
aur încrustată cu dinți de lapte aparținând copiilor ei. Medicul 
remarcă: „Ce brățară frumoasă!“, la care femeia răspunse: „Da! Acest 
dintisor a fost al lui Miriam, acesta i-a aparținut lui Esther, acesta, lui 
Samuel...“ A insirat toate numele fiicelor și fiilor ei, în ordinea vârstei. 
„Nouă copii“, adăugă ea, „toți au murit în camera de gazare“. Socat, 
medicul întrebă: „Și cum puteţi trăi cu o astfel de brățară?“ Cu o voce 
reținută, femeia răspunse: „Am preluat în Israel conducerea unui 


orfelinat“.6® 


Dupä cum se vede, un sens poate fi extras si din suferintä, ceea ce 
demonstreazä cä sensul vietii este unul neconditionat. Dar acest lucru 
vrea sä insemne oare cä suferinta este indispensabilä pentru gäsirea 
unui sens? Nu, aceasta ar fi o gravă neînțelegere! În niciun caz nu 
vreau să spun că suferința este necesară, ci că sensul este posibil în 
ciuda suferinței, și nu neapărat prin suferință. Trebuie totuși să 
acceptăm că suferința este inevitabilă, cu alte cuvinte, cauza ei nu 
poate fi remediată și înlăturată, indiferent dacă e vorba despre o cauză 
biologică, psihologică sau sociologică. Dacă un carcinom poate fi 
operat, bineînţeles că pacientul va fi operat. Dacă un pacient vine în 
cabinetul nostru cu o nevroză, evident că vom face tot ceea ce ne stă 
în putință pentru a-l elibera de ea. lar dacă societatea este cea 
bolnavă, atunci vom apela la o acţiune politică, în măsura în care 
acest lucru este posibil. O suferință nenecesară este mai degrabă una 
masochistă, nu una eroică. 


Am afirmat la începutul discuţiei noastre că, pentru logoterapie, 
sensul înseamnă sensul concret al unei situaţii cu care este confruntată 
o persoană, de asemenea concretă. În afară de aceasta, mai există un 
sens ultim, mai cuprinzător. Cu cât un sens este mai cuprinzător, cu 
atât el este mai greu de înțeles. Este vorba despre sensul întregului, de 
sensul vieţii ca întreg. Si nu cred că există vreun psihiatru sau, în 
general, vreun om de știință care sá conteste, pe baza unor ipoteze a 
priori sau a unor premise de natură ideologică, până și simpla 
posibilitate a unui astfel de sens universal. (Care e altceva decât sensul 
specific, particular.) Dar cum se raportează „sensul concret al unei 
situații“ la acest sens universal? Apelând la o analogie, să ne gândim 
la un film. El este format din mii si zeci de mii de cadre distincte, 
fiecare dintre ele avându-și sensul lui. Dar nu putem descifra sensul 
întregului film decât spre finalul lui, cu condiţia sá fi înţeles întâi 
sensul fiecărei scene în parte. Nu același lucru se întâmplă si în viata? 
Sensul vieţii nu ni se revelează oare — dacă ni se revelează! — abia 


spre sfársitul ei? lar acest sens ultim nu depinde si el, la rándul lui, de 
împlinirea sau neîmplinirea sensului fiecărei situaţii în parte, în 
funcţie de cele mai bune cunoștințe pe care le avem la dispoziție? 


Am plecat de la premisa că sensul ultim scapă complet înțelegerii 
intelectuale. Dar putem apela la o extrapolare și doresc să vă prezint 
cu ajutorul unui exemplu concret ceea ce vreau să spun. Într-una din 
zile m-am nimerit într-o ședință terapeutică de grup, condusă de 
asistentul meu, dr. K. Grupul tocmai discuta cazul unei femei care 
încercase să se sinucidă după ce băiatul ei în vârstă de 11 ani murise 
din cauza unei apendicite. Femeia fusese internată în clinica noastră. 
M-am alăturat discuţiei spunând: „Imaginati-vä că unei maimuțe i se 
fac mai multe injecții dureroase, cu scopul de a obține un ser 
împotriva poliomielitei. Ar putea înțelege vreodată maimuța de ce 
trebuie să sufere?“ Grupul a răspuns la unison că bineînțeles că 
maimuța nu este capabilă să înțeleagă rationamentele omului care 
face experimente pe ea, pentru că ei nu-i este accesibilă lumea umană, 
nu poate intra în dimensiunea ei. Am continuat cu următoarea 
întrebare: „Dar cum stau lucrurile în privinţa omului? Oare lumea lui 
este un fel de staţie finală, dincolo de care nu mai există nimic? Nu ar 
trebui să presupunem mai degrabă că și dincolo de lumea umană se 
află o lume inaccesibilă omului, o lume în care întrebarea cu privire la 
sensul suferinței umane și-ar putea găsi un răspuns?“69 Întâmplarea a 
făcut ca grupul să fie format din participanți complet nereligiosi. Însă 
cu toții au fost de acord că o astfel de lume, de o dimensiune mai 
înaltă decât cea umană, poate fi cel puţin imaginată, fără să trebuiască 
să credem în ea. Această lume îi este omului la fel de puţin accesibilă 
precum îi este maimutei dimensiunea umană. 


Dacă această lume, aflată într-o dimensiune mai înaltă decât cea 
umană, nu ne este accesibilă nici cu ajutorul „raţiunii pure“, nici cu 
ajutorul intelectului pur, cu alte cuvinte, ea nu este comprehensibilă 
nici pe cale pur raţională, nici pe cale pur intelectuală, atunci cu atât 
mai mult acest lucru este valabil în cazul oricărei încercări de natură 
științifică de a o înţelege. În acest fel se explică faptul că sensul ultim 
nu-şi găseşte locul în perspectiva științifică asupra lumii. Dar acest 
lucru înseamnă oare că însăși lumea ar fi lipsită de sens? Cred mai 
degrabă că, în privința sensului ultim, știința este oarbă. Schródinger 
avea dreptate atunci când afirma că științele exacte nu au capacitatea 
de a întrevedea sensul și finalitatea unui întreg. În interiorul granițelor 
științelor, sensul nu apare. Pur și simplu, secțiunea transversală a 
realităţii, la care recurge știința, nu întâlneşte acest sens. 


Să luăm, de exemplu, modelul lui Jacques Monod, care afirmă că orice 
formă de viata se naște din combinaţia dintre mutații si selecţie: 


„(...) la originea oricărei noutăţi, a oricărei creaţii în biosferă se află 
numai întâmplarea, hazardul. Pura întâmplare, doar întâmplare, 
libertate absolută, dar oarbă, chiar la rădăcina extraordinarului 
edificiu al evoluţiei: această noţiune centrală a biologiei moderne nu 
mai este astăzi o ipoteză printre altele posibile sau imaginabile. Ea 
este singura imaginabilá, fiind singura compatibilă cu datele 
observaţiei si experimentului. Și nimic nu ne permite să presupunem 
(sau să sperăm) că va trebui sau va fi posibil să revizuim concepțiile 
noastre în această privintá“”% Bineînţeles că mutatiile apar ca 
întâmplări pure în planul transversal al „științelor exacte“. Dacă 
știința nu poate sesiza niciun fel de teleologie, atunci trebuie să fim 
atenţi la felul în care ne referim la această lipsă: în planul de proiecție 
al științei, teleologia nu se manifestă, ea nu este atinsă de acest plan 
transversal. Însă acest lucru nu exclude faptul că ea ar putea să existe 
într-o dimensiune mai înaltă. Neacceptarea si negarea posibilității 
unei teleologii aparținând unei dimensiuni dincolo de cea științifică 
nu se mai numeşte empirism, ci filosofie, dar nu este vorba despre o 
filosofie condusă de o reflecţie critică, ci de una diletantistá si 
învechită. 


Sá ne imaginăm o linie curbă într-un plan vertical ce intersectează 
perpendicular un plan orizontal. Ceea ce rămâne în urma curbei în 
planul sectionat nu sunt altceva decât niște puncte de intersecție 
izolate, cinci puncte neconectate între ele. Însă lucrurile stau astfel 
doar în mod aparent, este doar o impresie faptul că ele nu ar fi 
conectate unele cu altele. În realitate, punctele sunt unite între ele de 
linia curbă, dar legăturile dintre ele nuse regăsesc în interiorul 
planului orizontal, ci în exteriorul acestuia, mai exact, deasupra și 
dedesubtul lui. 


Să încercăm să transpunem acum acest lucru și asupra acelor 
evenimente ce nu par să fie conectate între ele de un sens anume, de 
exemplu, asupra mutatiilor biologice aparent lipsite de sens. În planul 
transversal al „științei“, ele apar ca pure întâmplări, în timp ce sensul 
lor — indiferent că e unul „înalt“ sau unul „de jos“, în funcţie de locul 
unde se află curba, deasupra sau dedesubtul planului orizontal — se 
poate observa doar într-un alt plan, în cel transversal. Cu alte cuvinte, 
nu totul poate fi înţeles în acești termeni ai unor legături cu sens, deci 
în înțeles teleologic (legat de un scop ultim); unele lucruri nu pot fi 
explicate prin raportarea la o finalitate, ci doar cauzal. Dar, cel puţin, 
putem înțelege astfel de ce lucrurile sunt și trebuie să fie într-un 
anume mod, de ce un lucru este și trebuie să fie aparent lipsit de sens 
si cum, în pofida acestei situaţii, putem crede într-un sens ascuns în 
fundal sau aflat într-un plan mai înalt, unde trebuie să-l urmăm”!. 


Acolo unde ştiinţa renunță, credinţa îi ia locul. Dacă un lucru nu este 
cognoscibil, asta nu înseamnă că el este de necrezut. E-adevărat, nu 
putem ști pe cale intelectuală dacă până la urmă totul e lipsit de sens 
sau dacă există un sens ascuns în spatele oricărui lucru. Însă chiar 
dacă nu putem oferi un răspuns intelectual la această întrebare, putem 
lua, totuși, fata de ea, o decizie existențială. Dacă argumentele pro si 
contra privitoare la întrebarea dacă lucrurile au un sens ultim sunt în 
număr egal, atunci putem înclina balanța așezând greutatea propriei 
noastre ființe în talerul argumentelor pro. Tocmai acest lucru 
înseamnă a ne decide pentru una dintre cele două posibilități de 
gándire”?. În fata lor, omul cu credintä-in-sens își dă acordul: „Asa sá 
fie! Amin! Mă decid să actionez «ca si cum» viața ar presupune o 
capacitate nelimitată de înţelegere, deasupra capacității noastre finite, 
adică ar presupune un «supra-sens»“. Într-un plan secund, se 
cristalizează o definiție în adevăratul sens al cuvântului: „Credinţa nu 
este o formă oarecare de gândire, ce se restrânge la realitatea care este 
gândită, ci este o formă de gândire sporită de existentialitatea celui 
care gändeste“”°. 


Si cum procedează bărbatul sau femeia „de rând“ atunci când sunt 
confruntati cu ,non-cognoscibilul“? Sau am putea reformula 
întrebarea în felul următor: V-aţi aflat vreodată pe o scenă? Daca da, 
atunci vă amintiți cu siguranță că din cauza luminii reflectoarelor, 
vedeati în fața dumneavoastră mai degrabă o mare gaură neagră decât 
publicul”. În ciuda acestei „orbiri“, nu v-a trecut prin minte sá vă 
indoiti de prezenţa spectatorilor în sală, nu-i asa? Ei bine, acest lucru 
este valabil pentru majoritatea populației de pe planeta noastră: orbiti 
de „aparenţa“ cotidianitátii, majoritatea oamenilor umple „marea 
gaură neagră“ cu simboluri. Omul are deci această nevoie „să vadă 
ceva“ în nimicul cu care se confruntă — ceva sau, mai bine zis, pe 
cineva. Din acest punct de vedere, acest om este pe aceeași lungime de 
undă cu existentialismul, care, așa cum îl înțeleg eu, se reduce la 
următoarea teză: „Nothingness is really no-thing-ness“ (Nimicul 
înseamnă a-nu-fi-un-lucru). Asta înseamnă că o ființă ultimă ca 
pandant al „sensului ultim“ —, într-un cuvânt: Dumnezeu, nu este un 
lucru oarecare printre toate celelalte, ci este chiar „fiinţa însăși“, după 
cu o numește Martin Heidegger. De unde reiese că nu putem așeza pur 
si simplu pe același nivel această „supra-fiintä“ (dacă-mi permiteti să o 
numesc astfel), aflată cumva deasupra acestei lumi, cu ,fiintárile- 
aflate-în-lume“ (Martin Heidegger) care populează această lume, adică 
cu lucrurile „mundane“. Ar însemna să cădem în aceeași eroare pe 
care a făcut-o un băieţel când mi-a spus odată că el știe foarte exact ce 
vrea să se facă atunci când va fi mare: „acrobat de circ sau 
Dumnezeu“. El vorbea despre Dumnezeu ca si cum a fi Dumnezeu era 
o meserie printre multe alte meserii. 


Să ne întoarcem acum la simbol. Prăpastia, ca să nu zic abisul, dintre 
simbolizant și acel ceva care e simbolizat devine dureros de evidentă 
în cazul supra-fiintei. Doar pentru că simbolul nu poate, pur si simplu, 
să fie vreodată identic cu lucrul pe care îl reprezintă, acest lucru nu 
constituie o justificare pentru noi să ne abtinem sau să renuntám la 
acțiunea simbolizării. Să ne gândim la un tablou înfățișând un peisaj și 
un cer deasupra lui. Orice pictor sau cel puţin orice reprezentant al 
realismului „ne va face să ne îndreptăm privirea“ către cer, pictând 
câțiva nori. Dar norii nu sunt oare tocmai acel lucru care nu este 
identic cu cerul? Norii mai degrabă ne fură privirea și ne împiedică să 
vedem cerul în mod direct. Si, cu toate acestea, norii sunt simbolul cel 
mai potrivit și mai simplu pentru reprezentarea cerului. 


În mod similar, și divinul este simbolizat în general cu ajutorul a ceva 
ce el nu este. Atributele divine sunt și rămân pur și simplu 
caracteristici umane, dacă nu chiar prea umane. Nici Dumnezeu nu 
este scutit de portretizarea sa într-o formă mai mult sau mai putin 
antropomorfă. Din cauza acestor ingrediente antropomorfe, ar trebui 


oare sá respingem ín totalitate dimensiunea religioasá? Dar oare nu 
chiar apropierea (asimptoticá), la un nivel mai degrabá simbolic decát 
abstract, de secretul si misterul adevárului ultim ne conduce la un 
rezultat mai bun? Konrad Lorenz, da, insusi Konrad Lorenz, a fost cel 
care, în cadrul unui interviu televizat recent, a declarat următoarele: 
„Dacă veţi compara veridicitatea concepţiei despre lume a unei täränci 
de la munte cu cea a lui B.F. Skinner, veţi descoperi că táranca, cea 
care crede în concepția imaculată a Mariei, în Domnul cel iubit și în 
toți sfinții, este mai aproape de adevăr decât behavioristul“75. 


Pe de altă parte, bineînţeles că vom da peste tot felul de capcane dacă 
ne vom apropia într-un mod necritic de antropomorfism. Putem ilustra 
acest lucru cu următoarea glumă: „La ora de religie, profesorul le 
vorbeşte copiilor despre minunile făcute de Dumnezeu: «A fost odată 
un bărbat sărac, a cărui soție murise pe patul de naștere. Bărbatul nu 
avea bani să-și poată permite o dădacă, așa că Dumnezeu a înfăptuit o 
minune și a făcut în așa fel încât bărbatului a început să-i crească o 
pereche de sâni. Acum, el putea să-și alăpteze singur bebelușul». La 
auzul acestei poveşti, unul din băieţii din clasă întreabă: «Sincer să fiu, 
nu prea înțeleg, domnule profesor! N-ar fi fost mai simplu dacă 
Dumnezeu ar fi făcut în așa fel încât bărbatul să găsească pe stradă, 
aparent din întâmplare, niște bani? El şi-ar fi permis astfel o doicá, iar 
Dumnezeu nu ar fi trebuit să înfăptuiască nicio minune». La care 
profesorul răspunde: «Prostule! Dacă Dumnezeu poate să facă o 
minune, de ce să arunce cu banii pe fereastra?!»“7® 


Putem să definim acum religia ca pe un sistem de simboluri — și e 
vorba de niște simboluri pentru acele lucruri pe care nu le putem 
cuprinde în concepte și pe care nu le putem exprima în cuvinte. Dar 
nevoia de a crea și de a utiliza simboluri nu este oare o caracteristică 
fundamentală a condiției umane? lar capacitatea de a vorbi și de a 
înțelege cele spuse nu este oare o trăsătură constitutivă a ființei 
umane? Din acest motiv, este legitim să definim diversele limbi 
particulare, dezvoltate de omenire pe parcursul istoriei sale, tot ca pe 
niște „sisteme de simboluri“. 


Dar atunci când comparăm religia cu limba, trebuie să ținem cont de 
faptul că nimeni nu este îndreptățit să susțină faptul că limba lui 
maternă ar fi superioară tuturor celorlalte limbi. Omul poate ajunge la 
adevăr în orice limbă, la unicul adevăr, la fel cum poate greși sau 
minți în orice limbă. Si tot astfel, omul poate ajunge la Dumnezeu cu 
ajutorul oricărei religii — la unicul Dumnezeu””. Altfel spus, noi ne 
confruntăm nu doar cu un pluralism lingvistic, ci și cu unul religios, 
lucru reprezentat de faptul că religia ni se prezintă sub forma unei 
multitudini de confesiuni. La fel, niciuna din aceste confesiuni nu 


poate pretinde pentru sine supremaţia în raport cu toate celelalte. 
Ne putem imagina că, mai devreme sau mai târziu, 
pluralismul religios va fi depășit și înlocuit de un universalism 
religios? Nu cred. Nu cred că este probabil ca un fel de esperanto 
religios să-și facă apariția. Dimpotrivă! Cred că ceea ce se intrezáreste 
nu este o religiozitate universală, ci o religiozitate personală, profund 
personalizată, care-i va permite oricărei ființe umane să-și găsească 
propriul ei limbaj când i se adresează lui Dumnezeu”®. Gordon W. 
Allport privește în special hinduismul ca pe o „formă rară de religie 
instituțională, ce recunoaște individualitatea ultimă a sentimentului 
religios“79. 


Acest lucru implică oare faptul că vor dispărea diversele confesiuni, 
respectiv organizaţiile și instituţiile lor? Nici asta nu cred, pentru că 
oricât de diferite ar fi între ele multiplele stiluri personale prin care 
oamenii caută sensul ultim și oricât de diverse sunt modurile în care i 
se adresează fiinţei supreme, există si vor continua întotdeauna să 
existe și anumite ritualuri și simboluri comune. Tot astfel, deși există o 
mulțime de limbi, unele din ele împărtășesc un alfabet comun. 


Recunosc că, pentru mine, religia în sensul cel mai larg al cuvântului 
are prea putin de-a face cu acea concepție confesională limitată si cu 
consecințele ei; religia nu înseamnă, pentru mine, acea perspectivă 
religioasă mărginită ce vede în Dumnezeu o simplă ființă preocupată 
doar de atragerea unui număr cât mai mare de oameni care să creadă 
în el, sub forma prescrisă de una dintre aceste confesiuni. „Pur și 
simplu, crede!“, ni se spune, „și totul va fi OK!“. Dar nu pot să-mi 
imaginez că are sens momentul în care o biserică îmi cere să cred. Eu 
nu pot să vreau să cred, asa cum nu pot să vreau să iubesc, deci nu má 
pot forța să iubesc, la fel cum nu pot sá má constrâng să sper, în 
pofida realității pe care o cunosc. Există pur și simplu lucruri care nu 
pot fi „vrute“ și care, din acest motiv, nu pot apărea la o simplă 
comandă sau la un simplu ordin. De exemplu, nu pot să râd la 
comandă. Dacă cineva vrea ca eu să râd, atunci trebuie să mă facă să 
râd, spunându-mi, de pildă, o glumă. Tot astfel stau lucrurile și în 
privinţa iubirii si a credinţei: ele nu pot fi manipulate. Ca fenomene 
intentionale, iubirea și credința se ivesc mai degrabă atunci când un 
conținut si un obiect adecvat își fac apariția. Dacă vrem să 
determinăm pe cineva să creadă în Dumnezeu, atunci trebuie să i- 
l prezentăm pe Dumnezeu într-o formă plauzibilă („believable“), dar 
mai ales, noi înșine trebuie să actionám într-un mod credibil 
(„credible“). Cu alte cuvinte, trebuie să procedăm exact invers decât 
o fac acele confesiuni care aparent n-au nimic mai bun de făcut decât 
să lupte una împotriva celeilalte și să-şi fure una alteia credincioșii. 


Vorbeam mai ínainte de o religiozitate cu ajutorul cáreia fiecare din 
noi isi va putea găsi propriul său limbaj personal atunci când i se 
adresează lui Dumnezeu. Într-adevăr, relația Eu-Tu, în care Martin 
Buber vede esența existenţei spirituale, isi găsește încununarea în 
rugăciune, in special în structura ei dialogală. Însă trebuie să ținem 
cont de faptul că nu există doar dialoguri inter-personale, ci si intra- 
personale, și anume discuţiile cu noi înșine, solilocviile. În acest 
context, aș dori să vă fac cunoscută o definiție a lui Dumnezeu, 
o definiție operaţională, la care am ajuns la vârsta de 15 ani, moment 
de care îmi amintesc foarte bine. Definiția mea sună în felul următor: 
Dumnezeu este partenerul celor mai intime dialoguri cu noi înșine. În 
mod concret, acest lucru înseamnă că ori de câte ori suntem singuri cu 
noi înșine, ori de câte ori vorbim cu noi în cea mai amplă solitudine și 
cu cea mai mare sinceritate, cel căruia ne adresăm în astfel de discuţii 
poate fi numit în mod legitim Dumnezeu, indiferent dacă ne 
considerăm atei sau credincioși. În contextul unei definiții 
operaționale, această diferențiere devine irelevantă. Definiţia noastră 
rămâne neatinsă de separarea între o concepție despre lume de natură 
teistă si una ateistă. Diferenţa isi face simțită prezența doar atunci 
când una dintre cele două tabere susține că e vorba doar despre niște 
monologuri și nimic mai mult, în timp ce cealaltă tabără consideră că 
omul poartă „dia-loguri“, indiferent că e sau nu conștient de acest 
lucru, cu o alteritate, deci cu o persoană diferită de sine. Dar oare e 
chiar atât de important dacă „solitudinea supremă“ este sau nu o 
simplă solitudine aparentă? Oare lucrul cu adevărat important nu îl 
constituie faptul că ea aduce cu sine acea stare de „onestitate 
supremă“? Și dacă există Dumnezeu, sunt oricum sigur că nu se va 
supăra dacă un individ îl va confunda cu „sine“ în dialogul interior, 
redefinindu-l. Întrebarea este dacă în realitate există atei adevărați. În 
cartea de față am prezentat câteva reflecții care sugerează faptul că în 
fond, în adâncul inconştientului nostru, fiecare dintre noi este 
credincios, cel putin în sensul larg al termenului, oricât de refulatá sau 
îngropată ar fi această credinţă. Dacă Freud susținea odată că omul nu 
doar că este adesea cu mult mai imoral decât crede, dar este în același 
timp si mult mai moral decât gândește, atunci putem adăuga, si noi, 
că de multe ori, omul este mult mai religios decât ar vrea să admită. 
Această ubicuitate a credinței — chiar și de-ar fi să ne referim doar la 
cea inconștientă si în înțelesul unei credințe într-un sens ultim — 
explică faptul (demonstrat empiric) că ateii declarați nu sunt mai 
puţini capabili să-și găsească un sens în viata decât cei care se 
consideră credincioși. 


Nu e de mirare că o astfel de religiozitate inerentă, deși neexplicită, 
este capabilă să sfideze foarte mult atât condiţiile și circumstanţele 


exterioare, cát si pe cele interioare. De exemplu, doctorii din sectia 
mea au încercat odată sá stabilească, în cadrul unui grup neselectat de 
pacienţi, corelatiile care există între imagoul tatălui și viața lor 
religioasă. În mod ciudat, dintre 23 de persoane care avuseseră șansa 
unei educatii adecvate, doar 16 aveau o relație bună cu Dumnezeu, în 
timp ce celelalte 7 renuntaserá la credința lor. Din 13 persoane ce 
crescuseră sub auspiciile unui imago patern negativ, doar două puteau 
fi calificate drept nereligioase, în timp ce celelalte 11 reușiseră să-şi 
găsească drumul către o viata religioasá?!, 


Acestea fiind spuse cu privire la impactul educaţiei, ne putem întreba 
în continuare cum stau lucrurile in privința influenței 
mediului? Pe baza experienței mele profesionale si a celei personale, 
îndrăznesc să afirm că, pentru majoritatea covârșitoare a prizonierilor 
credincioși din lagărele de concentrare, Dumnezeu „nu a murit“. Prin 
aceasta, doresc să iau poziție împotriva afirmațiilor unui rabin 
american, care vrea să ne convingă de contrariul acestui lucru în 
cartea sa, After Auschwitz. (Acest rabin nu a fost la Auschwitz.) 
Pentru mine, credinţa în Dumnezeu este necondiționată; o credință 
condiționată nu mai e credință în Dumnezeu. Dacă credința în 
Dumnezeu este necondiționată, atunci ea va rezista faptului că șase 
milioane de oameni au murit în Holocaust. Dacă nu este 
necondiționată, ea va dispărea atunci când un singur copil nevinovat e 
pe moarte — ca să mă folosesc de un argument al lui Dostoievski. 
Cu Dumnezeu nu putem negocia. Nu putem spune: „Până la 6 000 de 
victime sau, din partea mea, până la un milion de victime ale 
Holocaustului, îmi menţin credința în tine; dar de la un milion în sus, 
nu mai pot face nimic si, din păcate, trebuie să renunţ la credința mea 
în tine“. 


Parafrazând un aforism al lui La Rochefoucault cu privire la efectele 
separării asupra intensității în scădere a dragostei, putem spune că, 
asa cum un foc mic este stins de o furtună, în timp ce un foc mare este 
intensificat de ea, tot astfel putem afirma că o credinţă slabă va fi și 
mai mult slăbită de o catastrofă, în timp ce o credință puternică iese și 
mai întărită din ea. 


Cam atât despre circumstanțele externe. Ce-am putea spune însă 
despre conditionárile interne de care credința se poate lovi? Într-una 
din cărțile mele®?, descriu cazul unui pacient aflat într-o fază puternic 
maniacală, iar în alte volume discut cazuri de depresie endogenă sau 
de schizofrenie®* — toate aceste cazuri dau dovadă de un înalt grad de 
religiozitate a respectivilor pacienţi, care nu este afectat nici măcar de 
psihoză. 


Doamnelor si domnilor, dupá ce v-am supus atentiei o definitie 
operațională a religiei suficient de neutră cât să includă în ea 
agnosticismul și ateismul, îndrăznesc să afirm că sunt într-adevăr în 
măsură să mă ocup de religie din poziţia mea de psihiatru, de vreme 
ce privesc religia ca pe un fenomen uman, ca pe o expresie a celui mai 
uman dintre toate fenomenele umane, și anume a voinţei de sens. Íntr- 
adevăr, religia poate fi definită ca împlinirea unei „voințe de sens 
ultim“. 


Această definiţie a religiei coincide cu cea dată de Albert Einstein: „A 
fi religios înseamnă să fi găsit un răspuns la întrebarea: Care este 
sensul vieții?“ Si-apoi mai avem și o altă definiţie, ce ne-a 
fost oferită de Ludwig Wittgenstein: „A crede în Dumnezeu înseamnă a 
vedea că viata are un sens“85. După cum se poate observa, Einstein, 
fizicianul, si Wittgenstein, filosoful, dar si eu, în calitate de psihiatru, 
ajungem cu toții la definiţii care se suprapun reciproc, mai mult sau 
mai putin. 


Întrebarea este: În ce măsură aceste trei definiții date religiei sunt 
acceptabile si pentru teolog? Omul religios crede într-un sens al vieții. 
(Ludwig Wittgenstein.) Dar e suficient ca cineva să creadă într-un sens 
al vieții pentru a fi și religios? (Albert Einstein.) Se pune deci 
întrebarea dacă doar teza lui Wittgenstein este valabilă sau e validă și 
forma ei inversată și marcată de îngrijorare. (Einstein.) Un răspuns 
poate fi pretins si așteptat doar din partea teologului. Singurul lucru 
pe care noi, psihiatrii, îl putem și trebuie să-l facem este să păstrăm 
deschis dialogul dintre religie și psihiatrie, în spiritul unei tolerante 
reciproce, indispensabile în epoca pluralismului și în domeniul 
medicinei, dar si în spiritul acelei tolerante mutuale ce răzbate atât de 
impresionant din memorabila corespondență dintre Oskar Pfister și 
Sigmund Freud. Vă mulțumesc pentru atenție! 


Rezumatul conferinţei 


Logoterapia are de-a face cu sensul concret al unei situaţii concrete, cu 
care se confruntă o persoană concretă. Logo-teoria nu se reduce în 
general la „voința de sens“, ci este preocupată și de voința de un sens 
ultim. O analiză fenomenologică ne conduce la următoarea concluzie: 
Cu cât un sens este mai cuprinzător, cu atât el este mai puțin 
comprehensibil. În ceea ce priveşte sensul ultim, el scapă cu totul unei 
înţelegeri pur intelectuale. Dacă un lucru nu este cognoscibil, asta nu 
înseamnă că el este de necrezut. 


În ceea ce privește întrebarea dacă totul pe lumea asta are un sens — 
chiar dacă unul ascuns — sau, dimpotrivă, dacă întreaga lume 
reprezintă un mare nonsens, știința trebuie să facă loc credinței, 
pentru că doar cea din urmă este cea care trebuie să hotărască în 
această chestiune. Acolo unde argumentele pro și contra vizavi de 
existența unui sens ultim mențin balanța în echilibru, omul cu 
credintá-in-sens o poate inclina cu greutatea ființei sale umane, a 
existenței sale, dându-și astfel acordul: „Așa să fie! Amin! Mă decid să 
actionez «ca si cum» viaţa ar presupune o capacitate nelimitată de 
înțelegere, deasupra capacității noastre finite, adică ar presupune un 
«supra-sensy“. Credința nu e o formă oarecare de gândire care se 
restrânge la realitatea care este gândită, ci este o formă de gândire 
sporită de existentialitatea gánditorului. 


O astfel de gândire depinde însă întotdeauna de simboluri, iar 
diferitele forme de religii și de confesiuni formează un sistem de 
simboluri. Din acest punct de vedere, ele se aseamănă diverselor 
limbi. Într-un anumit sens, ele sunt nişte limbi. Doar că trebuie să 
ținem cont de faptul că există nu doar dialoguri inter-personale, ci si 
intra-personale, și anume discuţiile cu noi înşine, solilocviile. În acest 
context, am apelat în ultimul timp în mod repetat la o definiție a lui 
Dumnezeu, la care am ajuns la vârsta de 15 ani. Definiţia mea sună în 
felul următor: Dumnezeu este partenerul celor mai intime dialoguri cu 
noi înșine. Ori de câte ori suntem singuri cu noi înșine, ori de câte ori 
vorbim cu noi în cea mai amplă solitudine și cu cea mai mare 
sinceritate, cel căruia ne adresăm în astfel de discuţii poate fi numit în 
mod justificabil Dumnezeu, indiferent dacă ne considerăm atei sau 
credincioşi. În contextul unei astfel de definiții operaţionale, această 
diferențiere devine irelevantă. Definiţia noastră rămâne neatinsă de 
separarea dintre o concepție despre lume de natură teistă și una 
ateistă. Diferenţa isi face simțită prezența doar atunci când una dintre 
cele două tabere susține că e vorba doar despre niște monologuri și 
nimic mai mult, în timp ce cealaltă tabără consideră că omul poartă 
„dia-loguri“, indiferent că e sau nu conștient de acest lucru, cu o 
alteritate, deci cu o persoană diferită de sine. Dar oare e chiar atât de 
important dacă „solitudinea supremă“ este sau nu o simplă solitudine 
aparentă? Oare lucrul cu adevărat important nu îl constituie faptul că 
ea aduce cu sine acea stare de „onestitate supremă“? Și dacă există 
Dumnezeu, sunt oricum sigur că el nu se va supăra dacă cineva îl va 
confunda, în dialogul interior, cu sinele său. 

